
Vizitator – termen care descrie transferul de suflet interplanetar/interdimensional, conform căruia o ființă provenind dintr-o civilizație ET/angelică mult mai avansată (sau dintr-o societate mai dezvoltată, dar cu origini terestre)intră în corpul/personalitatea unui voluntar terestru conștient, în scopul de a servi omenirii și planetei.
Rătăcitor – termen care descrie un transfer de suflet interdimensional/interplanetar, în cadrul căruia o ființă dintr-o civilizație mai evoluată se încarnează la naștere, pierzându-și voluntar memoria identității/originilor. Scopul este de obicei acela de a servi omenirii și planetei, deși există și rătăcitori care se ocupă doar de ei înșiși.
	•••


ARGUMENT
Veţi face cunoştinţă cu un grup de oameni care sunt depozitarii uneia dintre cele mai ieşite din comun credinţe din America zilelor noastre.
Vieţile lor sunt marcate de ceea ce am putea numi, eufemistic, o pretenţie neobişnuită, care literalmente îi situează în afara curentului dominant al societăţii.
Chiar şi acum, când societatea normală a progresat mult, ei sunt o mişcare obscură, subterană, închisă în sine, sau poate aflată la periferia culturii New Age. Cultura lor este sporadic popularizată, pe unii îi fascinează, dar, în fapt, avem a face cu o reală snb-cultură, în rapidă transformare, a celor care se cred a fi de origine nepământeană:
Ei sunt extraterestri.
Ar putea fi cam 100 de milioane de extraterestri pe Pământ. Majoritatea sunt ceea ce s-ar putea numi rătăcitori adormiţi.

Rog să fiu înţeles: nu vorbesc despre persoane care pretind a fi fost răpite de OZN-uri şi nici de alte forme de contact cu fiinţe ciudate, venite de undeva de departe. Această lucrare se ocupă de întâlnirile apropiate cu indivizi pământeni a căror viaţă este centrată pe ideea că ei sunt vizitatori.
Folosesc termenul de rătăcitori pentru a desemna acele suflete care, la naştere, au fost extraterestri, dar care au uitat cine au fost şi trăiesc cu un fel de văl asupra adevăratei lor identităţi şi apoi - dacă au noroc - încep să se trezească încet-încet.
In ceea ce priveşte numărul rătăcitorilor adormiţi\ acesta ne-a parvenit pe calea următoare: pe 28 ianuarie 1981, la a douăsprezecea şedinţă de comunicare spiritistă prin intermediul grupului extraterestru cunoscut sub numele de „RA”, s-a afirmat că existau, cu aproximaţie, 65 de milioane de rătăcitori pe Pământ. Dacă facem un calcul, putem presupune că acum, la aproape 15 ani după eveniment, în mijlocul unui aflux de suflete sosite să ajute la tranziţia în Noua Eră, numărul lor este mult mai mare. Cifra estimată de noi este de circa 100 de milioane. Este, probabil, unul din cele mai nepătrunse secrete ale universului.
Mai straniu este faptul că e o poveste care priveşte direct umanitatea.
Ar putea să sune ciudat faptul că aceşti indivizi au o dimensiune umană, dar nu încape îndoială că ei încearcă emoţii obişnuite, cum ar fi bucuria, tristeţea, speranţa şi disperarea... ca orice altă fiinţă omenească. Cei mai mulţi dintre ei - şi nu e vorba de copii, ci de adulţi - nu au nici
o	idee despre originile lor, ci doar au făcut cunoştinţă cu unele consecinţe ale faptului că sunt „străini în ţară

străină”, Cei pe care i-am intervievat în această carte, aceia care au conştiinţa originii lor extraterestre - de la cei care simt o înstrăinare neclară, până la cei care sunt conştienţi de identitatea lor-sunt numai o parte mică din populaţia extraterestră (ET).
Majoritatea acestor rătăcitori El' inconştienţi nu vor face niciodată legătura dintre sentimentul lor că sunt deosebiţi şi posibilitatea că vin de altundeva... De aceea, i-am numit rătăcitorii adormiţi în mare parte, această carte le este dedicată lor. Nu „memoriei lor”, ci „pentru memoria lor”, pentru ca aceasta să se mişte, să iasă la iveală şi să elibereze amintirile confuze despre trecutul lor extraterestru.
Unii dintre aceşti rătăcitori adormiţi - aceia care au „dormit” cel mai mult-sunt, de fapt, cei mai mari sceptici în privinţa existenţei extraterestre. După secole de deziluzii datorate vieţii umane profund materialiste, ei au cunoscut adesea amărăciunea şi neîncrederea faţă de propunerile utopice şi idealiste, aşa că ideea că suflete ET caritabile ar putea să sosească pe Pământ de altundeva ca să dea o mână de ajutor în timpuri de criză le apare cu totul ridicolă.
Bine, dar cum pot fi recunoscuţi aceşti „ET ascunşi”? Cum putem să începem să-i înţelegem pe aceia care iau
0	formă umană pentru a ajuta planeta noastră, dar care uită cine sunt ei şi cum au ajuns aici?
în timpul acelei şedinţe de comunicare spiritistă din ianuarie 1981, când Don Elkins i-a întrebat pe cei de la RA despre problemele de care se lovesc aceşti rătăcitori,
1	s-a răspuns că aceştia au:
„...în general un anume tip de handicap, de
dificultate sau de sentiment al alienării, care este

foarte pronunţat, cele mai obişnuite dintre aceste dificultăţi fiind înstrăinarea, reacţia la vibraţia planetară, care cauzează dereglări ale personalităţii, cum s-ar putea numi, ca şi dureri corporale complexe, care ar indica dificultatea în adaptarea la vibraţiile planetare...” (sublinierea mea).
Implicaţiile, cred eu, sunt cutremurătoare. Nu vreau să se presupună că orice pacient al unui spital psihiatric, orice persoană aflată sub terapie îndelungată sau cu alergie este, în fapt, un ET, dar cred că unii dintre aceştia chiar sunt. Cred că senzaţia de a fi de Altundeva nu trebuie privită ca o boală mintală; mai degrabă este posibil ca în unele cazuri dificultatea să apară din uriaşul efort al unui ET de a se acomoda la vibraţiile şi caracteristicile terestre. Eu cred cu tărie că unii dintre aceşti aşa-zişi „nebuni” şi unii dintre „bolnavii mental” cronici sunt de fapt de Altundeva şi că se luptă cu o lume în care prezenţa lor este negată, ridiculizată şi etichetată drept curată nebunie.
Cât de mulţi oameni simt această înstrăinare care nu vrea să dispară? Cât de mulţi se simt deosebiţi de-a lungul întregii vieţi, fără ca vreodată să se simtă în largul lor? Câţi oameni au trecut prin viaţă cu probleme cronice de alergie sau alte probleme şi cu o incapacitate acută de adaptare la mediu? Probabil că sunt milioane. Poate o sută de milioane...
înainte de a ajunge la vreo concluzie, vreau să vă fie clar că nu spun despre nimeni că ar fi extraterestru. Ceea ce spun, totuşi, este că teoriile medicale convenţionale - cu afirmaţiile lor că alienarea ar fi o problemă pur psihologică sau o dereglare a personalităţii, provocată de o traumă din copilărie - sunt doar un punct de vedere. Un punct de vedere terestru. Există, însă, şi un alt mod
12
de a privi lucrurile, iar eu cred că acesta ar constitui o explicaţie plauzibilă pentru unii oameni.
Altora, aceasta ar putea să le schimbe sensul vieţii.
Desigur, psihologia este un instrument care a ajutat oamenii să se înţeleagă pe sine şi să se elibereze de trăsăturile sufleteşti negative. Apreciez capacitatea de comunicare pe care mi-a conferit-o drumul către un masterat în psihologie - aşa ceva nu se învaţă nici în mănăstirile budiste în care am petrecut, de asemenea, un timp. Pentru oameni, ca şi pentru ET, terapia poate fi o forţă uriaşă, capabilă să aducă schimbarea, dezvoltarea sănătoasă a indivizilor, a cuplurilor, a familiilor. Dar psihologia modernă nu explică totul.
Problemele apar atunci când psihologii şi psihiatrii încep să creadă că modelul lor de gândire - cel occidental
-	ar fi singurul model corect. Ei cred că eul omenesc se întinde din creştet până la tălpi, că viaţa şi moartea sunt lucruri total opuse, că cele mai mari forţe în modelarea personalităţii sunt genetica şi mediul social. Din nefericire, acest model mental are aceleaşi limitări ca şi modelul nostru despre univers. De aceea cei mai mulţi terapeuţi îşi petrec atât de mult timp încercând să explice cum cercurile lăsate de OZN-uri în lanurile de cereale, apariţiile unor OZN-uri, răpirile de către extraterestri, fenomenul de percepţie extrasenzorială (ESP), telepatia şi experienţele extracorporale sunt „evenimente psihologice”.
Lungile explicaţii ale acestor experienţe paranormale ca ţinând de psihologie sunt adesea absurde. Unii afirmă că cicatricele şi senzaţia de rău provocate, aparent, de radiaţii, din pretinsele răpiri de către extraterestri sunt doar „scurgeri din inconştientul colectiv”, că zecile de cercuri

perfecte din lanuri (din zeci de ţări) ar fi sau produse de „furtuni localizate” sau nişte farse, că experienţele extra- corporale ar fi, in realitate, doar halucinaţii ale unor persoane „cu înclinaţie spre fantezii”. Literatura acestui tip de gândire aduce în faţă subiecte ca „sindrom traumatic anormal” sau paralizie cataleptică, care ambele au intrat, de curând, în atenţia presei. In mod sigur vom vorbi despre acestea într-un capitol ulterior, dar acum trebuie să ţinem minte că definiţiile psihologice, indiferent cât de complete ar fi, sunt donr un mod dc u privi aceste lucruri. Dar ele nu constituie singurul punct de vedere.
Refuzul oamenilor şi teama de necunoscut sunt imense şi deseori se ascund sub masca autorităţii.
Să nu vă gândiţi că sufletele ET sunt întotdeauna la marginea societăţii; ţineţi cont de faptul că unele mediumuri i-au identificat pe Benjamin Franklin şi pe Thomas Jefferson ca fiind rătăcitori care s-au încarnat cu scopul de a dirija destinul Statelor Unite. Cred că mulţi ET se află în poziţii înalte în lumea noastră - fie că îşi înţeleg personalitatea acoperită, fie că nu - şi că unii dintre ei luptă pentru impunerea păcii, pentru relaţii economice juste şi pentru protecţia mediului. Mulţi lucrează în profesii medicale - calea naturală de a-i servi pe alţii - ca şi în domeniile psihologiei, educaţiei şi drepturilor cetăţeneşti. Oriunde există posibilitatea îmbunătăţirii condiţiei umane se vor găsi extraterestri cunoscuţi sub numele de rătăcitori- unii dintre ei urmându-şi vocaţia, alţii, puţini, chiar gândindu-se la ei ca fiind de Altundeva.
îmi place să privesc această carte ca pe o expediţie ştiinţifică. Teritoriul pe care îl vom explora nu se află pe uscat, nici pe ape, nici măcar în spaţiul extraterestru, e

vorba mai mult de o călătorie printr-un mod foarte diferit de a fi. Un mod universal de a fi...
Iar cea mai bună metodă de transport este dorinţa de a avea o minte deschisă. Dacă avem mintea şi inima deschise la nou, putem recepta tot felul de adevăruri care ne parvin.
Recent, am întâlnit în Los Angeles un producător de programe video, care mi-a destăinuit că în urmă cu câţiva ani avusese o experienţă OZN foarte serioasă şi că, în mod categoric, era capabil să accepte ideea că unii oameni sunt ET. Avusese chiar o prietenă care susţinea că ar fi extraterestră. Sunt în termeni buni şi cu un manierat şofer de limuzină, care a avut şi el experienţe OZN în tinereţe şi nu îl deranjează deloc ideea că vine din altă lume. Ca mulţi din cei pe care i-am intervievat, nici el nu îşi vede originea extraterestră ca pe o ciudăţenie deosebită. Am întâlnit şi un asistent al unui celebru designer de modă parizian, care, la auzul ideilor mele despre ET şi rătăcitori' s-a grăbit să cumpere, în timpul unei excursii prin San Francisco, The RA Material - afirmaţiile obţinute prin comunicaţiile spiritiste. Şi el a avut experienţe OZN şi se simte foarte diferit de asociaţii lui pământeni din fascinanta lume a modei.
Având o formaţie ştiinţifică, m-am bazat, în cercetările mele, pe tehnicile şi metodele antropologiei culturale. Ca să îl citez pe faimosul antropolog Bronislav Malinowski, am încercat să „pun degetul pe punctul de vedere al băştinaşului, pe relaţia lui cu viaţa, ca să înţeleg viziunea ////asupra lumii”.
Expresia „viziunea asupra lumii” o vom trata în cele ce urmează literal, în sensul că va fi vorba şi de alte planete. Vom încerca să nu ne limităm la o anume naţiune sau

anume cultură. Cheia procesului de înţelegere va trebui să fie un foarte serios respect pentru „calitatea de a fi altfel” a acestor „băştinaşi”; eu am încercat întotdeauna să respect aceste deosebiri. Altfel, cum am putea să-i cunoaştem pe aceşti indivizi, dacă nu renunţăm, cel puţin temporar la ideile noastre fixe şi preconcepute, la vederile noastre „globocentrice” de pământeni?
Cartea noastră se ocupă de felul în care recunoaşterea stării de ET a influenţat sau a determinat calitatea vieţii celor în cauză.
Iar în cazul extraterestrilor noştri, ce i-a făcut să se „recunoască” ca venind de Altundeva? Ce se întâmplă, cu exactitate, după ce ei „înţeleg” că sunt ET? Care este semnificaţia acestui simţ al identităţii? Şi cum rămâne cu cei care sunt şi ei de Altundeva, dar nu o ştiu?
I-am lăsat pe ET să se exprime ei înşişi.
Cercetarea mea pe teren a durat câţiva ani şi m-a dus pe ambele coaste, ca şi în sud-vestul Statelor Unite. Au fost mai mult de 25 de subiecţi. Destul de mulţi. Unii aveau o viaţă perfect normală, alţii şi-o trăiau într-o manieră mai neobişnuită. Unii aveau slujbe banale, unii erau şomeri, alţii conduceau grupuri de suport ET, propagând ideile New Age şi sfatuindu-i pe alţii.
Unii, după cum mi s-a spus, se priveau pe sine ca rătăcitori, care sunt suflete născute ET şi care numai treptat ajung să-şi înţeleagă propria identitate. Alţii se defineau ca vizitatori şi au trecut printr-o transformare psihică dramatică şi bruscă într-un moment oarecare al vieţii.
Mi-a făcut plăcere să le iau interviuri şi să-i cunosc. Departe de a fi nişte naivi excentrici şi fanatici, majoritatea acestor indivizi sunt serioşi, gândesc şi vorbesc în termeni

rezonabili şi nu sunt, în mod deosebit, marcaţi de credinţa de a fi de Altundeva. Sunt orice altceva in afară de fanatici.
în general, sunt amabili, potoliţi la vorbă şi blânzi - mult mai toleranţi decât liderii sau credincioşii altor grupuri religioase convenţionale. Numai puţini dintre ei păreau să-şi dorească prozeliţi, şi incă şi mai puţini credeau că ar fi „vestitorii glorioşi ai Noii Ere” sau cine-ştie-ce Fiinţe Superioare care s-au coborât până la a ajuta bieţii, mizerabilii viermi umani...
împăcaţi fiind cu o identitate neobişnuită şi făcând faţă consecinţelor acestei împăcări, cei mai mulţi dintre ei nu mai caută înţelegerea din partea societăţii. Ei vor doar să- şi urmeze calea, fără să fie deranjaţi, şi să-şi vadă mai departe de treburile lor lumeşti. Iar „treburile lor lumeşti” se ocupă invariabil de planetă şi de oamenii din jurul lor.
Iniţial, cercetarea mea a constat în munca la un doctorat în psihologia Est-Vest, la Institutul Californian de Studii Integrale din San Francisco. Aveam deja la activ maste- ratul în psihologie consultativă, un număr de ani de practică şi o bună bază de lecturi în diverse domenii conexe. Nu sunt chiar un nou-venit în ceea ce priveşte credinţele New Age.
Iată, deci, în final, o prezentare a punctului meu de vedere şi a experienţei mele, care nu cred să fie nepotrivită.
Eu cred că este oncologic posibil un atare fenomen de reîncarnare pe Pământ a unor suflete originare de pe alte planete sau din alte dimensiuni, in anumite scopuri; cred că este o posibilitate nu numai pentru cei care cred în ea. Cred cu tărie că universul nostru funcţionează ca atare. Lipsa de argumente nu înseamnă neapărat că fenomenul în care cineva crede nu poate fi real.
17
Dintotdeauna am crezut ca unii oameni pot fi conştienţi de un adevăr, deşi nu sunt capabili să-l demonstreze altora.
De asemenea, sunt conştient că există şi alţii care susţin exact acelaşi lucru, vorbind dintr-un amestec de imaginaţie, speranţe, amintiri dintr-o lectură sau din vreun film. linii dintre ei pot chiar să sufere de dereglări psihice, deşi am descoperit că acest lucru este foarte rar întâlnit.
Numai o persoană cu totul deosebită, cred eu, poate avea percepţia şi cunoştinţa clară a originii sale extra- planetare, sau a misiunii specifice de aici, de pe Pământ. In mod sigur, recuperarea acestui tip de informaţii necesită calităţi intelectuale şi extrasenzoriale neobişnuite. Dar cred că toate aceste „idei stranii” pot fi cu adevărat verificate de cineva cu o cunoştinţă limpede, matură şi receptivă din punct de vedere spiritual. Acesta, de asemenea, este un lucru care nu poate fi demonstrat altora.
Dumneavoastră, care citiţi aceste rânduri, puteţi foarte bine să credeţi că aceste tipuri de contacte ET binevoitoare sunt cu adevărat un „semnal de trezire” inter- dimensional pentru rătăcitori. Asta înseamnă că, dacă aţi avut o experienţă OZN sau extracorporală care să vă „schimbe pentru totdeauna viaţa”, redeşteptându-vă speranţa, dându-vă o nouă viziune, credinţă şi un nou înţeles (sau cel puţin făcându-vă să vă puneţi întrebări), şi dumneavoastră aţi putea fi un rătăcitor.
Nu există o cale de a te convinge. In ultimă instanţă, de tine depinde să înţelegi ce simţi, nu luându-te după toane şi emoţii (calea obişnuită a simţirii), ci conform unei ştiinţe mai adânci, mai intime, care cere timp ca să se închege şi care ar putea crea conflicte şi dificultăţi actualu
18
lui tău mod de viaţă. Astfel, înţelegerea faptului că eşti de Altundeva poate să fie ceea ce „simţi cu adevărat”, dar nu te va face neapărat mai fericit şi nici nu va pune capăt problemelor tale.
Ştiu că suflete ET' au apucat-o pe toate cărările vieţii, unii se bucură de succes şi de eficienţă în termeni tereştri, alţii au parte de obişnuitul amestec de bucurii şi tristeţi. Mai există şi alţii care se află realmente „pe muchie”, puternic handicapaţi în relaţiile lor interpersonale, şi unii care sunt chiar internaţi in centre de specialitate.
Eu însumi am avut multe dintre experienţele pe care le-au avut aşa-numiţi rătăcitori studiaţi de mine.
TREZIREA
Toată viaţa te-ai simţit diferit de toţi cei din jurul tău.
Uneori ţi-a trecut prin cap că ar fi ceva special cu tine; apoi că eşti un străin, în mod sigur nelalocul tău. Pur şi simplu nu ai nimic în comun cu ceilalţi.
Nu te simţi cu adevărat acasă nici măcar cu familia ta şi nici cu cei mai buni prieteni. Ai avut şi momente în care ai indrăznit să te gândeşti că nu eşti copilul părinţilor tăi. Poate te-ai simţit izolat, înfăşurat într-o singurătate fără sens. Şi fie că îţi petreci mai tot timpul de unul singur, fie că eşti cea mai populară figură, ai mereu această obsesie: cumva, intr-un fel ciudat, nu sunt ca nici unul dintre cei pe care ii cunosc...
Desigur, toate astea pot fi perfect „normale”. O mulţime de oameni vor spune: „Toată lumea simte asta, nu-ţi face griji”. Sau îţi oferă o explicaţie raţională: „Face parte din procesul de creştere”.

Poate te-ai prefăcut că îi crezi.
Dar chiar după ce te-ai declarat de acord şi ai spus din datorie „Da” uneia dintre aceste explicaţii „normale” - servită sub forma psihologiei, a religiei, sau a bunului simţ
-	în sinea ta ştii că „răspunsurile” lor nu înseamnă nimic. Lipsesc prea multe piese din mozaicul tău. Viaţa ta a fost o taină dureroasă şi întortocheată, care nu avea nici un sens.
Aşa că, fară să spui cuiva, ai perseverat. Lupta pentru răspunsul la întrebarea cine eşti tu a devenit o căutare intensă, profundă. Şi, fără să cunoşti obiectul căutărilor tale, ai devenit un adevărat căutător.
Nu ai dus niciodată lipsă de mistere. De ce unele imagini - să spunem, ilustraţia unui oraş de cristal al viitorului din vreo carte pentru copii - îţi trezesc brusc senzaţia ciudată de cunoaştere amănunţită şi o senzaţie acută de dor de casă?
Sau, aparent fără motiv, de ce rămâi perplex în faţa anatomiei umane? Ce te face să crezi, un moment, că ceva este total eronat la cei din jurul tău? Ce anume? Despre ce e vorba?
In adâncul minţii tale continuă să plutească amintiri vagi, care, incredibil, par să iasă la iveală, dar intr-o altă civilizaţie. Asta a fost oare viaţa meu?
Apoi, uneori, somnul îţi este presărat cu vise surprinzătoare şi limpezi, în care ai nişte viziuni magnifice, auzi voci care te instruiesc, călătoreşti prin timp şi spaţiu şi te simţi inundat de o senzaţie de iubire şi de siguranţă. Este atât de familiar... atât de minunat.
In sfârşit, ceva se întâmplă.
Se întâmplă treptat sau brutal. Ţi se oferă un răspuns. Poate să pară zguduitor, ridicol, sau chiar de necrezut. Sau

poate că erai bine pregătit şi nici măcar nu ai fost mirat când ţi s-a „aprins beculeţul”. Dar ştiai, cu toată fiinţa, erai sigur că acesta este singurul răspuns pe care îl poţi accepta.
Povestea lui Soren
Cele mai obişnuite experienţe ET incep, de obicei, cu un dor intens, o căutare dramatică a unui sens şi a identităţii proprii. In numeroasele mele întrevederi cu cei care se recunosc pe sine ca fiind de Altundeva, aceste senzaţii sunt cele mai obişnuite puncte de plecare.
Cei mai mulţi ajung să afle adevărul despre adevărata lor identitate pornind de la un profund şi inexplicabil sentiment al deosebirii.
Desigur, există şi excepţii notabile. Dar povestea care urmează - a lui Soren - este un excelent exemplu pentru un om care a trecut printr-o „lungă şi întunecoasă noapte a sufletului”, înainte de a-şi accepta personalitatea extraterestră şi deci de a se transforma complet.
Când l-am întâlnit prima dată pe Soren, aş fi putut fi uşor convins că era un practicant de surfing din sudul Californiei... ceea ce şi fusese, de fapt. Un bărbat înalt, blond, la 35 de ani, cu ochi albaştri, pătrunzători, confundat, uneori, cu Patrick Swayze, pe care nimeni nu l-ar lua vreodată drept un „omuleţ verde” venit din spaţiu.
Dar Soren a fost tehnician într-un spital din San Francisco. După ceea ce el numeşte „furtunosul drum al trezirii”, a ajuns să-i fie „cu totul limpede” că nu provine de pe Pământ, că, de fapt, era un extraterestru.
In copilărie, Soren a fost întotdeauna tulburat de sentimentul profund al deosebirii de ceilalţi. La şcoală nu a avut aproape nici un prieten apropiat. In schimb, îşi petrecea mult timp mâzgălind bileţele către „marţieni”, iar în timpul orelor desena fără încetare nave spaţiale.
Dar nu propriile lui „opere de artă” i-au dat lui Soren primul şoc cognitiv, ci un desen din imaginaţie făcut de altcineva.
Era în clasa a doua. Soren răsfoia un manual, când a dat peste ilustraţia unui oraş de cristal. Cu ochii ţintă la carte, incapabil să întoarcă pagina, Soren îşi aminteşte că a fost cuprins de o dureroasă senzaţie de dor de casă şi că aproape a izbucnit în lacrimi. Era prea tânăr ca să-şi înţeleagă propriile reacţii, dar, în zilele care au urmat, Soren s-a simţit obligat să facă nişte desene copilăreşti ale oraşului de cristal ca fundal pentru fiecare navă spaţială imaginată de el.
Dar în şcoală a suferit clasicul fenomen de represiune şi autorespingere. întrucât desenele SE începuseră să ocupe toate hârtiile pe care le poseda, Soren a fost aspru pedepsit de către profesoară, care i-a spus să nu mai deseneze aşa ceva. „înăbuşă în faşă obsesia excentrică, fără să te întrebi vreodată de ce era copilul atât de obsedat”, pare să fi fost ideea ei.
Părinţii lui Soren, însă, nu au văzut nimic rău în comportamentul lui. L-au găsit foarte firesc, poate rezultatul unui caracter distrat, amestecat cu imaginaţia debordantă a copilăriei. S-au purtat cu blândeţe cu copilul şi l-au încurajat în ceea ce facea, dar, în ciuda grijii lor, nimic nu s-a schimbat - Soren era în continuare singur.
Nu a vorbit mai deloc cu părinţii despre ceea ce simţea şi a omis să menţioneze şi alte lucruri care se întâmplau:
„călătorii" nocturne regulate, cu indivizi pe care ii numea „prietenii mei”, călătorii in care Soren părea să-şi părăseasă trupul, să intre intr-un fel de vehicul de transport şi să zboare pentru a vizita oameni de pe Pământ sau „de Altundeva”. Nesimţindu-se in apele lui nici cu părinţii lui buni, Soren mi-a mărturisit că avea un singur ascultător pentru poveştile lui: căţelul lui de pluş.
Era un copil singuratic, care a devenit un adolescent tot mai închis în sine.
Pentru Soren, acelea au fost vremuri grele. Se afla în anii adolescenţei şi îi era imposibil să creadă că viaţa ar avea vreo valoare. Se simţea neînţeles şi rupt cu totul de toţi din jur. In adolescenţă, mi-a spus el, a început o serioasă „căutare a propriului eu”, o căutare care l-a purtat prin rafturile cu cărţi de fîlosofie, psihologie şi literatură ale celor care, ca şi el, căutau.
Era, mi-a spus, „deziluzionat şi într-o lume plată, lipsită de culoare, bidimensională”. Era profund dezamăgit de ceea ce îi oferea lumea.
A
Intre 18 şi 20 de ani, înstrăinarea lui Soren a devenit atât de amară şi de dureroasă, încât a început să ia droguri. In final, a încercat să se sinucidă cu o supradoză. După ce a ratat prima oară, a mai încercat o dată. Apoi a mai luat o supradoză. Era o dorinţă de moarte, alimentată de dorinţa de a se sustrage intensei suferinţe psihice.
Soren a fost internat în spital. Intr-o noapte, în timp ce se afla la secţia de psihiatrie, în convalescenţă după ultima tentativă de sinucidere, Soren a trăit o serie de experienţe extracorporale (prescurtat OBE)*.
Ceea ce nu este deloc extraordinar pentru cei care se pretind ET.
* Out of Body Experience (în limba engleză, n.t.).

Dar pentru Soren a fost un punct de cotitură. Cea mai şocantă dintre experienţe a fost următoarea:
Plutea la întâmplare, până când a avut o viziune, din spaţiu, a întregii lumi. Dar nu era singur. Suspendat şi îndepărtându-se, în derivă, de planetă, Soren a simţit că se afla într-un grup de „fiinţe” imateriale şi că, ciudat, se simţea ca fiind un camarad nepământean de-al lor. Ştia că face parte din grup.
Iar mintea lui a auzit:
Ne adunăm...
O străfulgerare de cunoaştere intuitivă. Soren ştia că era vorba de o reflectare a adevăratei comuniuni dintre toţi extraterestrii de pe Pământ şi mai ştia că scopul vizitei El' este de a servi planeta în timpul tranziţiei. Ştia că este parte integrantă din acest grup care se aduna.
Dar această experienţă, atât de clară, a fost doar o treaptă a unei treziri gradate.
Nu l-a dus imediat pe Soren la concluzia că ar fi de Altundeva, dar era o realitate atât de puternic simţită, încât a fost tentat să adune mai multe informaţii. Era ca şi cum trebuia să dea un sens acestei experienţe care il intriga. Uneori numesc aceste experienţe „seminţele sădite ale misterului”, pentru că mulţi dintre cei pe care i-am intervievat au simţit nevoia unei intense căutări spirituale.
Aşa că Soren a început să citească. Ruth Montgomery, cărţile lui Brad Steiger - totul şi orice se ocupa de extraterestri, 07,N-uri şi experienţe extracorporale. In cele din urmă, a ajuns la The RA Materialsi a trăit revelaţia că, în sfârşit, lucrurile aveau un sens.
Soren a ajuns la concluzia că era posibil ca el să provină dintr-o civilizaţie reală din afara Pământului, şi nu de pe vreun nelămurit tărâm metafizic, cum crezuse iniţial.

A început să caute pe alţii care pretindeau că avuseseră experienţe similare. Aceasta i-a devenit menirea...
O întrebare se pune de la sine. Nu s-ar putea găsi o explicaţie mai convenţională, mai „pământească”? Nu ar fi trebuit Soren să caute sfaturi de la o sursă mai obişnuită, care să îl ajute să-şi limpezească „senzaţiile”?
Ba da, desigur. De fapt, dacă îl auzi vorbind, îţi dai seama că Soren pare a avea un psihic complex, faţă de majoritatea celor pe care îi cunosc. Pe lângă terapia intensivă la care a fost supus, el a urmat, mai mulţi ani, cursuri de pregătire pentru masterat în psihologie şi ştiinţa consultaţiei. A căutat în mod onest „a doua opinie”. Uneori s-a simţit îngrozitor de vinovat pentru „eşecuri”, pentru incapacitatea lui de a merge pe căile convenţionale, pe care nu s-a descurcat.
Totuşi, explicaţiile prozaice îi sunau fals şi neconvingător. Soren simţea permanent stinghereala pe care o ai atunci când încerci să te adaptezi unui mediu străin.
încet, timp de ani, împins de ceea ce el mi-a descris ca fiind o senzaţie de a cunoaşte profund ceva ce nu se poate rosti, dar trebuie exprimat, Soren a ajuns să adune laolaltă bucăţile zdrenţuite ale vieţii lui şi să le aşeze ordonat, ca pe nişte culori ale unei picturi bine compuse. Desigur, i-a luat mulţi ani ca să-şi însuşească toate implicaţiile stării sale de ET pe Pământ. Procesul continuă şi astăzi.
Studiul materialelor New Age, spune el, „doar m-a ajutat să risipesc ceaţa, dar sentimentul intim al identităţii mele a rămas neschimbat”. Studiul său adiacent nu a făcut decât să confirme ceea ce el cunoştea în sinea lui, dar nu avea cuvintele pentru a explica.
Identitatea de ET, spune Soren, este acum „mai reală decât propriul meu corp”.

Rătăcitori şi vizitatori
Soren este cunoscut ca un rătăcitor.
Pe scurt, în literatura ET există două „tipuri” de extraterestri: rătăcitorii şi vizitatorii.
Aceştia nu sunt extraterestrii care coboară din OZN-uri ca cele făcute la Hollywood. Ei sunt extraterestri care se reîncarnează pe Pământ.
Rătăcitorii sunt extraterestri chiar de la început, deşi se nasc din părinţi pământeni. Ca şi noi, ceilalţi...
Trezirea lor are loc aproape întotdeauna gradat şi după o lungă perioadă de singurătate şi de acută înstrăinare. Deşi această transformare apare încet, disperarea profundă dispare apoi şi se pare că, în sfârşit, se iveşte şi ultima verigă a unui lanţ lung. Adesea, ei au senzaţia că descoperă ceva ce de fapt ştiuseră. O nouă viziune a unui adevăr foarte vechi...
Unii dintre rătăcitori descriu procesul ca pe o lentă „dezvelire”, pe măsură ce ei învaţă să-şi accepte identitatea de persoană trăitoare pe Pământ şi de sorginte ne-umană. Uşor de ghicit, lucrul nu se petrece fără dificultăţi.
Termenul de rătăcitor apare într-un număr de cărţi de succes legate de subiect. The RA Materia1 (Elkins, Rueckert şi McCarty, 1984) - una dintre cele mai complexe referinţe în materie de probleme spirituale legate de ET - foloseşte frecvent termenul de rătăcitor. Un rătăcitor este un El' care, deşi vine din altă lume, este la fel ca oricare alt om la minte şi trup, după naştere. Numai cu un efort spiritual intens poate el să-şi înţeleagă adevărata identitate, aceea de suflet ET.

Mai mult, un rătăcitor este un KT care se încarnează în mod voluntar pe o planetă, în dorinţa de a-i ajuta pe cei care trăiesc acolo.
Din cauza acestui neobişnuit privilegiu, rătăcitorul acceptă să-şi uite identitatea şi renunţă la ceea ce s-ar putea numi „puterile magice” de care se bucura „acasă”. Prin urmare, ei pot fi uşor încolţiţi prin metode pămân- [ tene. De fapt, unui rătăcitor îi este greu să nu intre în buclucuri, pentru că există atât de multe capcane; ei speră să-şi „găsească locul” (atât în scopul de a servi, cât şi pentru propria lor linişte sufletească).
In cele mai multe cazuri, această amnezie durează o viaţă întreagă, linii, totuşi, au un mic sâmbure de nemulţumire şi îşi caută (şi ajung încet-încet să-şi înţeleagă) originea. Aceasta se consideră „străpungerea vălului”. Acestor oameni le-am luat eu interviuri.
Munca la care se înhamă poate să aline multe dureri personale şi să umple golul sufletesc pe care mulţi îl resimt adesea. Căutând să se înţeleagă pe sine, ei îşi regăsesc rostul în viaţă şi rezolvă misterul „deosebirii lor cronice”. Povestea lui Soren ilustrează acest proces.
Dar crizele acute sunt mai întotdeauna apanajul altui tip de ET, vizi tu torni
Vi zi ta tor este, în fapt, un termen foarte precis. El indică exact o entitate care chiar asta a făcut: a pătruns cu bruscheţe în trupul şi mintea unei persoane. Este, cum spun unii, o experienţă dură, în timpul căreia are loc o neaşteptată şi traumatizantă schimbare de spirit, sau transfer de suflet. Vă rog să aveţi în vedere că aceasta nu are nimic a face cu posedarea, sau cu „entităţile obsedante”. Este vorba de un proces în întregime voluntar.

Termenul a fost introdus în circuitul public de Ruth Montgomery, în cartea sa din 1979, Străinii printre noi. Ea defineşte un vizitator astfel:
„O entitate superinteligentă căreia i se permite să preia corpul unei fiinţe umane care doreşte să plece... Motivaţia unui vizitator este umanitară... mai întâi termină treburile fostului ocupant al trupului, apoi continuă cu propriile proiecte...”
Pentru vizitatori este ca o „renaştere” şi, intr-adevăr, am observat că povestirile lor sunt pline cu imagini ale morţii şi renaşterii. Trezirea lor este aproape întotdeauna abruptă, cu o tentă traumatică şi, uşor de înţeles, metamorfoza lor este un fel de eveniment catastrofal. Ce poate fi mai zdruncinător decât să-ţi schimbi propriul suflet cu un altul? Şi ce poate fi mai tulburător decât să simţi cum un suflet nou, entuziast, lucrează cu nişte obiceiuri psihologice negative? Povestea trezirii lui Bob constituie un caz tipic.
Povestea lui Bob
Povestea lui Bob oferă o bună ilustrare a fenomenului Vizitatorului, pentru că este un om care a pornit de la o totală lipsă de interes în orice problemă legată de spirit, metafizică sau de psihologie, nu avea nici un interes pentru ET şi, de fapt, mi-a spus că, pentru el lectura serioasă era Hustler Magazine.
Chiar şi astăzi, când se apropie de 40 de ani, Bob este tot un grăsan neîndemânatic cu păr negru, neîngrijit. In ziua în care l-am văzut, era nebărbierit. Ani de zile a

schimbat o grămadă de slujbe, iar când am discutat cu el era şomer.
Mi-a povestit că la 13 ani a început să folosească droguri, iar pe la 20 de ani le consuma „nu în fiecare zi, ci în fiecare moment... de când mă trezeam şi până la culcare”.
Se descrie pe sine, în acele vremuri, ca pe un „furios”, deseori violent şi vulgar, căruia îi plăcea să se folosească cu cruzime de alţii. Clar: nucra un băiat bun.
Totuşi, toate acestea s-au schimbat pe parcursul a câteva luni, când avea 37 de ani.
Pe atunci, Bob era un client obişnuit la Narcotics Anonymous. Intr-o noapte, întorcându-se de la o întrunire, a auzit cum i se spune, prin ceea ce el numeşte un impuls telepatic, să intre în biblioteca din apropiere şi să înceapă să citească nişte cărţi de metafizică.
Aşa a şi făcut. A făcut, de fapt, mai multe vizite la bibliotecă. Iar după una dintre aceste vizite, în timp ce era cu un prieten, Bob a trecut prin experienţa paranormală devastatoare care i-a schimbat viaţa. Detaliile evenimentului sunt destul de anoste, dar impactul a fost profund.
S-a întâmplat la o masă într-o cafenea din zonă, în timp ce vorbea cu prietenul lui. A scos o carte pe care tocmai o luase de la bibliotecă şi a pus-o în geanta de umăr a prietenului lui. In timpul prânzului, când a încercat să o ia, bizar, cartea dispăruse pur şi simplu. Nu exista nici o explicaţie omenească pentru această dispariţie.
Bob spune că atunci când a înţeles că dispăruse (fiind sigur că o pusese acolo cu numai câteva clipe înainte), a intrat brusc într-o ceaţă halucinantă, a început să geamă, apoi, „ridicându-se emoţionat”, a început să tremure în timp ce suspina necontrolat. Ani întregi de suferinţă şi de
30
nelinişte s-au grăbit să se reverse din el precum şuvoiul care apare atunci când se rupe un baraj.
Pe o foaie a ziarului prietenului său a apărut o frază stranie, care părea să plutească, ca intr-o halucinaţie. Fraza spunea:
Ţi-aiplătit obolul. Poţi să treci puntea.
Nu ştia atunci că toată suferinţa anilor dinainte dispăruse în sfârşit - „datoria” (obolul) fusese plătită şi acum era liber să treacă la o viaţă mult mai fericită. Lucru care s-a şi întâmplat...
In următoarele patru zile, povesteşte Bob, a avut sentimente pe care nu le mai încercase înainte, a simţit energii noi, a cunoscut o sensibilitate, o amplificare a psihicului pe care, până atunci, ar fi crezut-o imposibilă. Nu uitaţi, este vorba despre un om total indiferent la asemenea aspecte.
In acel timp s-a simţit dăruit cu puteri telepatice şi cu clarviziune şi spune că era ceva „ca o sarcină electrică ce trecea prin corpul meu”, o putere atât de intensă, încât Bob a putut să trăiască cu numai două ore de somn pe noapte. Era plin de energie.
Pe lângă aceasta, el a fost năpădit de emoţii care până atunci păruseră a fi rezervate altora: un torent de bucurie, pace şi duioşie. De asemenea, se simţea „plin de dragoste”.
Bob mi-a descris toatea astea ca pe un „transfer de suflet”, deşi nu este absolut sigur că asta s-a întâmplat.
A spus că din acel moment a pus capăt unei perioade de ani de abuz de droguri şi că de atunci nu a mai atins narcoticele - lucru care m-a uimit peste măsură. Cât despre identitatea lui actuală, el admite că unele trăsături mai vechi sunt încă prezente, dar se pare că „Bob e încă

aici, memoria este a lui, dar nu mă simt Bob”. Aceasta este dilema fundamentală pe care o întâlnesc toţi vizitatorii. Concluzia lui finală nu este foarte confortabilă: „Eu sunt Bob... şi nu sunt Bob”.
Nici vorbă de întâlniri de gradul III
Este evident că povestea trezirii lui Bob nu implică, in nici un fel, o răpire OZN spectaculoasă, sau o întâlnire cu omuleţi verzi cu membre subţiri şi nici prodigioasa imaginaţie a lui Steven Spielberg. Ceea ce prezintă o mare deosebire între extraterestrii care apar în studiul meu şi cei veniţi din spaţiul îndepărtat, cu care alţi pământeni spun că ar fi luat contact.
Curios, în grupul intervievat problema OZN este considerată un subiect fără vreo legătură directă cu experienţele lor. Majoritatea rătăcitorilor şi vizitatorilor pe care i-am întâlnit nu erau interesaţi de subiect. Nu simţeau nevoia să demonstreze sau să argumenteze existenţa reală a OZN-urilor sau afirmaţiile celor care susţin că suntem singuri in univers, iar atunci când au aflat de acţiunea de „camuflaj” a guvernului, s-au arătat indiferenţi.
In schimb, ei vorbesc de obicei despre ceea ce trăiesc folosind termenii de „fiinţe imateriale, conştientizare superioară, transcendenţă, spiritualitate, informaţie primită pe calea spiritismului din partea unei conştiinţe superioare”, aceasta fiind Maestrul, ghidul spiritual al grupului E I.
Uneori, am auzit totuşi şi relatări despre vizite, dar aceste „întâlniri” sunt de obicei similare celei care

urmează, povestită de un arhitect de 35 de ani, pe care îl voi numi Peter.
El mi-a spus că într-un moment crucial al vieţi lui a fost în mod repetat vizitat de către o „sferă luminoasă”, inteligentă şi sensibilă, care intra în camera lui şi, în cele din urmă, l-a dus la ceea ce el numeşte „sentimentul unei întăriri spirituale”.
Ciudata întâmplare a urmat unei perioade de mare depresiune spirituală în colegiu, în timpul căreia Peter folosea meditaţia pentru a-şi vindeca suferinţa fizică. In fapt, mi-a mărturisit el, voia să „mediteze la moarte”, sperând să scape de corpul său şi să se elibereze de groaznica suferinţă a existenţei. Prin aceasta semăna foarte mult cu Soren, care şi el dorise să-şi pună capăt vieţii. Ceea ce l-a „salvat” pe Peter au fost vizitele repetate ale unei „bile de lumină” plutitoare, total neaşteptate, care i-au alungat aproape instantaneu depresia. A fost ca şi cum dorinţa sa de viaţă ar fi primit „o doză puternică de mister” şi ar fi primit dovada că nu era cu adevărat singur.
Chiar şi în aceste condiţii, nu a avut loc vreo schimbare de personalitate. Imediat a devenit mai interesat de spiritual şi mai integrat în societate. Dar încă se simte detaşat şi marginalizat social.
Integrarea personală, cum se întâmplă de obicei, a cerut mulţi ani de meditaţie solitară, iar Peter spune că doar atunci când i s-a prezentat conceptul de vizită a fost în stare să „asambleze piesele mozaicului”. Cu ajutorul altor „indicii şi îndrumări”, informaţia despre vizită pe care a primit-o a început să capete un înţeles în legătură cu experienţa sa. De asemenea, a găsit explicaţii şi pentru schimbările treptate de personalitate şi noul său mod de gândire, care l-a determinat să devină un „cetăţean al universului”.

„ Vizitele” - atunci când au loc - vin mai mult ca o experienţă în vis. Aceasta este încă o deosebire notabilă între rătăcitori şi vizitatori\ pe de o parte, şi cei care au avut doar întâlniri cu OZN-uri.
Amintiţi-vă, rătăcitorii şi vizitatorii nu îşi pun nici măcar problema de a dovedi existenţa fizică a navelor spaţiale. Cu toate acestea, în vise le apar adesea nave şi fiinţe de pe alte planete, iar aceşti oameni, care îşi susţin identitatea ET, mi-au spus foarte limpede că ei consideră visele o cale perfect acceptabilă de a lua contact cu extraterestrii. In fapt, visele sunt considerate una dintre primele căi prin care extraterestrii binevoitori îi pun pe rătăcitorii adormiţi în contact cu moştenirea lor cosmică.
Exact asta s-a întâmplat cu Vicky.
Aceasta este o psiho- şi fizioterapeută de 30 de ani, care a trecut prin cea mai lentă, cea mai blândă transformare dintre cei pe care i-am intervievat. Vicky mi-a spus cu seninătate că nu a avut îndoieli, traume sau confuzii privitoare la identitatea ei de rătăcitor ET şi a conchis scurt: „nu a fost mare scofală”.
Acum cincisprezece ani, ea a avut o serie de vise extrem de lucide cu nave spaţiale, extraterestri şi lumi diferite. Cum se întâmplă adesea, i s-a insuflat convingerea că este la fel ca extraterestrii, că între ei există o legătură puternică. Nu că ar fi fost fericită de întâlnirea cu „ei”, mai degrabă e vorba de înţelegerea faptului că şi ea e una dintre ei. Grupul lor era şi al ei. Avea sentimentul că aparţinea unei comunităţi foarte unite.
Acum, ea spune că a fi de Altundeva nu presupune faptul că vii dintr-un loc anume, static. Astăzi, Vicky poate vorbi foarte liber despre o lungă experienţă personală a
34
unei călătorii interplanetare, reîncarnare şi despre o relaţie foarte intensă cu o confederaţie OZN numită „Comanda 1 Ashtar”. „Ashtar” ar veni de la numele liderului acestui grup universal ET. Acestui „comandant” i se atribuie multe cărţi şi lucrări New Age.
Dar repet: pentru înţelegerea experienţei rătăcitorilor şi vizita tarilor este important să facem ca limbajul nostru şi al lor să aibă nişte semnificaţii comune - lucru mai dificil decât pare, dacă ne gândim la descrierile de până acum. Nu uitaţi că terminologia poate uneori să ţi se scurgă printre degete, ca apa.
De asemenea, este de mare ajutor eliberarea de imaginile-şablon din vechile filme SF făcute la Hollywood, la care ne raportăm atât de uşor. Sau de explicaţii care au drept scop doar „descoperirea” unor presupuse probleme psihice sau a unei inadaptabilităţi sociale. Oamenii pe care i-am intervievat nu sunt nici nişte maniaci OZN, nici cine ştie ce nebuni. Dacă discuţi cu ei altceva decât subiecte din domeniul spiritualului, nu îţi poţi închipui că ei se consideră suflete ET. Unii dintre ET care au vorbit despre „Comanda Ashtar”, de exemplu, spun că iau legătura cu aceasta prin vise foarte „vii”, prin experienţe psihofizice şi prin spiritism. Unii dintre ei nu aduc în nici un fel vorba despre OZN, sau despre idei mistice. Sunt rare cazurile de identitate extraterestră în care conştiinţa de sine te face să spui „sunt un ET de pe altă planetă” şi să îţi dai aere de om important. Ca şi Vicky, unii dintre rătăcitorii şi vizitatorii pe care i-am întâlnit îşi tratează cu toată umilinţa originea lor cosmică. Alţii se feresc de orice autocaracterizare şi, în locul acesteia, subliniază existenţa unei Unităţi Divine.

Mai degrabă decât să descrie aterizări de OZN-uri şi extraterestri supertehnologizaţi, revelaţiile lor privind originile extraterestre sunt de natură profund emoţională, sunt nişte experienţe deseori paranormale şi mistice. Oricare ar fi calitatea acestor evenimente, ele reconstruiesc felul de a fi al persoanei şi duc la schimbări majore în fiecare aspect al vieţii lor.
Povestea lui Christin
Necazurile nu au apărut, ci au erupt în viaţa lui Christin.
Homosexual, are aproape de 40 de ani şi a trecut prin nişte momente grele când partenerul lui a hotărât să îl părăsească. A început să aibă probleme în cariera lui de profesor şi de administrator. Au urmat probleme financiare. Iar în final, a început să prezinte 6 din cele mai cunoscute 12 simptome de SIDA. Viaţa lui intrase în picaj şi se prăbuşea repede.
Sigur de moartea apropiată, a început să se roage în fiecare zi pentru a-şi uşura conştiinţa. Iar când prin preajmă nu se afla nimeni, se gândea la sinucidere.
Un prieten, terapeut, a încercat să îl convingă pe Christin să-şi ia viaţa în propriile mâini şi i-a amintit de relaţia cu Dumnezeu, care, spunea el, i-a risipit deprimarea prin scurte „izbucniri de dragoste de viaţă”. Trebuia să facă plimbări, ieşiri nocturne pentru admirarea stelelor, drumeţii la munte etc.
Dar deprimarea se întorcea întotdeauna, ca un nor de furtună, întunecat şi greu.
Fără vreun avertisment, „dintr-o dată”, spune el, a început să audă ceva asemănător unor „voci interioare”. I

se dădeau ordine. I se ordona să meargă într-un loc deosebit de frumos din apropierea casei lui şi să contemple peisajul, sau i se spunea să se apuce să mediteze. Nici una dintre cererile acelea nu i s-a părut ciudată sau înfricoşătoare, dar toate erau imperative.
Chiar şi aşa, deprimarea încă îl apăsa.
In cele din urmă, într-o noapte în care se afla cu prietenii la restaurant, Christin a început să aibă dureri foarte ciudate şi o paralizie mentală temporară - „ca şi cum voiau să intre în mine deodată două sau trei lucruri în acelaşi timp”. Se simţea ca un aparat de radio acordat pe trei posturi în acelaşi timp.
Iar în minte, rupând liniştea, a auzit fraza:
Amin [este-fi de momentul acesta...
După aceea a fost cuprins de groază, durerea şi paralizia au devenit atât de mari încât s-au dublat, a început să plângă, sigur că moartea este aproape. Prietenii l-au dus urgent la un spital apropiat, în timp ce Christin începuse să-şi ia rămas bun de la ei. Nu era defel surprins că sfârşitul era aproape...
In acel moment a primit încă un mesaj interior. De data aceasta i s-a spus pur şi simplu să meargă acasă: „Mergi acasă acum!”
Atunci şi acolo, în ambulanţa care străbătea străzile în goană, spune Christin, a trăit o experienţă extracorporală pe care o poate descrie doar prin cuvintele „pace şi linişte eterne”. Timp de un minut, a încetat să respire. A simţit că i se oferea o alegere între viaţă şi moarte. Vocea i-a spus lui Christin cu un ton aproape patern:
Dacă vrei să trăieşti, trebuie să respiri...
A urmat sfatul, pentru că dorea cu adevărat sa. trăiască.
Timp de câteva luni după aceea, mi-a spus Christin, a

auzit în minte în mod repetat cuvintele: Ţi-am dat un spirit nou. A avut senzaţia profundă că a murit şi s-a născut din nou. Iar după aceea, toate aspectele vieţii lui au prins iar rădăcini şi au înflorit.
Asta a fost acum opt ani. Cu ajutorul prietenilor şi al grupurilor de susţinere, al lecturii şi al meditaţiei, Christin s-a împăcat cu situaţia lui „neobişnuită” de vizitator. Această trezire, spune el, l-a făcut să ducă o viaţă de bunătate, compasiune, iubire şi pasiune. Se simte plin de „energii psihice care par să fie trimise de o inteligenţă” - energii care l-au însănătoşit şi i-au conferit o poftă de viaţă de invidiat.
Astăzi, Christin munceşte într-o organizaţie internaţională şi îi îndrumă pe alţii care s-au lovit de aceleaşi probleme. A sfătuit mai bine de 300 de persoane, este un membru iubit al comunităţii sale. Avem de a face cu o trezire reuşită a unui vizitator.
Când ajungi la trei, îţi aminteşti totul
La cei 62 de ani ai ei, Betty este cea mai în vârstă persoană pe care am intervievat-o. Are aspectul încântător al unei autentice ladydm cărţi, cu părul ei argintiu, lung, buclat şi cu manierele ei afectate.
S-a născut şi a crescut în apropiere de Londra, a fost rând pe rând soră medicală, cântăreaţă profesionistă, preparator în materie de New Age şi profesor de dezvoltare a personalităţii. Viaţa ei a fost bogată şi plină de culoare.
Dacă vrei să cunoşti pe cineva perfect adaptat la ideea identităţii sale extraterestre, sau dacă vrei să asculţi

povestea cuiva care a devenit conştient de această identitate celestă nu din cauza vreunei traume, ci printr-o uluitoare amintire în timpul unei regresii hipnotice, ea este persoana potrivită.
In timpul discuţiei noastre, Betty mi-a spus, cu cel mai indiferent aer, că ea este „de pe Antares, din constelaţia Scorpionului”. A ajuns la această convingere în copilărie, când putea să vorbească cu spiritele naturii, să citească aure, să parcurgă rapid distanţe mari şi să-şi regleze temperatura corpului. Apropo, se ştie că majoritatea acestor lucruri fac parte din misticismul budismului tibetan. Pentru mine, amănuntul era foarte interesant, pentru că studiasem mult timp budismul şi petrecusem o perioadă în diferite mănăstiri. Găsisem convergenţa dintre religiile Orientului şi conştiinţa ET!
De-a lungul anilor, spune Betty, puterile ei paranormale au slăbit, dar nu înainte de a-i fi îmbogăţit viaţa şi de a o fi întărit continuu, în fiinţa ei interioară. Nu era atât de importantă pierderea acelor puteri, pentru că efectul lor de neşters a fost înţelegerea potenţialului nemăsurat al minţii omeneşti. Ea cunoştea uluitoarele puteri latente care există în fiecare dintre noi.
Betty vă va spune cu mândrie că este o vizitatoare. Acest lucru l-a înţeles doar târziu, cu ajutorul unui psiho- terapeut care a ajutat-o să se întoarcă în timp la vârsta de şase ani.
în timpul acelui important an, avea să dezvăluie Betty în cabinetul terapeutului, se îmbolnăvise foarte grav, avusese o toxiinfecţie alimentară complicată cu mastoi- dită, o infecţie gravă a urechii interne. In anii ’30 nu exista tratamentul complex de astăzi, iar părinţii lui Betty au fost preveniţi să se aştepte la tot ce poate fi mai rău.

-	-		 Scote Munddker =======	
Oficial, chiar asta s-a şi întâmplat. Aflată pe patul de moarte, fetiţa a fost declarată moartă din punct de vedere clinic. Timp de câteva minute, sub ochii doctorului şi ai familiei înspăimântate strânse în jurul patului, a fost considerată plecată dintre cei vii. In cameră începuse să se lase o tăcere de mormânt.
-	Regret, a spus doctorul, pe un ton obişnuit.
-	Ah, dar se întoarce, a zâmbit mama lui Betty.
Doctorul a părut intrigat.
-	Ce vreţi să spuneţi? a întrebat el.
-	O văd, a răspuns ea. Am viziunea ei stând pe malul celălalt al unui fluviu mare şi vorbind cu o fiinţă îmbrăcată cu totul în alb. Şi ştiu că se va hotărî să se întoarcă.
Evident, doctorul nu era prea convins.
Totuşi, câteva minute mai târziu, trupul a început să tremure, iar Betty „a văzut lumina zilei” încă o dată. Prezicerea mamei fusese corectă.
In timpul unei asemenea şedinţe de regresie hipnotică profundă, mulţi ani mai târziu, Betty şi-a amintit detaliile precise ale acestei boli. Şi i-a spus terapeutului: Iar femeia aceea de acolo nu este mama mea!
-	Ce vreţi să spuneţi? a întrebat terapeutul. E vorba de rudele dumneavoastră de sânge? Aţi fost adoptată?
-	Nu, a spus Betty.
-	Atunci, despre ce este vorba?
Atunci şi-a amintit Betty că este o vizitatoare şi, ca o mărturie a acestui lucru, a exclamat:
-Adevărata mea mamă este Astrid!
Şi Betty, şi terapeutul au fost şocaţi.
Cine este Astrid? In fapt, aceasta era doar o piesă minoră din jocul de puzzle pe care l-a rezolvat în cursul vieţii
40
j . —				—	-	venin am mm iunie 	
sale. A aflat că Astrid era mama ei dintr-o societate extraterestră, care era adevăratul ei cămin.
La vremea când am intervievat-o, Betty mi-a spus că se împacă foarte bine cu identitatea ei extraterestră şi că „îşi vizitează casa cu regularitate, în somn”, în timpul „viselor” care o duc departe, în constelaţia Scorpionului.
A	
In viaţa ei, misticul a fost întotdeauna prezent, să nu ne mirăm deci că tratează cu calm lucruri care ar uimi şi ar bloca pe cei mai mulţi...
Informaţii, vă rog!
în cazul lui Betty, piatra de încercare pentru experienţa ET a fost o boală gravă. Orice termen am folosi pentru cele întâmplate - halucinaţie, fantezie, vis sau un autentic transfer de suflet, o vizită- a fost o experienţă reală, care s-a integrat vieţii ei. A schimbat-o pe Betty pentru toată viaţa. Un eveniment personal. A făcut-o pe Betty să o privească pe... Betty, în cele din urmă, într-o lumină cu totul nouă. Şi a fost ceva ce nu ar putea să „dovedească” nimănui, doar ei. Nu se pune în discuţie autenticitatea ei. Şi, oricum, nici nu o interesează să ofere dovezi.
Christin, Soren şi Bob au trăit şi ei experienţa trezirii şi a transformării după o perioadă de dificultăţi zdrobitoare, ce păreau insurmontabile. Viaţă şi moarte... viaţă şi renaştere... sfârşitul unei perioade... şi începutul unui nou ciclu...
Dar acest lucru nu se întâmplă în toate cazurile.
Pentru Pauline, lucrurile mergeau fără probleme. Nu o interesaseră niciodată ideile New Age, iar trezirea ei ET a fost total neaşteptată.

Când am vorbit cu ea, a descris evenimentul intr-un limbaj pe care îl poţi recunoaşte in orice manual obişnuit de psihologie. Transformarea ei, mi-a spus ea intr-un fel enigmatic, dar foarte precis, a luat naştere dintr-un joc subtil al conştientului şi subconştientului său. Pauline crede că a fost condusă de acest „proces intim” şi se fereşte cu grijă să eticheteze faptele. Asta te poate duce pe o cale greşită. De asemenea, ea nu a simţit nevoia de a determina exact despre ce era vorba. Important a fost faptul că s-a întâmplat cu adevărat (şi că i-a schimbat viaţa în bine), şi mai puţin modul în care s-a întâmplat. Mulţi dintre cei intervievaţi de mine au acest sistem de priorităţi.
Iar în cazul Paulinei vehiculul transformării nu pare să fi fost un „transfer de suflet”, ci mai degrabă un subit influx de informaţie- un „transfer de informaţie” poate, unul care i-a afectat radical viaţa. Numai după mult timp şi-a dat ea seama că era doar o parte dintr-o experienţă mai amplă de transfer de suflet.
Pauline este o femeie zveltă, atrăgătoare, trecută puţin de 40 de ani, care, la timpul vizitei' în 1979, conducea o afacere înfloritoare cu bijuterii în California. In anul acela a început să aibă, fără vreun semn prevestitor, experienţe paranormale.
Noaptea, aşezată în pat, primea uriaşe influxuri de energie; fenomenul înceta îndată ce se ridica. Acest lucru a continuat timp de mai multe luni, până când, într-o noapte - ca şi în alte cazuri menţionate anterior ale unor ET - a părut că efectiv îşi părăseşte corpul. A intrat într-o stare nefirească, de beatitudine şi fericire.
Experienţa a lăsat-o, totuşi, foarte nedumerită. Iar peste câteva săptămâni a trăit cele ce urmează...

Pauline nu lipsise niciodată de la lucru, dar în dimineaţa aceea s-a trezit dintr-un somn profund, s-a îmbrăcat în haine de casă şi, în loc să meargă Ia magazinul de bijuterii, a telefonat că e bolnavă. Apoi a mers în curtea din spate, şi-a tras un scaun confortabil şi timp de şase ore a bătut la maşină textul unui întreg seminar de două zile pe tema „concentrării interioare”.
Lucru ciudat în sine. Asta pentru că Pauline nu urma să susţină nici un fel de seminar. Mai mult, nu avea nici un fel de experienţă în predare. De fapt, era timidă şi foarte conştientă de vocea ei. De asemenea, nu ştia nimic despre ideile legate de vindecarea spirituală şi ezoterică pe care le introdusese în lucrare!
Oare ce Dumnezeu se întâmpla?
Nu mult după dimineaţa aceea uluitoare, Pauline a mai suferit un transfer energetic. Se afla iarăşi întinsă în pat, uimită de cele ce se întâmplau, dar de data asta mai era ceva. In mod limpede şi distinct, ea a auzit o voce care îi spunea:
Te vindeci...
Şi asta era bizar, pentru că nu numai că nu era obişnuită să audă voci decorporalizate, dar nici nu avea idee despre vreo vindecare de care să aibă nevoie. „Mă simţeam bine”, mi-a spus ea. Vindecată de ce?
în momentul acela, a început pentru Pauline o lungă perioadă de cercetare şi de reflecţie personală şi, în cele din urmă, a apelat la mai mulţi învăţători spirituali. Când am intervievat-o, era cel puţin împăcată cu aceste experienţe stranii, deşi erau nişte lucruri unice, caracteristice doar ei.

Mi-a spus că, reflectând la aceste întâmplări bizare vechi de peste zece ani, acum crede că „peste vechile trăsături ale personalităţii mele a intrat o prezenţă şi le-a modificat.” Ea crede că este o vizitatoare, dar nu pretinde că ar fi absolut sigură.
Totuşi, Pauline a sfârşit prin a deveni un îndrumător spiritual autentic şi spune că va merge oriunde va simţi că este nevoie pentru a ajuta la evoluţia unei alte persoane. A ajuns, în sfârşit, în armonie deplină cu impulsul iniţial care a împins-o să recepţioneze şi să scrie seminarul său pe tema „concentrării interioare”.
Ceea ce ne duce la întrebarea fundamentală a cercetării noastre privitoare la trezirea ET.
Cum ajunge cineva, după ce a trecut prin toate aceste experienţe - vise extraordinare, voci stranii, transfer energetic, puteri paranormale, călătorii extracorporale, vizite - cum ajunge, în cele din urmă, la concluzia identităţii sale extraterestre? Cum ajunge cineva la această afirmaţie extrem de neobişnuită despre sine însuşi?
Asta este lumea mea, fii binevenit
Lucia este terapeut, scriitor şi organizator de seminarii New Age. Cu toate astea, nu credea că ea însăşi ar fi trăit vreo vizita. Ştia foarte bine despre ce este vorba, dar nu îşi închipuise vreodată că ar avea a face chiar cu ea.
In 1989, având cam 35 de ani, se pregătea să găzduiască acasă o întrunire a unui grup de învăţători ET din Sedona, Arizona. Aceşti mentori, desprinşi din grupul numit „Misiunea ET pentru Pământ”, sunt oarecum contestaţi în calitate de lideri care ghidează şi oferă asistenţă celor

care pretind că ar avea o identitate nepământeană, în special vizitatorilor
In dimineaţa cu pricina. Lucia era sub duş când o voce, aparent „din capul ei”, i-a spus dintr-o dată:
Astăzi vei trăi o vizită...
A continuat să audă vocea timp de ore întregi după aceea. „Astăzi este prima zi a noii tale vieţi.” Mi-a spus că, deşi părea un fel de kitsch (un slogan de reclamă folosit pentru împărtăşirea unei ghidări spirituale), era un mesaj recepţionat foarte clar.
Apoi, la fel de subit pe cât a început, s-a şi terminat.
S-a lăsat liniştea. Totuşi, curând, vocea a început să-i ofere ceea ce Lucia mi-a descris ca un moment de „ghidare interioară”, dându-i instrucţiuni să se ducă pe un câmp apropiat, să se aşeze şi să se odihnească. Simţindu-se în siguranţă şi protejată, ea a făcut ceea ce i s-a spus. în timp ce stătea acolo şi lenevea, jucându-se cu firele de iarbă, a simţit, aproape pierdută de uluire, „o prezenţă copleşitoare” şi a avut senzaţia unei răsturnări, ca şi cum toată energia părăsea corpul său, făcând loc unei noi energii.
A simţit că în ea intră „un nou spirit”. Pe măsură ce se obişnuia cu acesta, spiritul se şi prezenta pe sine, folosind corpul şi vocea ei şi spunând:
Eii sunt Lucia.
Lucia nu era numele ei.
Lucia mi-a spus că timp de trei săptămâni a avut o minte strălucitoare, limpede, puteri telepatice şi conştiinţa clară a originii sale El' şi a scopului venirii sale pe Pământ. Ca şi Bob şi Christin, era într-o „stare de graţie”.
Care, însă, nu a durat.

Ca şi în cazul altor vizitatori’ puterile au dispărut repede, deşi noua conştiinţă a devenit fundamentul vieţii lor. în timpul interviului nostru, Lucia a vorbit despre sine ca despre un ET, dar a spus şi că este „deschisă ideii că toate părerile despre mine însămi sunt false”.
Ea a continuat spunând că este posibil ca o „entitate negativă, răuvoitoare” să se fi jucat cu ea, ispitind-o cu „ideea fascinantă” a unei origini ET. Am fost impresionat de deschiderea minţii ei. Ca şi Pauline, şi ea este un îndrumător iluminat.
Rătăcitorii-extraterestri din naştere, care ajung treptat la înţelegere - au mai puţină nevoie de validare exterioară şi de susţinere. Pentru ei nu există necesitatea de a demonstra cuiva cine sunt. In cele din urmă, ei ajung Ia o înţelegere profundă, intimă, a ceea ce sunt. Aceasta ca o confirmare a unor bănuieli dintotdeauna, neconstituind o surpriză prea mare.
Vizitatorii- care suferă o transformare subită în timpul existenţei lor pământene - par să aibă mai multă nevoie de sprijin. Nu este neobişnuit ca un vizitatori afirme un „transfer” extraterestru de suflet, rămânând deschis, în acelaşi timp, ideii că ar putea exista şi o altă explicaţie, întreaga experienţă este adesea atât de stupefiantă, încât o concluzie sigură este imposibilă. întregul fundament al simţirii şi existenţei lor a fost rearanjat, schimbat.
Bob, care în urma vizitei a renunţat la peste douăzeci de ani de folosire a drogurilor, încă mai spune astăzi: „Uneori mă simt de-a dreptul sărit de pe fix”. Cum am spus deja, el se consideră pe sine ca „Bob şi ne-Bob”, o incertitudine în identificare care este comună printre vizitatorii care au suferit recent strania lor metamorfoză.

Peter, arhitectul care a văzut „sfere inteligente de lumină”, nu mai are nici un dubiu privind identitatea lui ET, dar face o distincţie clară între „vechea personalitate şi noua personalitate”. Mi-a scăpat un zâmbet când Peter mi-a spus cum vede el lucrurile, căci se întreba dacă nu cumva e vorba de o „Vizită fără Plecare”. (Acest ultim concept, apropo, nu este deloc folosit.) Se pare că Peter îşi simte „vechiul suflet uman”, rămas împreună cu cel El' dobândit, dar, spre deosebire de Bob, el nu se defineşte ca fiind „sărit”.
Interesant este şi următorul lucru: majoritatea covârşitoare a celor pe care i-am intervievat nu au subliniat în nici un fel importanţa lor de extraterestri, în general nici nu se consideră nişte „străini”.
Poate că acest lucru a fost exprimat cel mai succint de o femeie pe care o voi numi Linda, care ţine cursuri internaţionale despre rolul vizitatorilor în societate. Ea este sfătuitor, autor şi lider spiritual al unei comunităţi din Oklahoma. Este una dintre persoanele cele mai realiste şi mai practice din câte am întâlnit.
Linda spune că în urmă cu câţiva ani a avut experienţa unei vizite şi că ştie sigur despre ea că ar fi de pe Sirius. Dar, în cursurile sale, ea nu subliniază niciodată acest fapt. In schimb, spune că a fi de Altundeva este „pur şi simplu o informaţie oarecare”.
Deci, afirmă Linda, „experienţele vizitelor permit oamenilor să facă faţă propriei nechibzuinţe”.
Această nechibzuinţă, spune ea, este credinţa paralizantă că o identitate spaţio-temporală ar avea o mare importanţă. Ea spune că ceea ce suntem noi cu adevărat nu este personalitatea, ci o întrupare a întregului Divin

Absolut. Este o concepţie care te face să te simţi mult mai liber decât dacă ai fi „om pământean” sau „ET” şi care spulberă ideea că o persoană ar fi mai sfântă decât alta.
Linda spune că identitatea ET - fie de rătăcitor, fie de vizitator - deschide calea spre o experienţă accesibilă întregii omeniri. Este experienţa de a fi una cu cosmosul, de a fi un firicel strălucitor în Tapiseria Universală a întregului.
CINE SUNT EU? CINE SUNTEM NOI?
Vechea opinie despre New Age
Dacă va trebui cu adevărat să facem faţă existenţei reale a fiinţelor extraterestre, trebuie mai întâi să acceptăm un nou punct de vedere asupra conceptului de realitate. Nu este uşor nici să spui, nici să faci aceasta.
Pornind în această călătorie, poate că ne vor folosi cele spuse de cercetătorul John Cunningham Lilly:
„Tendinţa de a defini drept nebunie toate experienţele mistice, transcendente şi extatice care nu se potrivesc cu ceea ce numim, prin consens, realitate, este conceptual limitativă şi provine din- tr-o timiditate care nu este proprie exploratorului onest şi lipsit de prejudecăţi.”

Acest soi de deschidere este chiar mai important pentru scopul urmărit de noi, pentru că experienţa iniţială a vizitatorilor şi a rătăcitorilor- mistică, transcendentă sau extatică - duce la descoperirea unor lucruri dincolo de gândirea comună, precum şi la ideea de verificare. Poţi să te obişnuieşti cu gândul că o experienţă transcendentă poate să fie reală, dar cum te împaci cu gândul că cineva are/este un suflet extraterestru?
Este, deci, de înţeles că cei din jurul tău îţi vor cere, din capul locului, dovezi.
Verificarea sau „demonstrarea” identităţii extraterestre ne aruncă direct în problema centrală a existenţei - a existenţei oricui, indiferent de planeta căreia îi spui acasă. Discuţiile prin care facem verificarea ne introduc într-un labirint filozofic fundamental - discutăm nu numai cine suntem, ci şi cum aflăm cine suntem. Este o abordare care va afecta dramatic încrederea noastră în realitatea cotidiană, ca şi în experienţa unei vizite.
După cum spunea filozoful Zen, Alan Watts, „încercarea de a te defini pe tine este încercarea de a-ţi muşca propriii dinţi”.
Am introdus acest citat din Watts pentru că el conţine multă înţelepciune, dar doresc să sugerez o schimbare, un mic amendament. Am putea să îmbogăţim miezul de adevăr din spusele lui, adăugând la sfârşit o mică expresie: Şi totuşi...
în materie de verificare, să demonstrezi că asta este ceea ce eşti tu in realitate este la fel de dificil pentru cel care se pretinde om ca toţi oamenii, ca şi pentru cel care se declară un ET.
Atâta doar că...
Atâta doar că noi avem o încredere oarbă în ideile, povestirile şi documentele care sunt în mod curent

acceptate ca „reale” de lumea exterioară, de societate.
§ Surprins gol, fară o dovadă riguroasă a identităţii sale, un f John Smith va fi în stare să dovedească că este John Smith ; doar atâta vreme cât poate să apeleze la un ajutor exterior, să găsească documentele adecvate, sau pe cineva care să depună mărturie pentru el. El este O.K. până în momentul în care iese de pe linia socialmente acceptată. După aceea, se află în mare dificultate.
Dar dacă, într-o zi, întrebarea Cine sune eu?capătă pe neaşteptate răspuns prin afirmaţia radicală: Sunt un rătăcitor? Sau sunt un vizitator?
Cum poate cineva să susţină o asemenea afirmaţie, care în viaţa de zi cu zi sună aiurea, ilogic, de-a dreptul bizar? Şi cum ar putea cineva să fie sigur?
Singura cale de a ajunge la o anume certitudine este printr-un proces numit „cunoaştere subiectivă”.
Folosesc acest termen pentru a introduce un mod de a gândi şi de a simţi cu totul nou, mod care va indispune multă lume. Cunoaşterea subiectivă este un proces care ne permite să ştim ceva pentru noi înşine şi prin noi înşine
-	fară să avem girul lumii exterioare. Ne validăm propriile idei fară o verificare empirică. Cunoaşterea subiectivă ne conectează la o realitate mai personală.
Ceea ce ne oferă rătăcitorii şi vizitatorii este mai mult decât ceva simplu, de tipul „noi venim de Altundeva”. Ei speră să fie catalizatorii unei renaşteri globale a valorilor spirituale şi a unei conştiinţe superioare. Ceea ce îi deosebeşte de religiile tradiţionale este acceptarea faptului că „spre Ceruri sunt mai multe drumuri”, mai multe căi de evoluţie a spiritului. Ca de obicei, cheia acestei evoluţii este o mai mare aplecare spre vocea slabă care răzbate din noi. Ascultând-o, apoi folosind cu

înţelepciune ceea ce ne dictează eul nostru, ne vom situa pe o poziţie opusă tendinţei de a urma „decretele” experţilor şi autorităţile externe.
Devine necesar, prin urmare, să riscăm şi să păşim în- tr-un alt mod de a vedea realitatea, un mod care adesea diferă de cel al părinţilor, profesorilor, şefilor şi de înţelepciunea convenţională.
Un posibil punct de plecare este subliniat de filozoful Zen D.T. Suzuki, în excelenta sa compilaţie The Essentials ofZen Buddhisni (Dutton, 1962):
„Cât despre realitate, aceasta trebuie abordată cu mâinile goale, nu cu mănuşile limbii, idealizării, abstracţiei sau conceptualizării... Realitatea poate fi mânuită doar de către Realitate. Aceasta înseamnă că trebuie să lăsăm cu totul deoparte frumoasele noastre structuri filozofice, teologice sau de alt fel, cel puţin pentru o vreme... Este bine că ne acoperim cu veşminte, dar atunci devenim prea conştienţi de ceea ce se află în afara noastră - înţeleg prin aceasta cele ce ne înconjoară. Nu aducem nici o obiecţie socialului, ci doar faptului de a fi controlat şi înrobit de aceste lucruri exterioare...”
Extraterestrii pe care i-am intervievat speră să ne ajute fără să-şi dovedească realitatea (deci nemilitând în faţa fraţilor din OZN-uri să „aterizeze pe pajiştea de la Casa Albă”), ci oferindu-ne, cu toate acestea, ideile lor. Din această perspectivă, scopul este chiar acest proces. întregul rost al vieţii noastre este chiar această călătorie a vieţii. Rostul este călătoria însăşi - această orientare ne spune să învăţăm din propria experienţă.
Atunci când citeşti sau auzi ceva, iar apoi ajungi să „cunoşti pentru tine” acest lucru, printr-un proces intim

misterios, eşti subiectul unui proces de cunoaştere subiectivă. Cu toţii folosim acest proces pe scară largă, indiferent cât de raţionali ne-am considera. Intr-adevăr, o definiţie a bolii mentale este incapacitatea de a valida în sinea noastră orice lucru care se află în zona întunecată a confuziei.
Dar ce se întâmplă dacă, într-o zi, îţi pui întrebarea Cine sunt eu? Şi dai un răspuns neaşteptat: Sunt un extraterestru? Primul contact cu acest tip de idee extraordinară, ieşită din comun, sau chiar grotescă, duce la reacţia de reţinere şi de a te feri de o investigaţie serioasă.
Dacă acesta este răspunsul pe care îl dăm întrebărilor pe teme E"I', atunci reacţia noastră va fi poate de amuzament, sau, la celălalt capăt al spectrului, de dispreţ. Putem să îl expediem pe acuzat cu o sentinţă uşoară, folosind circumstanţa nebuniei: oricine crede sincer că este extraterestru încalcă atât de flagrant gândirea de toate zilele, încât persoana respectivă este, aproape sigur, nebună.
Evident, sentinţa respectivă de nebunie o vom da numai după ce îl vom pune pe rătăcitor sau pe vizitatori dovedească, făcând cine ştie ce truc magic. Dacă chiar eşti un ET, atunci de materializează-te! Citeşte-mi gândurile! Arată-mi na va ta spaţială!
Este abordarea obişnuită, dar nu este altceva decât o formă de ridiculizare şi de batjocură. Este, de asemenea, un punct de vedere care amestecă, în mod eronat, lumea de toate zilele cu lumea spiritului, şi care arată cât de mult suntem înclinaţi să folosim unelte nepotrivite pentru scopuri nepotrivite. Oare chiar ne este folositoare această îngustime de minte sarcastică? Nu cred.

întreaga problematică a identităţii este tratată, de obicei, in acest mod simplu, material-concret. Identitatea este privită ca un carnet de conducere auto care niciodată nu are nevoie să fie înnoit, care este imuabil. Naţionalitatea, slujba, rasa sau religia noastră, toate acestea sunt nişte buletine de identitate „normale”, care ne probează identitatea. Dovezile de care vorbim aici sunt doar dintre cele pe care le acceptă lumea socială, exterioară. Este trist că ultimul cuvânt îl are „juriul semenilor noştri”, care hotărăşte ce anume are dreptul să existe. Nu m-ar mira să putem regăsi această stare de fapt şi la strămoşii noştri, posibil până la epoca triburilor care hăituiau turmele de animale, când individul era doar „o unitate a grupului”, nu o individualitate distinctă.
Uniforma te defineşte ca poliţist, diploma dovedeşte că eşti doctor ş.a.m.d. Nu e cazul să se amintească de multele războaie înverşunate purtate de-a lungul istoriei, care au costat milioane de vieţi şi care au fost pornite de nimic altceva decât de o presupusă ameninţare la adresa identităţii naţionale. De asemenea, am auzit cu toţii prea multe poveşti despre prieteni cuprinşi de crize care au dus la zdruncinarea din temelii a vieţii lor, după pierderea slujbei sau după ce au suferit lovituri financiare. Identitatea lor era limitată la obiecte externe.
Cei care sunt suflete extraterestre irită, însă, cele mai adânci prejudecăţi ale noastre prin afirmaţiile lor şocante, care răstoarnă tot ceea ce ştiam despre lume. Dovezi? Dacă un ET se dematerializează într-adevăr in faţa criticilor săi
-	sau dacă îi cresc brusc antene - majoritatea scepticilor . vor raţiona că a fost un truc şi vor continua să nu creadă! Dovezile sunt imposibile, pentru că nu vor fi niciodată acceptate. Aceasta este legătura în care ne ţine relitatea

de zi cu zi; ne oferă protecţia fără de care cu greu ne-am descurca.
ET spun că putem să ne descurcăm mai bine decât atât. Vom merge mult mai departe pe drumul vieţii noastre dacă aruncăm la gunoi această eroare generală, că ştim deja natura realităţii.
Vom învăţa mult mai multe dacă vom renunţa să pretindem că avem o poziţie privilegiată sau că deţinem răspunsul final. Poate că ar trebui să începem prin a înţelege că, de fapt, noi nu ştim cum funcţionează [ Iniversul!
Totuşi, putem pătrunde în acest mecanism în felul în care un actor sau un scriitor creează un personaj, putem să simţim drumul spre mintea şi inima celor care susţin că au mai multă experienţă cosmică şi să facem tot ceea ce putem ca să înţelegem implicaţiile spuselor lor; nu cuvintele lor ca atare, ci, mai degrabă, semnificaţia pe care acestea o au pentru vieţile noastre. Tot ceea ce ne trebuie sunt uluitoarele resurse ale imaginaţiei. Astfel, chiar şi cel mai înrăit sceptic poate să înveţe ceva, rămânând totuşi cu scepticismul intact.
ET înşişi recomandă o asemenea abordare. Aşa cum spunea unul din membrii „Confederaţiei” în timpul unei şedinţe de spiritism:
„Nu le putem oferi (oamenilor de pe Pământ) nici o dovadă concretă, aşa cum înţeleg ei acest lucru.
Le oferim Adevărul. Este o funcţie importantă a misiunii noastre - aceea de a oferi Adevărul fără dovezi. Astfel, motivaţia va veni dinlăuntrul individului, conform fiecărui caz în parte. Astfel, va creşte frecvenţa vibraţiilor individuale. Oferind dovezi, sau forţând un individ să le accepte, ar

însemna să nu influenţezi în nici un fel frecvenţa sa vibratorie. Acesta este, deci, prieteni, misterul modului nostru de a aborda oamenii.”
Altfel spus, ET binevoitori ne tratează ca pe nişte adulţi. Fără să ne forţeze să acceptăm altă bază axiomatică, ei ne oferă noile paradigme într-un mod care ne incită curiozitatea. Iar cei pregătiţi să descopere adevărul au parte de unelte menite să le înlăture toate pietroaiele din drum...
Ştiu că nu ştiu
Acum, când am înţeles că trebuie să călătorim singuri, poate că vom putea examina mai îndeaproape peisajele prin care hălăduim.
Discutăm aici despre oameni care au trăit experienţa extraordinară a trezirii după „moartea” vechii lor identităţi. Ei au ajuns, cu toţii, să îmbrăţişeze idei care le fuseseră anterior complet străine, înainte de a dobândi noul lor sens al eului. Psihologul Stanislav Grof vorbeşte în amănunt despre un proces similar în timpul unei conversaţii cu fizicianul Fritjof Capra (Uncommon Wisdom, Simon and Schuster, 1988):
„Procesul complet de moarte-renaştere reprezintă întotdeauna un început spiritual. Oamenii care trec prin această experienţă apreciază, invariabil, dimensiunea spirituală a existenţei ca fiind extrem de importantă, dacă nu fundamentală.
In acelaşi timp, imaginea lor despre universul fizic se schimbă. Oamenii îşi pierd sentimentul de

izolare, încetează să se mai gândească la materia solidă şi încep să gândească la energie.”
Şi Grof continuă, spunând că putem privi conştiinţa ca pe ceva „primordial, care nu poate fi explicat pe baza a nimic altceva, ceva ce pur şi simplu există şi care, în ultimă instanţă, este singura realitate, ceva care se manifestă în tine şi în mine şi in orice există în jurul nostru”.
Cunoaşterea subiectivă este singura cale de a valida această conştientizare.
Paradoxal, uneori procesul duce la o necunoaştere subiectivă, sau la o incertitudine mai mare privitoare la ceea ce există cu adevarat şi ce nu. Vorbind despre conştiinţa sa de vizitator, care pentru prima dată i s-a relevat ca o voce interioară, în timp ce ea era sub duş, Lucia mi-a spus:
„Este o experienţă continuă. Mă simt ca şi cum aş fi pe planeta nepotrivită, la timpul nepotrivit. Este o voce interioară neîntreruptă.”
Ca cei mai mulţi dintre ET pe care i-am intervievat, Lucia a spus că nu a existat un moment anume în care să capete subit şi irevocabil certitudinea că este extraterestră. Schimbul final de identitate a avut loc gradat, şi a fost acompaniat de „senzaţia unei cunoaşteri interioare”. „Dar a fost o trezire atât de uriaşă a eului, continuă ea, încât am resimţit-o ca pe un alt curs al vieţii.”
Poate că nu era absolut sigură cu privire la ceea ce este, dar ceea ce mi s-a părut extrem de interesant în discuţia mea cu Lucia a fost altceva, ceva ce am auzit de la mulţi dintre cei care pretind că ar fi de Altundeva. Se parc că nu prea este nevoie de o asemenea certitudine absolută. Aşa cum am pus eu problema, „profesional”, în calitate

de „cercetător imparţial”, am părut mai preocupat de acest lucru decât ei. După ce am intrebat-o pe Lucia cum putea să fie atât de sigură, ea mi-a răspuns prin cele ce urmează: „Nu pot să spun că aş fi sigură sută la sută de un lucru atât de subiectiv. Dar nu pot să spun că sunt sigură sută la sută de ceva.”
I-am spus, „Bine, dar ca terapeut şi consilier al oamenilor care pretind că sunt de Altundeva, nu aţi fost nevoită să-i întrebaţi, în cele din urmă, dacă sunt siguri?”
] „E altceva”, mi-a răspuns Lucia, „e ceva mai subtil”. Sfatul ei pentru oricine este gata să se declare ET nu a fost niciodată: „Ar trebui să dovedeşti treaba asta”. Ea le spune: „ Priveşte adânc in tine insuţişigăseşte-ţimotivele. Cât de puternic resimţi această nouă identitate? Poţi să trăieşti aşa? Şi dacă poţi, cum percepi viaţa ta de pe Pământ cu acest nou mod de a vedea lucrurile, radical diferit?”
Am auzit despre acelaşi tip de necunoaştere subiectivă în discuţia cu Bob. Şi el a subliniat importanţa „procesului” - procesul continuu de a încerca să înţelegi concepţiile radicale despre fiinţa ta interioară, pe care le simţi corecte.
Bob mi-a spus că a acceptat că este de Altundeva după câţiva ani şi că nimic nu a „apăsat butonul” ca să îl avertizeze; chiar şi acum, spune el, „sunt încă în creştere”. Am zâmbit când a terminat cu mărturisirea: „Acum mă consider normal... sau tot atât de normal pe cât poţi să fii şi tu în această societate!”
Dar, de dragul interviului, m-am purtat ca şi cum nu aş fi ştiut mare lucru despre ceea ce voia să spună şi i-am pus aceeaşi întrebare pe care i-am pus-o Luciei. Am pus-o repetat, cerând insistent un răspuns, pentru că subiectul este foarte interesant - cum a putut să aibă această extra

ordinară serie de experienţe fără să apară ceva ca să i-o valideze, să-i „apese butonul”, cum spune el?
L-am întrebat:
-	Nu a fost dificil?
-	Deloc, a răspuns Bob cu nonşalanţa pe care am întâlnit-o adesea la ET. Problema dacă eşti sau nu un suflet ET nu e o mare scofală. La început, a continuat el, chiar înainte de vizitii, mi se părea importantă o anume rigoare, dar cu timpul, pe măsură ce m-am echilibrat, m-arn simţit foarte bine cu lipsa de rigoare. Acum? Identitatea este un proces de devenire. Este o cale de explorare a vieţii. Am ajuns la un punct în care sunt împăcat cu orice. Mă simt foarte bine aşa cum sunt, orice ar însemna asta. Această declaraţie ar trebui luată drept semn de
maturitate psihică, indiferent dacă persoana crede sau nu în ET sau în cămine planetare îndepărtate.
Am pus şi Unei aceste întrebări. IJna este artist vizual, o femeie foarte copilăroasă la cei aproape 55 de ani ai săi, care pictează, desenează şi trăieşte un fel de viaţă idilică la ţară, cu ceea ce ea numeşte o „legătură specială cu plantele şi animalele”.
Când i-am cerut să-mi spună exact ce anume i-a indicat noua identitate, mi-a răspuns: „Ei, dar nu e un bum! sau ceva asemănător, e un şir de întâmplări. Una dintre ele ar fi schimbarea percepţiei. Acum văd lumea într-un fel diferit. Dar mult timp am avut îndoieli serioase, care au dispărut treptat. Nu a fost un moment în care să mă fi trezit şi să spun: Da!Asta cT
în cele din urmă, mi-a spus Una, a discutat cu un coleg care avusese o experienţă similară şi care i-a dat cel puţin sentimentul că nu este nebună, că există un sistem în interiorul căruia se putea înţelege ce se întâmpla cu ea.

Dar, în ultimă instanţă, a continuat Una, cu tot ajutorul primit de Altundeva sau de oriunde, autovalidarea - acea voinţă de a avea încredere şi de a te împăca cu propriile experienţe, indiferent de aprobarea sau dezaprobarea celor din jur - este cheia către noua identitate. Autovalidarea este, pe scurt, o uşă deschisă celui care bate el însuşi.
Una mi-a spus: „Oamenii devin tot mai conştienţi spiritual şi este natural ca ei să facă cunoscut tot mai mult din ceea ce au înţeles. Toate fiinţele devin tot mai stăpâne pe soarta lor. Autovalidarea îşi continuă cursul chiar dacă nu ştii că există, chiar dacă nu ştii să vorbeşti despre ea.” Devenim tot mai conştienţi cu ajutorul acestor instrumente fundamentale...
Nu cred că minţi... Pur şi simplu nu te cred
Iată cazul lui Vicky.
-	Ce faci când oamenii spun că eşti nebună? am întrebat-o.
-	Râd, mi-a spus ea râzând. Nu mă tulbură deloc, pentru că eu ştiu ce ştiu. Mă împac foarte bine cu ideile mele. De asemenea, pot să râd de mine şi să-mi bat joc de ei. Dacă poţi să râzi de tine, atunci e clar că nu eşti nebun. De obicei.
Dacă vă amintiţi, Vicky a trecut liniştită printr-una dintre cele mai paşnice şi lipsite de evenimente treziri din câte am auzit. Este o femeie extrem de atrăgătoare, sub 40 de ani, micuţă şi subţirică. S-a păstrat într-o formă fizică excelentă. Are trăsături întunecate şi un aer ştrengăresc şi mucalit. Vicky este din Carolina de Nord şi îşi

conduce propria afacere, ocupându-se de 20 de tipuri de gimnastică medicală şi fizioterapie, ca şi de terapie prin culoare şi sunet. Dintre toate persoanele care pretind a fi de Altundeva, ea este evident obişnuită cu rădăcinile sale extraterestre; uneori, este foarte activă în această direcţie.
-Cei mai mulţi oameni, spune ea, sunt fascinaţi de îndată ce ai vorbit cu ei. Pot să nu fie de acord cu tine, dar simt o anumită putere, o anumită siguranţă, o anume energie care îi atinge. Şi mulţi îmi spun: ştiu ca nu minţi, dar nu te cred.
Dar încrederea în sine a lui Vicky, combinată cu simţul lucrului bine făcut, arată că pentru ea nu este prea important dacă este crezută sau nu.
-	Dacă am vreun scop legat de oameni, atunci acesta ar fi de a îi ajuta să-şi scoată ochelarii fumurii. Nu trebuie să fie neapărat de acord cu mine. Dar dacă îşi lărgesc limitele şi îşi deschid minţile şi inimile doar un pic, atunci sunt mulţumită că le-am făcut un mic serviciu. O parte din mine este puţin rebelă. Sunt un fel de copil extraterestru turbulent. Vicky spune că este important să nu te ascunzi de tine
însuţi, în special de propria „viziune interioară”. Mai spune:
-	Desi am o mulţime de lucruri de făcut, ca noi
’
toţi, caut mereu să predic adevărul, indiferent ce s-ar întâmpla.
Dar Vicky pare să spună că poveştile de tip SF create în jurul identităţii ET sunt doar nişte paravane construite de oameni care vor să câştige în farmec şi popularitate. Trebuie să fii foarte atent ca să nu te supui ispitei farmecului personal, spune ea, pentru că poţi să îngropi tot ce este important cu adevărat. Există în viaţa noastră

j evenimente-pivot, întrebări gândite şi spuse, care deschid porţile către o nouă fază de înţelegere şi de exprimare a sinelui. Ceea ce este crucial, după Vicky, este să înveţi să asculţi ceea ce ea numeşte „impulsurile din tine însuţi şi apoi să-ţi continui drumul de unul singur”.
Pentru Vicky, continuarea „de unul singur” a călătoriei a însemnat, în cele din urmă, mutarea în împărăţia studiului riguros, în munca de a stăpâni noi căi de a ajuta oamenii. S-a familiarizat cu o gamă de metode fizio- terapeutice, a început să citească intens literatură din domeniul spiritualului, metafizicii şi de ezoterism (două cărţi pe săptămână, spune ea, până ce şi-a constituit o adevărată bibliotecă), iar în cele din urmă a început să vorbească cu cei care aveau informaţie la prima mână despre adevărurile cosmice.
Vicky era atât de sigură de originile sale de rătăcitor,; încât studiul său individual a devenit un fel de călătorie incredibil de antrenantă. Ea a descris-o ca pe calea către regăsirea viziunii sale extraterestre, a puterilor native şi a înţelepciunii pierdute prin încarnarea pe Pământ. Aceste eforturi concentrate au fost susţinute de munca intensă şi de evenimentul care i-a permis lui Vicky să depăşească frontiere despre care nu îndrăznise să gândească că ar exista.
De fapt, povesteşte Vicky, cu 15 ani în urmă, când a început pentru prima dată să acorde atenţie „impulsurilor interne” care îi şopteau de Altundeva, nu citise absolut nimic despre ET sau OZN şi nu era mare amatoare de SF. Cum adesea se întâmplă, unul dintre evenimentele de răscruce a fost un vis. înainte de noaptea aceea, Vicky dormea profund, amintindu-şi cu greu visele! Dar, în noaptea aceea - şi în cele două care i-au urmat - a avut

exact acelaşi vis de trei ori şi de trei ori s-a terminat în exact acelaşi loc.
Vicky le numeşte „vise lucide”, pentru că ele constituie, în opinia ei, o experienţă obiectivă, care a avut loc într-o realitate fizică diferită. Ele nu se petrec, avertizează Vicky, în universul fizic obişnuit, ca în cazul afirmaţiilor legate de răpirile OZN. Ea a considerat că „localizarea” lor ar fi spirituală, un plan subtil al Pământului însuşi, folosit drept comunicare simbolică între ea şi Eul Superior.
Visul a avut loc în casa în care a crescut Vicky. Era singură în faţa unei ferestre uriaşe pictate, când, deodată, pământul a început să bubuie şi să se scuture, iar ea a început să strige, adresându-i Pământului însuşi întrebarea: Ce se întâmpla?
Pământul i-a răspuns: Fii gata pentru vizită.
Vicky nu a înţeles. Dar nu a avut prea mult timp de gândire, pentru că s-a iscat un zumzet ciudat, iar prin fereastra pictată a văzut o navă spaţială care ateriza chiar pe pajiştea curţii din faţă. Preocupată, dar nu înfricoşată, Vicky şi-a înhăţat cheile maşinii şi s-a grăbit spre uşa din faţă. Dar, când a ajuns afară, a văzut că maşina ei fusese dematerializată.
După aceasta, a fugit spre un deal din apropierea casei şi a început să urce. In vârf, de unde putea vedea totul în jur, a descoperit o altă casă şi două fiinţe pe care le numeşte „umanoizi femele”, îmbrăcate în costume dintr-o bucată şi venind direct spre ea. Una dintre acele fiinţe căra o sacoşă cu ceva ca un fel de seminţe pe care le presăra de parcă ar fi semănat.
Vicky a întrebat din nou Pământul: Ce face ea acolo?
Pământul i-a răspuns: Un experiment.
La aceasta, spune Vicky, s-a indignat, gândind: Cum îndrăzneşte?

In acel moment, umanoidele au observat-o. Au urcat pe versantul celălalt al dealului şi s-au oprit în picioare în faţa ei. Iar atunci, spune Vicky, s-a întâmplat ceva remarcabil.
A înţeles dintr-o dată că era ca şi cum s-ar fi aflat simultan în trei corpuri. Corpul ei fizic, „îngheţat”, după expresia ei, corpul ei astral, care o avertiza că umanoidele încercau să o hipnotizeze şi corpul ei spiritual, care i-a ridicat mâna şi a spus: In numele l hacului, nu puteţi să-mi faceţi nici un rău, pentru că eu sunt de lumină!
După această declaraţie, spune Vicky, din mâinile ei au izbucnit şfichiuri de lumină, care au lovit capul unei umanoide, care era cu totul înmărmurită.
Apoi Vicky a preluat controlul. Ea le-a spus vizitatorilor: Acum, când am spus ce era de spus, cu ce vă pot fi de folos şi ce doriţi?
Răspunsul a fost: Tocmaimi-aischimbat motivul de a veni aici. Există lucruri pe care pot să ţi le arăt, pe care să le împărtăşeşti alor tăi.
Vicky a simţit cum, ascultând această afirmaţie, sentimentele i se schimbă şi cum devine protectoarea umanoidelor, îngrijorată ca nu cumva acestea să fie descoperite. Se temea că pământenii vor fi atât de şocaţi şi de îngroziţi, încât vor ataca umanoizii, rănindu-i sau chiar omorându-i. Le-a condus pe cele două vizitatoare în casa ei.
Au început să-şi transmită informaţii.
Totuşi...
In timp ce făceau acest lucru, Vicky a început să alerge disperată prin cameră, strigând: Nu puteţi vorbi cu mine până nu găsesc un magnetofon!
In acel moment, s-a trezit. De fiecare dată, în fiecare dintre cele trei nopţi consecutive. In exact acelaşi loc.

Dar, nu numai atât. In prima dimineaţă, Vicky a fost trezită de radioul său cu ceas şi de vocea sarcastică a crainicului care era de părere că „lumea s-a distrat pe cinste astă-noapte, căci mi s-a transmis că au fost văzute trei OZN-uri!”
în a doua dimineaţă, s-a trezit cu o jumătate de oră mai devreme, iarăşi cu ajutorul radioului, dar de data asta a ascultat despre cenzura guvernamentală a documentelor OZN.
în a treia dimineaţă s-a trezit din cauza unui telefon de la o prietenă din Hawaii, ca de obicei, în acelaşi punct al naraţiunii visului. Prietena i-a spus că o cunoştinţă comună fusese luată la bordul unei nave spaţiale. Evenimentul, spunea ea, îi dăduse „un chef subit să-i dea telefon lui Vicky”.
în timp ce ascultam povestea lui Vicky, nu m-am putut reţine să gândesc că era o poveste foarte interesantă, şi i-am şi mărturisit-o. Am putea spune, în termenii lui Jung, că a avut un „Vis Mare”, cu un mesaj anume din partea Eului. într-adevăr, Jung este cel care a descris o metodă terapeutică de acest gen: întâlnirea cu un „om bătrân de 2 000 000 de ani”, care se află în fiecare dintre noi; Jung a fost acela care credea că cele mai mari dificultăţi ale noastre provin din pierderea legăturii cu cunoştinţele noastre ancestrale.
Ceea ce nu este prea diferit de modul în care Vicky interpretează „mesajul” transmis în timpul somnului.
ANALIZÂND SUFLETUL UNIVERSULUI SAU PSIHOLOGIA ET
„De la prima întâlnire cu ei, am ştiut că era ceva pe care nu îl puteam explica din punct de vedere psihiatric. Nu părea să se fi întâmplat nimic de natură psihiatrică. Mai degrabă era un comportament posttraumatic.”
Dr. John Mack, citat în New York Times Magazine din 20 martie 1994, ne oferă părerea lui: „Relatările făcute de câteva persoane răpite de OZN-uri nu sunt nici halucinaţii şi nici invenţii.”
Opinia oficialităţilor
Poate să pară ciudat, dar faptul de a fi venit de pe altă planetă rezolvă mai multe probleme decât pune - asta,

bineînţeles, dacă nu ne uităm la lume prin lentilele înguste ale privirii convenţionale. Astfel, simpla declaraţie că eşti ET este privită, prin ea însăşi, ca o dovadă a unor dificultăţi psihologice şi a unei instabilităţi emoţionale - asta in cel mai bun caz.
E ca şi cum s-ar spune: Iui sune normal, cu eşti ET.
Afirmaţia Eu sune excracerescru făcută cu tărie este considerată, de obicei, atât de radicală, de stranie şi de ieşită din limitele „realităţii”, încât este un semn clar al unei minţi deranjate. încă o dată, este vorba despre opinia majorităţii.
Din cauza aceasta, surprinzătoarea declaraţie a doctorului John Mack, citată mai sus, a fost aproape imediat tratată de instituţiile convenţionale drept bizară şi şocantă, încă de la: apariţia ei, s-a revărsat un val de remarci sarcastice, de la mass-media şi până la aulele academice, atacând nu numai conţinutul, ci şi sursa afirmaţiei.
Mack a terminat psihologia la Harvard şi este şi psihanalist autorizat. A câştigat premiul Pulitzer pentru biografie. Pe scurt, este un membru realizat şi foarte respectat al comunităţii academice. Are contribuţii de marcă în ştiinţele sociale, care sunt segmentul, din cultura noastră, cel mai des solicitat să dea răspunsuri lumeşti la experienţele OZN - sau, în cazul nostru, afirmării originii extraterestre. Pe scurt, nu este de presupus că ar fi o persoană care să creadă că extraterestrii ar răpi cu adevărat cetăţenii.
Cu acest punct de vedere aş vrea să încep discuţia noastră despre psihologia ET.
în timp ce doctorul Mack se pregăteşte să-şi publice cartea, Abduccion, în care afirmă credinţa sa că unele dintre răpirile OZN s-au petrecut in realitate, cei interesaţi

au reacţionat deja, intr-un „generos” spectru de opinii. Orice critică era binevenită... câtă vreme nu se aventura dincolo de grija părintească, de ridicol, sau de furie. în acelaşi articol din New York 7'i/nes menţionat mai sus, scris de Stephen Rae, este citată şi şefa Departamentului de Psihiatrie de la Ilarvard, deci şefa lui Mack, care răspunde: „Nimeni nu crede. Aş fi dorit să se ocupe de altceva. Ce face acum este atât de josnic.”
Din respect pentru libertatea investigaţiilor, universitatea nu a oprit cercetarea Iui Mack, dar articolul din ziar a descris-o cu umor pe şefa lui Mack ca pe o persoană care ar prefera să înghită sticlă pisată, decât să vorbească public despre un coleg care crede că OZN-urile şi extraterestrii chiar există.
Poate că este, totuşi, de înţeles.
In acelaşi articol, celebrul om de ştiinţă Cari Sagan aducea în discuţie punctul de vedere conform căruia experienţele foarte intense de tipul OZN şi El' ar putea fi atribuite halucinaţiilor, care sunt acţiuni ale minţii omeneşti explicabile ştiinţific. Sagan a fost citat atât de New York limes, cât şi de Parade Magazine: „Halucinaţiile sunt obişnuite şi se pot întâmpla în circumstanţe obişnuite oricărui om perfect normal”. Aceste viziuni, a scris el, sunt uneori rezultatul unei stări rare, numite „paralizie de somn”, care afectează cam 8% din populaţie.
In fapt, paralizia de somn este una dintre cele mai invocate „cauze” posibile ale experienţelor El' şi OZN... cel puţin de către majoritatea comunităţii academice şi ştiinţifice.
Pentru aceste opt procente din populaţie care suferă de paralizie de somn, „starea hipnagogică” - perioada

difuză, suspendată, dintre somn şi trezie - poate să ducă la schimbări dramatice ale vieţii de zi cu zi. Victima stă în pat, literalmente incapabilă să se mişte, în timp ce creierul se luptă să funcţioneze cu o cantitate redusă de oxigen. Fot urma halucinaţii înfricoşătoare, ca şi semne de excitare sexuală, ca şi impresia că în apropiere se găseşte o prezenţă ciudată, supranaturală.
Lhielcd'xntxc aceste halucinaţii, la unii oameni, implică experienţe care seamănă cu răpirile OZN. Acestea pot include analize medicale, cu ET care implantează diverse dispozitive în corpul uman sau, în unele cazuri, viziuni legate de revelaţiile religioase.
Mulţi savanţi citează paralizia de somn ca fiind adevărata cauză a tuturor experienţelor OZN, în timp ce alţii pun în cauză şi boli psihice, experienţe induse de folosirea substanţelor halucinogene, apariţia „străfulgerărilor” generate de droguri, visele obişnuite, coşmarurile şi alte întâmplări care au loc în realitatea cotidiană. Faceţi totalul şi veţi avea o listă impresionantă de explicaţii plauzibile. Toate acestea pot fi şi sunt folosite ca „explicaţii” pentru ceea ce se întâmplă în realitate nu numai în cazul celor care văd OZN-uri, dar şi în al celor care pretind că sunt unii dintre EI, asumându-şi identitatea extraterestrilor înşişi.
In acest fel, pe calea simplă a psihologiei de bază, contactul sau identitatea ET sunt arătate cu degetul ca fiind ceva înrudit cu o halucinaţie sau cu un produs al fanteziei, generat de folosirea unui agent extern - drogurile fiind principalul inculpat. Cred că ar trebui să ne aventurăm mai mult în lumea aceasta convenţională, şi să vorbim puţin mai mult despre explicaţiile psihologice mai

profunde ale experienţelor OZN. Cea mai bună bază de pornire este exprimată de C.G. Jung.
Marele psiholog elveţian credea că vederea acelor „farfurii zburătoare” (în exprimarea colorată a anilor '40) a fost o proiecţie a subconştientului colectiv. A scris despre aceste observaţii ca despre un simbol al unicităţii. Imaginile OZN-urilor, credea el, pot fi considerate o tentativă a psihicului colectiv de a vindeca rănile lăsate de scindările pe plan psihic, atât de frecvente în timpurile noastre frământate, linii cercetători ai fenomenului OZN cu imaginaţie consideră că şi rănile fizice, obişnuite la persoanele răpite de ET, sunt un produs real al „scurgerilor” din subconştientul colectiv. Demarcaţia dintre imaginaţie, simbolism şi faptul fizic devine extrem de confuză...
Să vedem care este şi punctul de vedere freudian.
Acesta include credinţa unor psihologi că experienţele ET şi OZN sunt un balsam tămăduitor, o cale prin care mintea luptă cu anumite traume psihologice devastatoare. Aici întâlnim adesea menţionarea incestului din copilărie. Identitatea ET sau răpirea de către OZN-uri ar fi calea pe care aceste victime ale abuzului sexual şi-ar apăra mintea împotriva suferinţei psihice. Persoanele răpite ar fi, deci, victime ale incestului care îşi revăd traumele timpurii prin halucinaţii fantastice şi posibil auto- liniştitoare. Ei creează o „fantezie” care reprezintă atât delictul, cât şi apărarea împotriva lui. Delictul ar fi comunicat sub o formă voalată (folosind soluţii ca „amintiri” false de probe sexuale luate de ET etc.), în timp ce imaginile cu extraterestri ar reprezenta sentimentul de furie - şi, posibil, dorinţă - prea dureroase pentru a fi recunoscute în stare conştientă. Nu numai atât, căci aceste

. .	Veniţi din altă lume 	
imagini cu ET ar fi şi nişte substituente ale atacatorilor reali, cel mai adesea mama sau tata. Aceste imagini ar fi apoi proiectate în afară, plasate cât se poate de departe de victimă - în spaţiul cosmic, de exemplu.
Iată încă un exemplu de părere psihologică oficială, extras dintr-un articol destul de bine argumentat apărut în 1983, în The PsyehoanaJitic Review (voi. 70, nr. 2), intitulat „ET: odiseea pierderii”, scris de Jeffrey L. Dezner, psihiatru la U.C.L.A. El vede filmul lui Spielberg „E.T.” prin prisma gândirii psihologice primare şi îl descrie ca pe „o dramatică metaforă a pierderii unui părinte de către un copil la vârsta întrebărilor.”
Să ne amintim, însă, că studiul de faţă nu se ocupă atât de mult de pământeni care intră în legătură cu ET, ci de pământeni care cred că ei înşişi sunt ET. Este, evident, o mare deosebire, dar articolul aruncă lumină asupra unor caracteristici ale gândirii tradiţionale, cum ar fi opinia doctorului Dezner asupra personajului ET.
Versiunea cinematografică a lui E.T., scrie Dezner, este povestea unui băieţel, Elliot, personajul principal, care încearcă să lupte cu faptul că tatăl său l-a abandonat şi cu lipsa acestuia. Astfel creează personajul ET: O viziune cinematică despre „ copilul lăuntric ”, despre omnipotenţă închipuită, despre gândire magică şi despre puteri magice imaginare. Dacă vrem să vedem filmul în maniera descrisă de doctorul Dezner, atunci personajul ET devine, după spusele lui, o reprezentare care arată că „noi toţi am păstrat înăuntrul nostru lucruri pe care le credeam moarte şi îngropate”. Identitatea ET ar putea fi deci considerată ca un văl care vindecă de durerea pricinuită de pierderea cuiva important - fie el părinte sau soţ - şi ajută oamenii

să treacă peste dezamăgiri şi să-şi regăsească conştiinţa propriei importanţe.
Iată de ce, într-una din scenele finale ale filmului, ET, care se pregătea de plecare, arată cu degetul fruntea lui Elliot şi îl asigură că va rămâne pentru totdeauna acolo (în mintea lui) - acţiune care îi asigură lui Elliot permisiunea să-şi păstreze imaginaţia vie şi vioaie a copilăriei şi, în acelaşi timp, să nu ignore tragediile din lumea reală.
Rămânând încă în domeniul vast al psihologiei tradiţionale, putem să explicăm fenomenele ET spunând că ele reprezintă o „negare a morţii”, că insistenţa asupra vieţilor trecute şi a viitorului transfer de suflet reprezintă un răspuns la dorinţa fundamentală a omului de certitudine. Această „groază de moarte” este considerată a fi universal prezentă la toată omenirea. Există unii autori care explică în aceşti termeni toate aspectele civilizaţiei umane.
Şi mai există un punct de vedere - convertirea religioasă. In cercetările mele, am remarcat multe similitudini între trezirea unei persoane la identitatea extraterestră şi ceea ce aş numi „fenomenologia convertirii religioase”. Ambele experienţe îţi aruncă în aer siguranţa şi confortul zilnic şi îţi schimbă pentru totdeauna modul de a vedea lumea. După ce survin, trebuie să îţi reclădeşti complet personalitatea. Există similitudini care bat la ochi în procesul treptat, dar, cred eu, şi o deosebire majoră. Trezirea El' nu se face în numele unui grup şi în general determină noul sau trezitul suflet ET să facă anumite acţiuni îndreptate spre servirea evoluţiei planetei. Spre deosebire de alte convertiri, în general rătăcitorii şi vizitatorii noştri nu cer nimănui permisiunea de a ajuta;

majoritatea ocolesc explicit autoritatea clericală şi instituţiile oficiale şi nu îşi dau osteneala de a îndeplini cerinţele vreunui canon. Să nu uităm nici faptul că există deosebiri majore între trezirile rătăcitorilor şi cele ale vizitatorilor.
In sfârşit, vreau să remarc punctul de vedere al oamenilor de ştiinţă care cred în existenţa vieţii extraterestre, dar care totuşi neagă prezenţa ET pe Pământ, printre noi, acum. Acest punct de vedere îl voi rezuma prin afirmaţiile lui Francis Drake, profesor de astronomie şi astrofizică la Universitatea statului California din Santa Cruz, extrase din LISA Today (16 decembrie 1993): „...probele susţin ideea că există sisteme biologice în număr uriaş în univers. Există poate zeci de mii de civilizaţii în galaxia noastră şi mult mai multe locuri care găzduiesc viaţă sub forme mai primitive.”
El continuă:
„Tot ceea ce ştim despre formarea şi evoluţia sistemului solar, a planetelor şi a vieţii pe Pământ arată că întreaga succesiune de evenimente a fost rezultatul unor procese absolut normale şi, de fapt, inevitabile. Aşa că ceea ce s-a întâmplat în sistemul nostru solar şi pe Pământ trebuie să se fi întâmplat în multe, foarte multe locuri.”
Sună foarte plauzibil. Dar viaţa ET aici, pe Pământ? îndoielnică, spune Drake, care îşi dezvoltă punctul de vedere sceptic, spunând că alte civilizaţii ar trebui să fie la mii de ani-lumină de noi. El consideră că o călătorie între două lumi este foarte puţin plauzibilă.
Dar nu ar fi mai plauzibil să considerăm că între aceste „sisteme biologice în număr uriaş”, sau într-una din

„zecile de mii de civilizaţii” ar exista metode de a călători prin galaxie la care noi nici să nu fi început să visăm? Este naiv din partea noastră să credem că speciile de pe planetele mult mai avansate decât a noastră nu ar poseda tehnologii care să le egaleze pe ale noastre. O scurtă privire aruncată pe planeta Pământ ar fi de ajuns ca să convingă pe oricine că, probabil, nu suntem cea mai evoluată specie din Univers. S-ar putea, de pildă, ca ceea ce noi numim pe Pământ „puterea minţii” şi aruncăm la grămadă în sertarul etichetat cu „ocult” să fi fost dezvoltată timp de milioane de ani de civilizaţii mult mai avansate. Posibilităţile lor ar fi imense. Ar trebui să intuim că înţelegerea legilor fizicii ar putea să nu fie culmea oricărui tip de înţelegere...
La început
Acum, după ce am trecut în revistă explicaţiile standard ale psihologilor, haideţi să ne punem întrebarea: Dar dacă sunt eronate?
Sau, mai mult: Dacă sunt corecte, dar nu merg destul de departe? Dacă opiniile ştiinţei convenţionale sunt potrivite şi uneori nimeresc răspunsul, dar sunt limitate de însuşi punctul lor de pornire: ideea că Universul nostru
-	perceput fizic, prin simţuri - este singura realitate valabilă?
Posibilitatea unei realităţi metafizice nu este neapărat anulată doar pentru că o explicaţie psihologică se dovedeşte a fi potrivită. In multe cazuri, se poate vedea că ambele lumi există simultan. Faptul că cei care sunt suflete ET au suferit aici pe Pământ şi au cicatrice

emoţionale nu elimină realitatea lor, o realitate pe care Pământul mai are mult până să o înţeleagă. Emoţionalul, intelectualul şi metafizicul sunt pur şi simplu nişte frecvenţe diferite ale experienţei umane - la nivelul „sufletului” sau „spiritului”.
Să luăm un exemplu din psihologia clasică, şi anume opinia care afirmă că identitatea ET este calea unui copil de a face faţă pierderii unui părinte.
Cu toată compasiunea, putem spune că acest tip de alinare prin fantezie este una dintre binecuvântările salvatoare pe care le posedă mintea omenească. Dar ar trebui să ne amintim şi că afirmaţia ieşită din comun că cineva ar fi rătăcitor sau vizitator nu apare la toţi adulţii care au suferit o asemenea tragedie in copilărie.
In studiul nostru, declaraţiile ET creează mai multe posibilităţi. Să nu uităm că explicaţiile convenţionale nu sunt capătul călătoriei, ci mai degrabă începutul ei. Cităm din The UFO-nauts, de Hans Holtzer (Fawcett, 1976): „Căci nu trebuie să uităm o clipă că nu ne aflăm nici la apogeul descoperirilor ştiinţifice, nici la sfârşitul drumului care duce către o mai bună cunoaştere a universului; din câte ştim, s-ar putea să fim la începutul lui, cu siguranţă nu mai departe de jumătatea lui, în cel mai bun caz. Una dintre iluziile ştiinţei moderne este de a crede că a ajuns pe culmi dincolo de care nu se mai află mari noutăţi. Adevărul este altul, iar în cursul descoperirilor viitoare, multe idei despre natura universului, valabile în trecut, vor fi aruncate peste bord.” încă o dată, înţelegerea identităţii ET nu anulează în mod necesar orice explicaţie clasică. Mai întâi, trebuie

conştientizat faptul că există ET care, ca şi fiinţele umane de pe Pământ, au probleme psihice cât se poate de pământeşti. Există şi impostori, simulanţi şi fanatici care se pretind extraterestri şi se potrivesc foarte bine în categoriile descrise de psihopatologia convenţională.
Mai mult, dincolo de realitatea confuziei psihologice, există numeroase grupuri care fac tot felul de afirmaţii neortodoxe. Putem auzi oameni care vorbesc în stilul dezlânat al beţivilor sau al drogaţilor - despre elefanţi roz care zboară, păianjeni care se târăsc şi camere video ascunse. Citim despre viziuni mistice în religiile tuturor culturilor - se văd legiuni de îngeri, Buddha strălucitori şi iele dansând. Şi, mai aproape de noi, avem întreaga varietate de predicatori TV, profesori la şcoala de duminică şi rabini respectabili încărcaţi de ani, care ne povestesc foarte serios despre despărţirea apelor Mării Roşii, despre răul săvârşit de hoardele lui Satan şi de imaculata concepţiune a Domnului Iisus, Fiul Unic al lui Dumnezeu. Unele dintre aceste afirmaţii „radicale” sunt luate drept adevăruri de netăgăduit.
Poate să pară straniu, dar toate aceste credinţe pot fi tratate de către aceeaşi psihologie, pornind de la presupunerea de bază, numită de noi Cunoaştere Subiectivă. Fiecare dintre aceste credinţe consideră Cunoaşterea Subiectivă ca un mijloc legitim de a înţelege propriile noastre experienţe. Nu cred că rabinii, preoţii şi guru vor fi încântaţi să aibă ceva de împărţit cu beţivii, drogaţii, sau cu vizitatorii sau rătăcitorii\ de care nu îi desparte mare lucru...
Mulţi vor susţine că nu se poate face comparaţie între, să zicem, ideea naşterii miraculoase a lui Iisus (care apare

în Biblie, cartea noastră cea mai respectată) şi halucinaţiile caraghioase induse de droguri. Dar, dacă discutăm în termeni probatorii, nu există nici o deosebire. Ambele viziuni sau idei sunt acceptate prin credinţă şi verificate prin autoconfirmare. linii oameni de ştiinţă rigizi refuză să accepte orice credinţe care nu sunt verificate de experienţe empirice, care demonstrează adevărul unor ipoteze. Este greu de acceptat pentru o minte logică, dar majo- , ritatea oamenilor iau drept adevăr nimic altceva decât un amestec de experienţă obiectivă, psihologie personală şi factori psiho-spirituali - repet, amalgamare făcută prin Cunoaşterea Subiectivă. O dată ce am stabilit regulile jocului în acest mod, vom fi mai puţin înguşti la minte atunci când vom aborda spusele pretinşilor ET.
Rezultatul cercetărilor mele a fost acesta: recunoaşterea stării şi interiorizarea identităţii de ErI' a dus la aproape toate persoanele pe care le-am intervievat, la o schimbare psihologică în bine.
Iată câteva exemple:
ET cunoscut sub numele de Peter- arhitect de profesie, care a găsit o uşurare, după mulţi ani de depresiune nervoasă, după ce a văzut o „sferă de lumină” şi care a suferit mult timp de o traumă psihică serioasă. După o serie de vizite OZN, mi-a spus că personalitatea lui s-a dezvoltat atât de mult, încât astăzi se simte „foarte bine înfipt şi comod”, se înţelege bine cu oamenii, este preocupat de propria desăvârşire şi nu-şi mai risipeşte timpul: „Nu mai fac nici un lucru dacă nu ştiu că din el o să învăţ ceva.”
Un alt exemplu este al unei femei numite Erika. Acum ea este mai „săritoare şi mai puţin autoritară,

învăţând cum să-i ascult şi să-i ajut pe alţii”. Bob, care a avut atât suferit din cauza drogurilor, a descoperit că îi este mult mai uşor dacă este „sincer” şi îi înţelege pe alţii.
A fi deosebit
îşi pierd oare vreodată ET sentimentul interior că ar fi străini?
Pentru rătăcitori - care au trecut toată viaţa prin chinurile senzaţiei că sunt diferiţi - disperarea se transformă adesea în îmbărbătare, atunci când îşi dau seama că sentimentul lor intim de alienare îşi găseşte o cauză logică: ei chiar sunt străini!
O dată ce această personalitate extraterestră, transcendentă, este integrată, rătăcitorii simt, de obicei, că multe dintre problemele lor şi-au găsit rezolvarea şi devin mai echilibraţi.
Dar pentru vizitatori drumul poate fi ceva mai dificil. Aici este foarte important şocul. Vizitatorii sunt aproape întotdeauna buimăciţi de schimbările bruşte pe care le trăiesc, ca şi de evenimentele şocante, de natură vizibil spirituală. în cele din urmă, ei ajung să înţeleagă toate acestea ca pe un prim influx al unui nou suflet ET, sau ca pe un aspect al unui Eu Superior, după care îşi retrasează vieţile introducând în ele şi acest element de cunoaştere interplanetară.
Recunoaşterea sufletului ET se face în mod diferit la rătăcitori şi la vizitatori. Povestea rătăcitorilor este cea a unei singurătăţi cronice începute chiar din copilărie. Ei nu sunt în mod necesar implicaţi în relaţii problematice,

în timp ce la vizitafo/vsituaţia este exact inversă. Vizitatorii au întotdeauna parte de familii destrămate, de relaţii fragile, sau de un conflict psihic serios înainte de a se accepta pe ei înşişi ca suflete ET; după aceea, însă, vieţile lor sunt radical schimbate de acest eveniment extraordinar. Zbuciumul lor sufletesc se linişteşte, capătă o nouă sănătate şi o nouă vigoare şi un nou respect propriu. Lucrurile acestea se întâmplă chiar dacă sunt mai puţin siguri de identităţile lor decât rătăcitorii.
Aproape toţi ET pe care i-am intervievat mi-au spus că, odată integrată această nouă identitate ET - lucru deloc uşor - ei au început să-şi pună întrebarea asupra rostului ei. Au fost nevoiţi să-şi redefmească vieţile. Acest lucru s-a făcut, în general, prin servicii aduse lumii, prin voluntariat în munca socială, dar având o înţelegere globală. Am auzit multe, multe poveşti despre ciclul care pornea de la zbuciumul sufletesc al transformării şi mergea până la adoptarea completă şi, în final, la ceea ce literalmente pare a fi „un nou suflu de viaţă”.
Cu toate acestea, înstrăinarea rămâne mereu, ca o umbră, sub forma credinţei că, ET fiind, ei sunt esenţial diferiţi de toţi ceilalţi.
In concluzie, acest sentiment de deosebire care traversează populaţia ET se amestecă cu unele „stiluri psihologice” şi cu credinţe care contribuie la o mentalitate cu adevărat singulară. Iată ce este unic la ET:
•	o cale de dezvoltare care pune, în cele din urmă, în centrul vieţii lor punctele de vedere globale şi universale...
•	o viziune profundă, dar şi practică, asupra oamenilor, ca fiinţe metafizice, spirituale...

•	o credinţă în unitatea cosmosului, care, paradoxal, arată că, deşi se simt tot timpul deosebiţi de cei din jurul lor, ei de fapt nu acordă prea mare atenţie dualităţii ET/pământean...
•	ideile şi percepţiile care îşi au totdeauna originea în dinamica foarte vie a evoluţiei cosmice a timpului şi a spaţiului...
•	o afinitate sau o identificare cu fiinţele de pe alte planuri şi planete, de cele mai multe ori de natură spirituală, rareori închise în OZN-uri...
•	şi, desigur, sentimentul că experienţa lor primară de viaţă este existenţa ca suflet, originar de pe alte planete sau din alte spaţii.
Ingenuitate
Dacă priveşti traiectoria vieţii unui om, adesea vei găsi indicii importante asupra psihicului său, în întregul său.
în povestea lui Vikram, avem exemplul unei persoane care a integrat identitatea extraterestră şi care pare a fi foarte împăcat şi relaxat cu acest lucru.
Vikram este un bărbat de statură medie, sub 40 de ani, cu păr negru şi trăsături mature, cu o expresie contemplativă. A crescut în suburbiile New York-ului şi a lucrat ca zugrav, om de publicitate şi ca scenarist. în 1982 a luat parte la o şedinţă de spiritism. Atunci a luat Vikram pentru prima dată contactul cu identitatea sa extraterestră. Se fac zece ani de când se identifici/ pe sine drept un vizitator.
Din punct de vedere psihologic, spune el, „Eram un naiv în ceea ce mă priveşte, nu mă cunoşteam atât de bine.”

Dar această cunoaştere nu a apărut decât după mulţi ani de neînţelegere a experienţei ET, mai ales a celei îngropate în copilărie. Vikram mi-a spus că avea cam 12 ani când i s-a întâmplat ceva atât de intens, încât mai târziu avea să-i schimbe întreaga viaţă - dar numai după ce a fost capabil să interiorizeze această experienţă. Intr-o seară de vară, se juca afară, pe trotuarele din Long Island, cartierul în care a crescut, şi a văzut pentru prima dată un OZN.
Era cu un grup de prieteni, toţi pe biciclete, discutând la colţul străzii, când, dintr-o dată, s-a ridicat de după un pâlc de copaci o lumină albă, strălucitoare, teribil de puternică. Toţi au văzut-o. Toţi, în afară de Vikram şi de unul dintre prietenii lui, au ţipat şi au luat-o la fugă. Lumina se mişca „cu o viteză orbitoare, fără cel mai mic zgomot”, spune el, iar doi puştani pe biciclete nu puteau ţine pasul cu torentul de lumină. Era atât de strălucitoare, încât era dificil să te uiţi la ea. Dar Vikram îşi aminteşte că a îndrăznit şi s-a uitat ţintă la lumină şi că a văzut că aceasta emana de la un obiect fascinant, de formă eliptică, un OZN. S-a binedispus dintr-o dată. Niciodată, nici un lucru de pe lumea asta (sau din alta) nu avea să-i impresioneze pe Vikram şi pe prietenul lui atât de mult.
Doisprezece ani mai târziu, în timp ce era la o petrecere de Anul Nou şi bea împreună cu o femeie care crescuse în aceeaşi suburbie, dar la celălalt capăt al ei, aceasta a început să-i povestească foarte deschis despre lucrurile care o interesau cu adevărat: metafizica, spiritualul şi realitatea OZN-urilor. De ce credea ea că OZN-urile vizitau Pământul? Pentru că, a continuat ea, cam cu 12 ani în urmă, chiar văzuse unul, exact în cartierul lor - iar din descrierea ei Vikram şi tânăra au înţeles că fusese

aceeaşi nava cu cea pe care o văzuseră el şi prietenii Iui, doar că ea văzuse nava din alt punct.
„întâlnirea aceea a fost un eveniment care mi-a dat o dovadă”, spune el, „şi chiar şi azi mai simt cum mi se face pielea de găină când mi-o amintesc.
A fost ceva ieşit din comun, care şi pentru ea a însemnat un eveniment ce i-a schimbat cursul vieţii.”
Dar a vedea ceva care vine din spaţiu deasupra ta este una, în timp ce a crede că tu vii din spaţiu e cu totul altceva.
Pentru Vikran, înţelegerea identităţii ET a venit mult mai târziu şi a fost rezultatul câtorva şedinţe de spiritism în California, în urma cărora s-a împăcat cu sine şi s-a acceptat ca atare. Sentimentul, spune el, a fost uluitor de profund. S-a dus la acele şedinţe de spiritism pentru a pune la un loc piesele disparate ale unei experienţe începute în copilărie şi fără de care nu putea completa mozaicul. A fost prima şedinţă la care s-a dus vreodată, dar apoi i-a descris pe cei care îl aduseseră acolo drept „foarte săritori şi incredibil de amabili” şi s-a simţit mult mai bine decât se simţise timp de ani de zile.
In această primă sesiune s-a făcut o legătură spirituală cu entităţile Ashtar şi Hilarion, considerate, ambele, ca distinşi învăţători, adesea amintiţi în legătură cu alte grupuri OZN/ET.
„Mi-ani ordonat concluziile orelor de psihologie pe care le făcusem, am limpezit acel sentiment de goliciune interioară pe care l-am avut toată viaţa.
Un fel de neîmplinire, un sentiment permanent de însingurare şi de înstrăinare. Toate acestea au fost sintetizate într-o manieră remarcabilă. Am început

să am senzaţia că ar putea să fie adevărat că nu m-am născut aici.”
Aceste lucruri se întâmplau în 1982. Vikram spune că de-a lungul deceniului această senzaţie s-a întărit şi a devenit tot mai sigur de validitatea ei.
„Tot ceea ce a urmat acestui prim contact”, mi-a spus el, „m-a făcut să cred nu numai că nu eram de pe planeta asta, vorbind în termeni de origine spirituală, ci şi că aveam legături extrem de puternice cu o conştiinţă intergalactică; aceasta mi s-a prezentat ca fiind ceva cunoscut sub numele de Frăţia Galactică a Luminii.”
Credinţa în existenţa unui grup intergalactic specific variază de la individ la individ, vizitator sau rătăcitor.; şi în nici un caz nu se poate spune că toţi s-ar revendica din acelaşi grup. In cazul lui Vikram, evoluţia conştiinţei de la solitudinea unui extraterestru aflat pe Pământ la calitatea de membru al unei frăţii s-a realizat după numeroase şedinţe spiritiste. Era un fel de „înştiinţare”, spune el, şi continuă:
„Informaţia care îmi parvenea pe canalul spiritual mi-a dat un fel de senzaţie stranie; în timp ce intram în legătură, aveam sentimentul că mă întorc acasă.
In acea energie, în acea lipsă a individualităţii era ceva atât de intim, de familiar, ceva uluitor de profund!”
După cum spune el acum: „Cred în extraterestri, cred că asupra planetei acesteia se exercită influenţe ET, atât negative, cât şi pozitive”. Astăzi, viaţa lui se bazează pe credinţa că originea sufletului său nu se află pe Pământ. Vikram crede că i-ar fi dificil să intre într-o relaţie mai

apropiată de orice fel cu cineva care nu i-ar accepta această credinţă. Persoana cealaltă, spune el, va trebui să fie capabilă să-şi lase deoparte propriile credinţe, cel puţin pentru moment, pentru a tolera ideile „de dincolo” ale lui Vikram.
Există psihologi care ar lua aceste afirmaţii drept un indiciu clar de probleme emoţionale, dar Vikram nu a dat semne că ar avea asemenea probleme; intr-adevăr, el pare să fie fericit cu ceea ce este, îşi vede de treburile lui şi munceşte la ceea ce el consideră a fi contribuţii importante la ajutorarea oamenilor pentru a-şi lărgi conştiinţa.
DRAGOSTE SI INTIMITATE
Limbajul iubirii este limbajul cosmosului; aici, pe Pământ, când vrem să devenim romantici, sau să cântăm despre iubire şi intimitate, adesea ne întoarcem la expresii care conţin cerul, Luna, stelele.
Cu toate acestea, acest capitol a fost pentru mine cel mai dificil de scris.
Asta pentru că problema intimităţii ne duce în însăşi esenţa alienării ET, exact în miezul dilemei ET: lipsa iubirii.
Aici vorbim nu numai despre iubire în sensul pământean, romantic, ci şi despre suferinţa la care este supus un individ când este smuls din iubirea şi bucuria care îl înconjoară pe planeta natală. Rătăcitorul şi vizitatorul aflaţi aici pe Pământ suferă, în fapt, o dublă pierdere: ruptura de grupul lui extraterestru şi înstrăinarea de propriul eu ET. Intr-un anume sens, putem spune că avem de-a face

cu orfani ET. Ei vin de Altundeva şi nu sunt niciodată capabili să scape de singurătatea lor, sau de dorinţa lor de a redobândi acea senzaţie plăcută a fuziunii cu grupul, de întoarcere la simţământul absolutei împliniri, sau de a-şi recâştiga conştiinţa lor nativă. Ei cred că toate acestea sunt drepturile lor prin naştere.
Şi nu e numai asta, căci în tentativa de a-şi limita suferinţele prin cuplarea cu un partener de pe Pământ, relaţia apărută poate reaprinde amintirile despre planeta natală, care cauzează suferinţe şi mai mari.
Cum să rămâi calm
Este totuşi important să subliniem: majoritatea căsătoriilor ET (nu toate) se desfac; unii (nu toţi) dintre cei care îşi pretind identitatea ET provin din familii dezmembrate; iar câţiva (nu prea mulţi) dintre cei de Altundeva pretind a fi fost victime ale incestului; nu toţi vizi [a corii şi rătăcitorii simt nevoia să împărtăşească şi să discute noile lor identităţi cu alţii şi foarte puţini afirmă că ar avea personalităţi multiple de vizitatori. Marea majoritate a celor pe care i-am intervievat par să îmbrăţişeze în viaţa obişnuită idei radicale.
După femeia pe care o voi numi Lisanne, care este un îndrumător spiritual de marcă peste tot în lume şi care a scris numeroase articole despre vindecarea holistică şi terapia vieţilor trecute, rătăcitorii au tendinţa de a fi mai detaşaţi din punct de vedere emoţional.
„Dacă aceştia au dat deoparte identitatea lor pământeană pentru a lua contact cu identitatea lor originară, cea extraterestră, ei nu mai au resurse

emoţionale care să-i ghideze”, spune ea. „Au negat prea mult. La seminariile mele, ei ajung să-şi dea seama că, din punct de vedere emoţional, ei au pierdut trenul.” Aceşti ET au, de obicei, mari probleme în a accepta emoţiile umane intense pe care le-au moştenit în cursul ciclului reîncarnărilor de aici, de pe Pământ.
Pe de altă parte, spune Lisanne, şi vizitatorii pot manifesta un grad de detaşare emoţională în relaţii, „parţial pentru că simt că au multe de învăţat şi de făcut... şi multe lucruri de acceptat în legătură cu ei înşişi” după tumultuoasa revelaţie a vizitei. Intr-adevăr, emoţiile sunt o mare problemă chiar şi pentru cel mai „uman” dintre pământeni.
Lisanne mi-a spus că nu a fost surprinsă să descopere, în timpul cercetărilor ei, că între cei ce pretind că sunt ET şi cei obişnuiţi există deosebiri emoţionale fundamentale. Dar ea nu este prea sigură că ceea ce este adesea numit răceală şi detaşare a extraterestrilor ar fi pur şi simplu „arta de a nu te ataşa”. Ar putea fi o trăsătură înrudită cu temperamentul rece, lipsit de pasiuni, ştiinţific. Poate că aceşti ET sunt pur şi simplu mai puţin emotivi, dar nu neapărat inerţi sau handicapaţi emoţional, într-adevăr, este greu să fii cu picioarele pe pământ atunci când gândurile îţi zboară la stele şi îţi este greu să te concentrezi asupra unor lucruri atât de „pământeşti”, cum ar fi picnicul familial. „Ceea ce auzi de la ei”, spune Lisanne, „este un interes mărit pentru perspectiva universală, galactică. Aceasta tinde să pună în umbră familia.” Seamănă cu acel inventator excentric care uită ziua de naştere a soţiei...

Pentru aceşti indivizi, timpul trebuie petrecut în alt fel. Prin lecturi, meditaţie, spiritism, apartenenţă la unele grupuri, explorare spirituală individuală, cel mai adesea. Cam o treime din cei cu care am vorbit spun că se simt mai aproape de natură, de viaţa animală sau de plante, decât de oameni. Şi cam o treime din cei care ne vorbesc de Altundeva spun că nu se simt legaţi în nici un fel de oameni şi nici nu acordă subiectului prea multă atenţie. Ei se bucură de solitudinea lor şi nu duc dorul unor relaţii personale.
Am găsit acest lucru foarte interesant. Senzaţia de a fi diferit este resimţită din punct de vedere social ca un handicap, care este uneori atenuat prin însingurare.
Atunci când vor să fie împreună cu alţii, rătăcitorii şi vizitatorii se simt bine numai cu cei care nu au idee despre identitatea lor ET-ceea ce ne duce la o altă dilemă majoră a celor care cred că sunt de Altundeva...
A spune sau a nu spune
Una dintre femeile pe care le-am intervievat, de exemplu, a spus că a trebuit mai întâi să-şi înţeleagă identitatea ET, înainte de a fi capabilă să se bucure de o relaţie de tip lesbian strânsă şi stabilă. Ea împărţea un apartament în San Francisco cu o prietenă, tot lesbiană, care nu o putea suferi. Ambele se supuneau unei „terapii a vieţilor trecute” şi după un timp au „descoperit” că proveneau de pe aceeaşi planetă, „dintr-o altă viaţă”. Acest lucru a dus la acceptarea sufletului ET, a unei relaţii sentimentale şi a intimităţii, acolo unde înainte nu existase nici o legătură - doar nelinişti şi semnale greşit înţelese.

Legătura lor este ceva ce înainte amândouă socoteau a fi o idiosincrazie. Amândouă sunt de Altundeva.
Iată şi povestea unei relaţii neobişnuite, spusă de Inid, o minionă drăguţă, cu păr castaniu tuns scurt, care a crescut în New York. Acum trăieşte în California cu un om despre care spune că trăieşte mai mult pe afară. Ea mi-a spus că „soţul” ei nu îi înţelege ideile ET, dar că relaţia lor merge perfect.
„Pe el îl interesează alte lucruri, ca vânătoarea şi pescuitul, şi îşi descoperă propriile adevăruri”, spune ea. „Şi chiar dacă nu acceptă identitatea ET, multe dintre vechile lui obiceiuri au suferit transformări radicale. Mă susţine şi este preocupat de propria lui dezvoltare.” întrucât el acceptă identitatea ei ET şi calea aleasă de ea, Inid nu consideră necesar să facă prea multă zarvă că ar fi de Altundeva. Legăturile lor intime se bazează pe alte elemente ale vieţii lor comune.
Desigur, mai trebuie să vorbim despre un lucru legat de împărtăşirea secretului, şi anume, cum să o faci?
Nu toată lumea este dispusă să stea jos şi să înceapă o discuţie sinceră şi deschisă despre ceea ce înseamnă să fii extraterestru. Aproape toţi cei cu care am vorbit au început, practic, să transpire când i-am întrebat dacă au făcut publică identitatea lor ET, sau dacă doresc să împărtăşească acest lucru prietenilor, iubitelor sau părinţilor. Este o decizie importantă, care trebuie luată individual, nu numai în ceea ce priveşte persoana care va spune, ci şi fiecare persoană căreia i se va spune. Şocul indus de o astfel de revelaţie poate să rupă cu uşurinţă legături care durează de ani de zile. încă o dată, totul depinde de trăinicia legăturii.
89
Bucurie împărtăşită
Soren, surferul nostru din California care seamănă cu actorul Patrick Swayze, a incercat să vorbească cu familia o dată sau de două ori despre identitatea lui ET, dar atât i-a fost de ajuns. S-a întors „frustrat, dezamăgit şi neînţeles”.
El a spus că, în copilărie, părinţii considerau că era bine ca el să aibă prieteni imaginari (fară să ştie că, pentru el, aceştia erau foarte reali). Ei au dat din umeri şi la poveştile lui despre marţieni şi nave spaţiale (pe care el chiar credea că le vizitează). Această politică, pe care aş numi-o „de evitare benignă”, pare să le fi convenit părinţilor, câtă vreme era vorba de ceea ce ei numeau „fantezii de copil”.
Dar, spune el, aceste călătorii cu nave spaţiale din copilărie „erau mai reale decât viaţa din jurul meu” şi i-au lăsat gustul minunat al unei „bucurii împărtăşite”, printre „figurile din vis” de Altundeva. Ceea ce dorea el, în sinea lui, să împartă era intimitatea, pe care, însă, nu a mai putut- o găsi în nici un alt loc.
Adult fiind, Soren le-a spus părinţilor despre identitatea lui ET şi a fost pe dată umilit. Astăzi, el este mult mai prudent atunci când face o asemenea destăinuire, dar, relatează el, nu ar mai putea fi trimis înapoi în starea aceea de durere şi confuzie. El mi-a spus că, acum, persoana care îl ascultă este de obicei atât de şocată, încât din acel moment relaţia respectivă încetează.
Această încetare, explică Soren, vine din „prejudecăţile celorlalţi despre ce este şi ce nu este posibil în viaţă. Poate că ei cred că singura realitate este cea fizică, sau că viaţa există doar aici, pe Pământ. Cu aceştia este foarte dificil

să împărţi ceva. Dar asta nu te poate opri. Poţi să oferi. Nu uitaţi, poate exista intimitate fără a fi de acord cu unele amănunte”. Cu alte cuvinte, el se simte totuşi liber să iubească, să aibă copii şi să-şi facă griji, fără a face caz de detaliile convingerilor lui spirituale întrucâtva complicate.
Chiar dacă se simte bine cu identitatea sa ET şi nu mai simte nevoia acută, irezistibilă, de a vorbi cuiva despre originile lui extraterestre, Soren ar prefera ca lucrurile să stea altfel.
„O comuniune liberă”, spune el.
Avertismentele Paulinei
Există, cred eu, un lucru pe care l-am putea numi „intimitate ne-tradiţională”, un stil ieşit din comun de apropiere, aflat la „marginea” New Age, sau, cel puţin, unul neobişnuit.
Este vorba de un fel de căldură şi de o intensitate a sentimentelor care par a se concentra asupra altor domenii ale vieţii, dar fără a respinge dragostea, căsătoria, copiii sau relaţiile.
Povestea Paulinei este un bun exemplu pentru aceasta. Aceasta este o femeie care nu a lipsit niciodată de la muncă în toată viaţa ei, asta până în dimineaţa în care s-a simţit împinsă să se declare bolnavă şi în care apoi a trăit un transfer straniu şi luminos de informaţie cosmică. înainte de această vizită, Pauline fusese o persoană supusă şi ignorată în căsătoria ei.
„Eram ca un ştergător de picioare”, recunoaşte ea.
Devenirea ET a fost ca ridicarea acelui preş şi găsirea cheii magice care era dintotdeauna ascunsă sub el.

„Este o chestiune de evoluţie, spune Pauline. Este problema vieţii printre fluxuri de energii, împreunarea luminii cu întunericul. Eu cred că noi, ca fiinţe umane, avem potenţialul de a trăi cu această energie, mai degrabă decât să vrem să suportăm această lume până la plecarea în altă parte. Nu cred ca vom pleca undeva înainte ca pe această planetă să aibă loc o schimbare în conştiinţă.”
Ea crede, de asemenea, că locul de întâlnire dintre aspiraţiile spirituale şi restricţiile materiale este cel mai bun pentru a învăţa.
Pauline este atât de copilăroasă, atât de subţirică şi de lipsită de zorzoane, încât pare un vizitator prin lumea noastră, dar un vizitator perfect împăcat cu faptul că se află aici într-o excursie. Astăzi, ea susţine că nu are un cămin permanent, şi că este un fel de îndrumător spiritual itinerant, aflat într-o permanentă mişcare spre locurile de unde i se cere ajutorul. La vremea interviului nostru, ea se pregătea să traverseze încă o dată continentul, pentru a ajuta nişte prieteni din Washington, D.C. Ceea ce m-a surprins cel mai mult în timpul discuţiei noastre a fost încrederea absolută pe care o avea ea în propria experienţă, din orice clipă, fie această experienţă bună, rea, sau total confuză.
Vizita ei, spune Pauline, a învăţat-o, de fapt, să aibă încredere şi, o dată ce a învăţat să se bazeze pe ea însăşi, acest lucru i-a schimbat în întregime experienţa legată de intimitate. Aceasta a constituit şi un paradox pentru ea: dintr-o dată, ea nu a mai simţit nevoia să fie Numărul Unu.
„Am ajuns la concluzia că nu sunt nici importantă, nici neimportantă. Pur şi simplu nu are importanţă.”

Pentru mine declaraţia aceasta înseamnă adevărata umilinţă, acea stare care poate fi dobândită doar după ce percepţia greşită a eului tău încetează să-şi exercite cenzura permanentă. Este transcendenţa deseori menţionată de misticii occidentali şi de cei care îmbrăţişează filozofiile orientale. Pauline crede că a învăţat acest tip de detaşare singură, doar ascultându-şi eul lăuntric.
„M-a schimbat cu totul”, spune ea.
Căsătoria Paulinei a încetat cu doi ani înainte de vizită. în lunile care au urmat, s-a simţit îngrozitor de dezrădăcinată şi s-a aruncat într-o serie de aventuri sexuale nesăbuite şi de relaţii nereuşite, „aceeaşi greşeală, repetată iar şi iar”.
în încercarea de a se redresa, Pauline a acceptat propunerea de găzduire a unui vechi prieten, care avea o casă pe plajă, în California. Acolo a trăit ea acea intensă, inexplicabilă şi stranie dimineaţă a iluminării care i-a modificat complet personalitatea. Ani de zile de stranii „energii care fuzionau” ale unor vizite au culminat cu acea dimineaţă.
Ea a încetat să mai caute; a încetat să tânjească după relaţii personale. în loc să continue să acumuleze aceleaşi vechi experienţe, Pauline a fost copleşită de senzaţia că are un scop. S-a simţit îndemnată să se dedice servirii altora şi a început să sfătuiască pe toţi cei care îi acceptau ajutorul şi să călătorească peste tot unde prezenţa ei era necesară. Devenise ceea ce am putea numi o vizitatoare peregrină, care ajunsese aproape de a fi dobândit „tot ce este mai bun din ambele lumi”.
Munca ei legată de „evoluţie” a fost cea care, spune ea, i-a permis, în cele din urmă, să întâlnească oameni care erau mai „deschişi către întuneric şi lumină”. în această fază a vieţii se afla atunci când am vorbit cu ea: o

femeie cu mulţi prieteni, dar fără o legătură sentimentală stabilă, căreia oamenii îi plac mai mult decât înainte şi care ajunsese într-un „loc” al vieţii ei în care se simţea mult mai sănătoasă decât fusese vreodată. Cazul ei este un exemplu de dezvoltare psihică ideală pornită de la recunoaşterea rădăcinilor ET.
„Vizita m-a făcut mult mai realistă şi mai detaşată”, spune Pauline. „Am renunţat de bună voie la multe lucruri. Nu cred că ar fi ceva rău cu aceste lucruri’ pur şi simplu nu mi se mai potriveau. Am renunţat la o casă cu trei dormitoare, la două maşini, la toate lucrurile pe care ţi le doreşti în mod normal. Acum, când o relaţie se sfârşeşte, îmi revin foarte repede şi pornesc mai departe.” Pauline are doi copii mari; ea spune că după vizită a renunţat la o relaţie prea strânsă şi cu aceştia şi a devenit întrucâtva detaşată.
„îmi plac, sunt simpatici, dar ţin legătura cu ei mai mult din obligaţia mea de mamă. Este aproape sentimentul pe care îl are un copil care a crescut faţă de un părinte, doar că este orientat invers. Ei vor să-şi trăiască vieţile lor.” Independenţa lor este bine venită - aşa cum este şi propria ei independenţă.
Tot timpul excitat
Bob şi-a revenit dintr-o viaţă de abuz de droguri şi de autoflagelare atunci când a trăit ceea ce el spune că a fost „probabil” o vizită.
înainte de acest eveniment şi de depresia care l-a însoţit, Bob, pe atunci un tip bărbos şi solid, avea o viaţă de „sex obligatoriu”, în care avea „o continuă nevoie

fizică”, alimentată de spectacole de strip-tease şi de reviste porno ieftine. Femeile, mi-a spus el, erau obiecte care trebuiau „vânate şi cucerite”.
-	Ca să o spun de-a dreptul, eram tot timpul excitat, spune el.
Dar după aceea?
Răspunsul, rostit şi cu o voce clară şi răspicată, cu o expresie sinceră, m-a prins cu garda jos. Nu eram sigur că l-am auzit bine şi am repetat ceea ce credeam că spusese.
-	Vrei să spui că acum nu ai nici un fel de viaţă sexuală?
-	Foarte sporadică, a spus Bob, poate zece la sută din ceea ce a fost înainte.
Lipsa de apetit sexual a lui Bob se extinde şi la plăcerea „de a privi fetele de pe stradă”, despre care spune că „poţi să te uiţi la ele sau să le laşi în pace... dar de obicei le las în pace”.
Acest apetit diminuat era - evident - o problemă în căsătoria lui, recunoaşte Bob. Afirmaţia ne-a făcut să râdem pe amândoi, pentru că părea a fi versiunea ET a unor plângeri maritale frecvente. După cum spune Bob: „Pentru mine, sexul nu este atât de important. Pentru ea
A
este. Ea ar vrea să o facem mai des”. In timp ce discutam cu Bob, mă întrebam dacă soţia lui s-a imaginat vreodată căsătorită cu un extraterestru cast...
Dar pentru Bob sexul este acum „ceva care îmi tulbură procesul meditaţiei. Am nevoie de mult timp, de singurătate ca să mă eliberez de lucrurile din jurul meu şi să meditez la propriile idei şi experienţe”. Această nevoie de solitudine şi de concentrare spirituală este comună - şi evident că nu încurajează viaţa de familie şi nici nu prea lasă loc unei „vieţi sexuale fericite şi sănătoase”.

Pentru a avea mai mult timp pentru meditaţie, Bob a început să stea într-o cameră separată de cea a soţiei şi afirmă că au ajuns la o înţelegere. Rămâne de văzut dacă această vizită nu va duce la plecarea soţiei; ne putem pune întrebarea cât va dura o căsătorie în care sexul şi intimitatea sunt considerate ca nişte întreruperi ale practicilor meditative ale partenerului.
Povestea lui Bob se află în mod vădit Ia capătul spectrului, dar extraordinara experienţă a trezirii ET duce adesea la mutaţii sexuale.
IMPACTUL SOCIAL
Cui dau socoteală aceşti ET?
Dacă crezi cu adevărat că eşti ofiţer executiv al Comenzii interplanetare Ashtar, oare trebuie să mai asculţi de şef? Dar gunoiul, mai eşti obligat să îl duci afară?
In cele din urmă, lumile acestea se vor ciocni. Să spunem că ai găsit cea mai tulburătoare şi elocventă teorie metafizică; te scuteşte asta de plata chiriei? îndepărtează asta posibilitatea de a fi concediat? Toţi cei care au trăit iluminarea revelaţiilor galactice, mai trebuie ei să-şi facă griji legate de respectarea orarelor?
Toţi cei care pretind că sunt de Altundeva vă vor spune: procesul de Trezire este doar primul stadiu al unei transformări care, in cele din urmă, va însemna o ciocnire cu lumea pe care o cunoaştem. Este o întâlnire inevitabilă, destinată să zguduie viaţa individului din temelii.

Două culturi
Cum îţi păstrezi cumpătul, atunci când lumea ta s-a întors cu fundul în sus? Cum faci să umbli printre stele, dar şi prin ţărână? Cum te comporţi în realitatea concretă, comună a vieţii pământene?
Răspunsul este: prin credinţa că faci parte, în acelaşi timp, din două culturi diferite, eşti un membru bicultural, cum este cunoscut termenul în aulele academice ale antropologilor.
Acceptând ambele culturi, un vizitator sau un rătăcitor este capabil să „jure credinţă” unui grup şi să ia parte la activităţile altuia, simţindu-se pe sine oarecum la marginea societăţii. Nu este vorba aici de o loialitate divizată. Rătăcitorii şi vizitatorii care se pretind de Altundeva rămân categoric credincioşi acelui Altundeva şi se identifică întotdeauna cu acel Dincolo. Dar ei sunt foarte conştienţi de faptul că trebuie să adopte o cale de mijloc, dacă vor să ia ce e mai bun din cele două, sau poate trei, lumi posibile.
„Este stranie senzaţia că te-ai schimbat”, spune un ET. „Am început să descopăr o uşoară, subtilă modificare în relaţiile mele şi trebuie să-i fac faţă.”
Majoritatea spun că, din punct de vedere social, se descurcă cum pot într-o situaţie dificilă. Aproape toţi cei pe care i-am întâlnit se simţeau stingheri în societate şi leagă prietenii doar cu indivizi de acelaşi tip, lucru valabil pentru aproape toate relaţiile lor. Uneori, totuşi, nu este o decizie conştientă.
Sau, cum spune Vikram, scenaristul care în copilărie alergase cu bicicleta după un OZN: „Aş spune că 75% dintre oamenii cu care intru în contact strâns sunt

rătăcitori\ dar nu i-am ales special. Pur şi simplu ne adunăm în mod natural.”
Dacă dacă ai vrea să desenezi o hartă emoţională a căilor urmate de obicei de un ET în „confruntarea” cu lumea, s-ar obţine succesiunea de mai jos:
Mai întâi, acesta trece prin senzaţia de alienare, percepând doar o „deosebire cronică”. Apoi se intră într-o perioadă de intens conflict intern, conflict care se cristalizează, în cele din urmă, în trezirea la identitatea ET.
Odată „completat” procesul de autoconştientizare, noul ET „descoperit” este plin de senzaţia apartenenţei, se simte legat de cei care au aceeaşi viziune asupra acestei lumi, dar care văd şi alte lumi, total diferite, ca şi alte vieţi, spirite, suflete, realităţi, zone şi vibraţii complet diferite.
După aceasta este evident că urmează finalul, ruptura definitivă de lumea obişnuită. Sau psihic, sau fizic, sau ambele. Dacă înainte de eveniment erau izolaţi, nefericiţi, singuri, alienaţi, indivizii cu origini ET se vor găsi într-o „echilibristică” precară, uneori vor fi fericiţi, alteori nu. Singurătatea adâncă persistă adesea, dar am credinţa că acest lucru este întrucâtva „un dat” atât aici, cât şi Altundeva - o singurătate existenţială. Acceptarea identităţii ET a unui rătăcitor sau a unui vizitator nu face singurătatea mai uşor de suportat; nici nu văd cum ar putea fi mai uşor. Mulţi dintre extraterestrii noştri o spun direct: Nu aşteptaţi răspunsuri, este un proces in desfăşurare. Iar singurătatea face parte din ecuaţie...
O altă parte a ecuaţiei implică o permanentă perfecţionare proprie. Majoritatea celor pe care i-am intervievat cred că a lucra la acest aspect este foarte asemănător, dacă nu acelaşi lucru, cu a lucra pentru societate.

Noi suntem experimentul
Julie are puţin sub 50 de ani, este divorţată, are doi copii. Este o blondă micuţă, ordonată, a cărei pedanterie devine mai evidentă pe măsură ce îşi subliniază fiecare idee cu gesturi largi ale mâinilor, ca o persoană obişnuită să vorbească unui public. M-a impresionat prin deschiderea ei faţă de punctele de vedere diferite, dar nu este deloc tolerantă cu prostia. Julie nu se teme să spună ce gândeşte şi nici să-ţi răspundă fără ocolişuri.
Actualmente, ea este administrator şi consilier la unul dintre centrele spirituale holistice din Santa Fe, New Mexico.
Dar, cu zece ani în urmă, când a descoperit că era o rătăcitoare extraterestră, Julie era cu totul alta. Era o Julie care a crescut şi care a trăit în prima parte a vieţii într-o casă confortabilă din Beverly Mills, având toate bunurile materiale şi toate darurile pe care cineva şi le putea dori. Era o Julie care facea exact ceea ce se aştepta de la ea, în orice clipă.
Se învârtea în acelaşi mediu, avea aceiaşi prieteni din copilărie. S-a căsătorit, a născut doi copii, a lucrat in administraţia din Century City. Familia şi prietenii considerau că duce o viaţă respectabilă, sigură, interesantă, îmbelşugată, pe care orice persoană cu bun simţ ar invidia-o.
Dar, în secret, inima lui Julie se afla în altă lume.
Nu învăţase încă să se dedice în întregime, dar avea credinţa ascunsă că avea calităţi de medium şi era destinată unui soi de misiune specială. Cu trecerea anilor, a devenit tot mai interesată de metafizică, de problemele spirituale şi de subiectele esoterice.

„Aveam credinţa”, mi-a spus ea, „că mă născusem pe Pământ în mod natural, dar că sufletul meu era de altundeva.” Aceasta este descrierea exactă a unui rătăcitor.
Intr-o noapte, când soţul ei se afla plecat cu afaceri, Julie şedea întinsă în pat, trează, ascultând sunetele din casa goală. Auzea ţăcănitul ţevilor, tic-tac-ul ceasului, pocnetele mobilei. In timp ce adormea, se gândea la soţul şi la copiii ei şi încerca o vagă insatisfacţie.
Atunci Julie a remarcat o lumină albă ciudată care pătrundea prin uşa dormitorului ei. S-a sculat, a aprins şi a stins veioza de mai multe ori, dar albul feeric din hol nu a dispărut. Nu era un joc de umbre. Ba chiar, sub ochii unei Julie neîncrezătoare, lumina misterioasă a început să se îngroaşe, devenind nu numai o lumină albă, dar şi un vârtej ciudat de fum care se mişca cu repeziciune în sus şi în jos, rotindu-se ca să capete o formă.
Fascinată şi îngrozită, Julie a continuat să privească. A văzut cum această entitate bizară din fum şi lumină se roteşte şi se răsuceşte şi se transformă în ceva ce semăna cu o fiinţă înaltă de peste doi metri, posibil un om, dar apărând ca o imagine holografică, dominând-o din cadrul uşii.
„Eram înfricoşată”, spune ea. „Era ca o lumină albă, dar vedeam clar un bărbat stând în picioare în faţa mea. Şi, dintr-o dată, am ştiut că aceasta era o entitate cu numele de Ashtar” (comandantul de navă ET pe care multe medium-uri ai New Age spun că îl contactează). înainte de noaptea aceea nu auzise niciodată de Ashtar.
Julie a avut timp destul să-şi verifice corectitudinea intuiţiei. Mi-a spus că acea imagine incredibilă a rămas în locul acela pentru aproape doi ani! Ca un copil cu o jucărie nouă, Julie se întorcea într-un suflet de la slujbă în fiecare

seară, pentru a vedea dacă imaginea mai era acolo. Seara, aceasta era albă, dar în timpul zilei forma îşi schimba culoarea într-un albastru strălucitor, de scoică azurie. Iar din imagine ieşea brusc un mic curcubeu care strălucea în toate culorile. Se afla acolo, chiar dacă ziua era noroasă. Nimeni nu avea permisiunea de a-1 vedea pe Ashtar, dar de curcubeu se putea bucura toată lumea.
Dar asta nu avea să fie tot.
La două zile de la apariţia viziunii, Julie a trăit o a doua vizită. In seara aceea, holul s-a umplut încet cu o lumină aurie. De data aceasta, Julie a privit din patul ei. Ea spune că a apărut brusc imaginea lui Iisus - „nu greşesc, stătea în picioare, chiar acolo”.
„A început să proiecteze spre mine raze de lumină, mai întâi una, apoi două. Nu am mai avut niciodată în viaţă sentimentul acela incredibil de iubire totală”, spune Julie. „Nu îmi mai amintesc ce s-a întâmplat după aceea.”
Se pare că şi-a pierdut cunoştinţa. Dimineaţa, când s-a trezit, Iisus nu se mai afla acolo, dar în partea de jos a cadrului uşii mai strălucea o luminiţă aurie - lumina aceea, spune ea, a rămas tot timpul acolo.
Toate acestea, să nu uităm, se întâmplau unei femei care lucra la recrutarea personalului din lumea finanţelor, o lume care, de obicei, este foarte convenţională; şi în care cineva s-ar aştepta - ba chiar şi-ar dori - vedenii cu tauri şi cu urşi, dar în nici un caz viziuni religioase. Dar Julie nu avea de gând să-şi nege experienţa atât de uşor; această negare o scosese de pe drumul ei înainte. îşi negase propriile percepţii, propriile sentimente şi gândurile cele mai intime.
Julie s-a dus la librăria Bodhi Tree din Los Angeles. Acest loc deschide ochii oricui a privit prea mult timp în

direcţia greşită. Este una dintre librăriile ezoterice cele mai cunoscute din toată ţara, mirosind a tămâie şi plină cu mii de volume, ce conţin informaţii de la Ashtar până la Zen. Acolo, plimbându-se printre rafturile pline, privind la cărţile de tarot, la cristale, la fisele de I Ching#, Julie s-a simţit în mod ciudat atrasă de o carte despre Comanda Ashtar.
A cumpărat cartea, apoi a intrat într-un restaurant de peste drum şi a început să citească.
„Am început să suspin necontrolat”, povesteşte ea. „Eram isterică. Am continuat să citesc şi m-am simţit atât de atrasă de ea, era incredibil. Pur şi simplu rezonam cu cele citite. Parcă toate lucrurile din viaţa mea se aşezau la locul lor.” Jocul tăcut de puzzle se rezolva.
Această experienţă a marcat detaşarea ei. Julie a rupt-o cu tot ceea ce înainte crezuse că ar fi singura „lume reală” posibilă. A început să frecventeze spiritiştii din Los Angeles, iar acum, după 8 ani de acumulări spiritiste, Julie crede că Ashtar şi Sandana (despre care se presupune că ar fi numele originar al lui Iisus) căzuseră de acord să-i apară şi să o trezească în noaptea aceea, astfel încât ea să poată să-i ajute pe alţii să se trezească.
Vasta ei experienţă spiritistă a condus-o la ideea că cele | întâmplate în acea seară a viziunilor este, de fapt, o formă de călătorie în timp. Mai precis, ar trebui spus că ea a retrăit o experienţă de mult uitată: un ritual de iniţiere, dintr-un timp trecut, în care ea era capabilă să vadă limpede Spiritul.
„încă pot”, mă asigură Julie. Nu a vrut să dezvolte ideea şi a hotărât să nici nu dezvăluie exact ce altceva îi fusese
* I Ching: Cartea schimbărilor, străveche carte chineză de divinaţie. Tradusă şi în limba română, la Editura Humanitas(n.t.).

transmis în timpul şedinţelor spiritiste, cu excepţia afirmaţiei că aflase că era ET, că planeta natală era Sirius, că în cursul multor vieţi trecute mai apăruse pe Pământ în momente-cheie ale istoriei şi că este legată puternic de concentrările de putere din jurul planetei. Julie a mai spus că primise nişte informaţii incredibile despre piramide şi despre nişte combinaţii secrete de „litere de foc” şi că i se spusese că numele ei era unul dintre cele 76 de nume sacre din Cartea lui Enoh.
-	Chiar ai nevoie să afli mai multe?
I-am răspuns că mi-a spus destule.
Mi-am pus imediat întrebarea: cu o asemenea manieră de a privi viaţa, cum ai mai putea să îţi faci probleme cu găsirea unui loc de parcare în fiecare zi în Century City? Poate că ar fi posibil, dar va fi cel puţin greu, ca să nu spun mai mult.
Pentru Julie s-a dovedit imposibil.
-	îţi trebuie mult curaj ca să scapi de tot balastul pe care îl avem în trupurile noastre, astfel încât să ne putem transmuta, spune ea. Vezi, eu cred cu tărie că experimentul suntem noi.
-	Ce vrei să spui? am întrebat-o.
-	Umanitatea este un lucru care nu s-a mai făcut până acum. Chiar dacă există viaţă pe alte planete, noi ne aflăm acum în mijlocul unui experiment. Corpul nostru este din ce în ce mai viu, scăpăm de opacităţi, de gunoaie, ne schimbăm ADN-ul. Ne integrăm tot mai mult în acest corp fizic, iar asta nu s-a mai făcut înainte.
Julie era foarte deschisă în privinţa noii sale viziuni, dar i-au fost necesari trei ani ca să o rupă complet cu vechea

ei lume, fostul ei cămin. A divorţat şi a început să-şi schimbe prietenii; a început să caute o slujbă „care să mă lase să-mi văd de treabă”. In cele din urmă, s-a simţit împinsă să meargă din L.A. în New Mexico, iar la vederea munţilor maiestuoşi ai deşertului de la Santa Fe a vibrat puternic, cu sentimentul că, în sfârşit, şi-a găsit adevăratul cămin pe Pământ.
-	Spiritul mi-a spus totul. Mi-a spus tot ce se va întâmpla. Mi-a spus chiar să vând casa, nu să o închiriez, chiar şi cu cât să o vând! Am primit trei oferte chiar din prima zi.
Aveţi în vedere că toate acestea se petrec în lumea noastră cea de toate zilele. Ce reacţie au avut cunoscuţii? De la mama ei şi până la cei mai apropiaţi prieteni, spune Julie, „toţi au crezut că am înnebunit. Nimeni nu m-a încurajat. Nu o să mă crezi, singurul care părea să mă fi înţeles era fostul meu soţ, cu care am vorbit o grămadă la telefon”.
Am fost intrigat că Julie a comis cea mai elementară greşeală pe care o fac noii ET când îşi încearcă aripile; dar a şi avut de învăţat din aceasta. Un timp, spune ea, a fost convinsă că trebuie să salveze pe oricine, fie că voia, fie că nu voia să fie salvat. Mai ales propria ei familie. Ea credea că toată lumea era obligată să vină şi să o asculte şi să profite de incredibila ei experienţă. Ceea ce a învăţat - şi i-a luat ceva timp - a fost că era trimisă pe Pământ cu treabă şi că această treabă era un proces gradat, dureros, mai degrabă decât un triumf eroic egocentric. Ea mi-a explicat:
-Am mulţi prieteni care au înţeles că sunt suflete ET, dar care s-au oprit din drumul lor. Nu au curaj.

Este foarte neplăcut să scoţi la suprafaţă toate gunoaiele alea, e îngrozitor. Este o schimbare totală. Dar te simţi atât de nemaipomenit îndată ce te-ai limpezit, îţi limpezeşti trupul emoţional, te vindeci până la nivelul celulei.
-	O dată cu identitatea ET vine şi responsabilitatea Fiinţării, mi-a spus ea. Este o răspundere uriaşă. Trebuie să lucrezi asupra ta însăţi. Asta este tot. Nu e vorba să-ţi împrăştii reziduurile şi să te simţi tu însuţi. Cu cât îţi deschizi mai mult inima, cu atât ea capătă o lumină maiestuoasă, exact ca o lumânare care se aprinde de la alta.
A respirat adânc.
-	Când ai ajuns aici, nu te mai poţi preface că nu s-a întâmplat nimic. Ai trecut peste un prag.
Nu există drum de întoarcere.
Am fost acolo de unde vin
Faptul că, în cele din urmă, identitatea cea adevărată iese atât de des la iveală este, după mine, o mărturie a existenţei Spiritului. Nimic nu poate opri cazna acestuia de a ieşi la lumină, uneori împotriva unor sorţi potrivnice, alteori în urma unor adevărate bătălii cu forţe puternice, atât interne, cât şi sociale. Acest lucru se întâmplă atât cu identitatea pământeană, cât şi atunci când identitatea este neobişnuită, sau radical diferită.
In ciuda ridicolului cu care o întâmpină apropiaţii, a dubiilor care te paralizează, a nevoii des întâlnite de a dezlega prieteniile, de a renunţa la o slujbă sigură şi de a abandona întreaga ţesătură de relaţii sociale, această

identitate neobişnuită, această declaraţie de Persoană Universală pare să-şi găsească, în mod inevitabil, drum spre suprafaţa conştiinţei.
Odată ajunsă acolo, lumea de toate zilele începe să-şi slăbească strânsoarea, care însă nu dispare complet - niciodată nu se va evapora total, ca în unele cazuri de psihoză, sau alte forme de dezorganizare psihică. Ceea ce pare să se întâmple este faptul că se vede o altă lume, care tinde să-şi ia locul de drept. Realitatea cotidiană rămâne doar ca o altă posibilitate, dar nu mai este singura piatră de încercare a adevărului.
Lumea noastră obişnuită, considerată „reală” fară a fi pusă în discuţie, devine o simplă frecvenţă radio a minţii, pe care putem sau nu să ne acordăm. Vizitatorii sau rătăcitorii încep să-şi amintească de „multele palate” disponibile, după cum spune Iisus.
Am să închei examinarea impactului social al identităţii ET cu povestea lui Betty, cu care ne-am întâlnit mai devreme, în capitolul despre Treziri.
Betty este o englezoaică de 60 de ani, care a aflat de originile sale extraterestre în cursul unei şedinţe de hipnoterapie. în timpul acelei şedinţe se afla într-o regresie profundă şi a retrăit un incident de la vârsta de şase ani, când fusese atât de bolnavă, încât fusese considerată moartă clinic.
Unul dintre elementele care m-au interesat la povestea lui Betty a fost acela că ea provine dintr-un timp şi dintr-un loc în care cerinţele sociale, proprietatea şi manierele jucau un rol mult mai mare în viaţă decât joacă acum în Statele Unite.
Betty şi-a petrecut copilăria în Marea Britanie a anilor ’30, adusă fiind pe lume de nişte părinţi care erau ei înşişi

produsul ultimei zvâcniri a epocii victoriene - înainte ca noţiunea de victorian să devină o simplă etichetă. Era natural ca toţi bunii cetăţeni să manifeste rigiditate, să-şi facă datoria, să păstreze liniştea (dacă erau femei) şi niciodată, dar niciodată să nu-şi permită vreo purtare pe care vecinii să o catalogheze drept excentrică. Iar lucrurile legate de spirit erau, desigur, considerate foarte excentrice.
Pentru mama lui Betty, asta însemna să nu-ţi sondezi niciodată prea adânc propriile posibilităţi.
După cum vă amintiţi, Betty a povestit cum a fost declarată clinic moartă şi cum mama ei a avut o „viziune”
-	Betty vorbind cu cineva „îmbrăcat complet în alb”, probabil un înger, şi cum a ştiut că Betty va lua hotărârea să se întoarcă la viaţă, ceea ce s-a şi întâmplat.
Totuşi, când m-am încumetat să-i spun: „Mama dumneavoastră trebuie să fi avut o viaţă spirituală bogată”, Betty a clătinat din cap şi a răspuns: „Nu. Din câte cunosc acum despre spirit, ea era doar o femeie foarte religioasă... deşi era şi ceea ce am putea numi un medium. Dar ea venea dintr-o familie de modă veche, Anglia victoriană, în care rareori se vorbea despre astfel de lucruri.”
Pentru mama ei - ca şi pentru Betty - forţa aceea se afla în mod evident acolo. Şi nu avea să o ia din loc doar pentru că Imperiul Britanic se încrunta la ea şi îi ordona

să stea cuminte şi să nu facă gălăgie. Insă în acel climat social, forţele respective nu aveau niciodată să se dezvolte până la deplina înflorire.
In copilărie, mi-a spus Betty, putea să facă unele dintre „vrăjitoriile” menţionate în cărţile mistice tibetane: îşi modifica temperatura corpului, ca să rămână caldă pe vreme rece şi rece pe vreme caldă, mergea cu paşi uriaşi, neomeneşti, comunica telepatic şi vedea aurele oamenilor.

Iar uneori, când vedea că aura unei persoane se mişca şi îi citea acesteia gândurile, izbucnea: „Mami, nu spune adevărul!”
Deci, copilul Betty „s-a născut cu acest har”, cum ar spune un englez. Anglia se găsea încă în umbra reginei Victoria, drept care discuţiile despre ideile ET sau despre viaţa în Cosmos lipseau complet. Să fii ET era echivalent cu a fi nebun. Nici mai mult... dar nici mai puţin. Betty explică:
„Vedeţi, pe-atunci aceasta era problema vieţii mele. Aparţin unei generaţii în timpul căreia aceste lucruri nu se discutau. Deloc. Nu era ca astăzi. Dacă vorbeai prea mult despre lucrurile acestea, te trezeai internat undeva, într-o instituţie psihiatrică, doar pentru că te comportai puţin ciudat. In copilărie mi se părea perfect normal să merg să vorbesc cu îngerii, cu spiritele şi cu zânele naturii. Mă întorceam de afară, de la joacă, iar mama mă întreba cu cine m-am jucat, iar eu îi spuneam. Ei bine, bunicul auzea şi spunea: „Trebuie să facem ceva cu copilul ăsta, altfel o să ajungă un om ciudat.” Deci mi s-a interzis categoric.
Nu a fost o interdicţie fizică, spune Betty. Mai degrabă, s-a folosit o metodă mai insidioasă: un fel de grijă inflexibilă şi aspră, cu o bunătate aparentă a familiei, sub pretextul ajutorării lui Betty, pentru a deveni o doamnă respectabilă. De câte ori vorbea de spirite, zâne, sau fiinţe din alte lumi, i se reteza scurt şi i se servea o lecţie severă despre vederile ei anormale şi nepermise.
„Am devenit un copil foarte reticent. Era foarte dureros”, spune Betty. „Am încetat să vorbesc despre lucrurile acestea pentru multă vreme.”

Recunoaşterea deschisă a legăturii ei cu alte lumi şi alte planete avea să mai aştepte. Ca adolescentă şi ca femeie tânără, Betty a avut ceea ce ea numeşte „cele două mari iubiri”: biologia, împreună cu tot ce avea de-a face cu natura, şi muzica. Curând avea să se concentreze asupra muzicii. O bursă i-a permis să obţină o diplomă de absolvent al Colegiului Regal de Muzică şi să facă turnee prin Anglia, în calitate de cântăreaţă. Apoi s-a căsătorit, a avut un copil şi a renunţat la existenţa nomadă a unui artist. Şi-a schimbat meseria şi a devenit soră medicală.
Dar, spune Betty, după cum a reieşit mai târziu, această cale i-a folosit mult în păstrarea legăturii cu identitatea ei extraterestră.
„Din cele aflate până acum”, spune ea, „am fost informată de unii dintre planetarii noştri mai bătrâni că majoritatea iniţiaţilor au de ales între medicină, muzică şi ştiinţele juridice. Acestea par să fie o parte a biografiei tuturor celor care merg pe un drum anume şi au ales să fie aici, pe acest plan terestru.” In antrenamentul lor spiritual superior, petrecerea mai multor vieţi pe Pământ este o etapă normală.
Pe măsură ce Betty înainta în vârstă şi „gândeam toate astea cu mintea mea”, a început să înţeleagă că, deşi respingea apropierea de Spirit a mamei ca fiind prea religioasă, mama ei chiar poseda ceea ce Betty numeşte „o cunoaştere intuitivă a acestor lucruri. Nu o învăţase nimeni, pur şi simplu ştia, ca mulţi dintre celţi”.
In termenii călătoriei în timp, între Anglia victoriană şi lumea modernă a aselenizărilor şi a extraterestrilor nu este nici un fel de depărtare, deci am întrebat-o pe Betty cum de era atât de sigură că era cu adevărat de pe altă planetă. Răspunsul ei a fost un exemplu perfect de încre

dere în sine tipic britanică şi de maniere vechi venite din Anglia natală. „O, sunt foarte sigură de ceea ce sunt! Şi am şi fost acolo!”
Nu a fost o „călătorie astrală”, mi-a spus ea, nu îi place termenul, dar în timpul a ceea ce unii numesc somn, Betty spune că se întoarce pe planeta Venus, care este staţia ei de bază, nu căminul ei extraterestru. După cum am mai spus, ea consideră că locul ei de origine ar fi Antares, care se află în constelaţia Scorpionului.
„Ştiu cu siguranţă asta”, spune ea. „Am întâlnit mulţi fraţi şi surori care vin de pe aceeaşi stea. Aceştia sunt alte fiinţe umane, în carne şi oase, ca dumneavoastră, dar când ne uităm unii în ochii altora nu avem nici un dubiu. Iar când ne întâlnim, nu vorbim în cuvinte, folosim un alt limbaj pe care îl cunoaştem.”
Discuţia noastră a continuat într-un mod foarte amical. Betty a demonstrat, cred eu, că, odată instalată, convingerea că eşti ET ocupă un loc central, mai important decât al oricărui lucru care poate fi gândit, spus, sau făcut de cineva, fie el regină, rege, sau împărat. Nu numai că se simţea bine în „echilibristică”, dar şi-a găsit o societate a ei. Era conştientă de istoria şi de organizarea acesteia şi doritoare să dezvăluie detalii.
„Nu pot să spun cum este locul meu de origine, pentru că nu am mai fost de mult pe acolo”, spune ea, „dar pot să vă spun în detaliu cum arată staţia de bază de pe Venus, pe care mă întorc adeseori.”
Mulţi dintre Oamenii Stelelor care vin de la stele îndepărtate folosesc ca staţii de bază planete ale sistemului solar, spune Betty. Alegerea depinde de grupul extraterestru.

„Există grupuri care folosesc Marte şi grupuri care folosesc Venus. Şi există şi un consiliu galactic care foloseşte Saturn - care nu este bază, ci loc de întrunire a consiliului.” Acest grup este numit oficial „Consiliul lui Saturn”, spune ea, şi este responsabil de administrarea întregului sistem solar.
Pentru mulţi, a fi El' înseamnă a avea o misiune anume în timpul şederii pe această planetă. „Şi există unii care nu trebuie să se mai întoarcă pe acest Pământ niciodată, care nu mai au nevoie de reîncarnare, pentru că au absolvit această şcoală a vieţii şi şi-au învăţat lecţiile. Există şi unii aleşi să se întoarcă, pentru a ajuta Pământul şi pe oamenii de pe Pământ.” Această planetă este, fără îndoială, o parte a reţelei galactice a evoluţiei vieţii.
ÎNTREAGA LUME PRIVEŞTE
»
Hotărât lucru, mijloacele de informare în masă îi iubesc pe extraterestri.
Ii iubesc pe ET, navele lor spaţiale, priveliştile stranii despre răpiri şi omuleţi verzi ciudaţi; îi iubesc pe entuziaşti, pe sceptici, pe denigratori şi pe „anti-denigratori” şi aproape pe oricine care se amestecă în treaba asta.
Cu asemenea prieteni, nu mai ai nevoie de duşmani. Iată, de exemplu, titlul unui articol recent din New York Times:
STUDIU CAA€ NU A D€SCOP€RIT NIMIC ANORMAL IA P€RSORN€l€
CAR€ RAPORTEAZĂ OZN-UAI Articolul, semnat de redactorul ştiinţific de la New York limes, Walter Sullivan (autorul cunoscutului studiu: „Nu suntem singuri”), se referă la un raport al Departamentului de Psihologie al Universităţii Carlton din Ottawa,

Canada. IJn studiu efectuat asupra a 49 de persoane, toate pretinzând a fi văzut OZN-uri, nu a găsit tendinţe anormale, cu excepţia credinţei, care deja exista, că Pământul primeşte vizite extraterestre. (Sublinierea îmi aparţine).
Evident, articolul îţi inoculează ideea că a crede în vizitele OZN-urilor este ceva anormal, dar, pe lângă aceasta, este un bun exemplu pentru felul în care mijloacele de informare, în efortul lor de a oferi ştiri obiective, semnate de autori consacraţi, pleacă de la anumite premise, poate în mod inconştient. Mai direct spus: dacă vă gândiţi serios la alternativa realităţii extraterestre, atunci aveţi probleme.
Dar ce urmăreau psihologii în studiul lor? Articolul spune, în continuare, că universitatea spera să determine dacă observaţiile OZN au vreo legătură cu „anomalii ale lobului temporal al creierului implicat în memorare şi în procesul de învăţare.”
Concluzia a fost NU. Nu numai atât, studiul a găsit că cei care au văzut OZN-uri „au dovedit o inteligenţă uşor superioară” faţă de grupul de control, constituit din persoane care nu au avut asemenea experienţe.
Dar este vorba de un departament de psihologie, aşa că s-au găsit destule anomalii de care să-şi facă griji. Cercetătorii au continuat şi au sugerat ca persoanele care au văzut OZN-uri să fie examinate ca posibili bolnavi de „paralizie de somn” - aceasta fiind, să ne amintim, o „explicaţie” psihologică încetăţenită. Paralizia de somn este acea stare care îşi împiedică victimele să se mişte în timpul somnului, sau la trezire, implică halucinaţii şi senzaţia de sufocare şi „a unei prezenţe străine”. Se pare că psihologii aveau nevoie să găsească ceva anormal pentru a explica experienţele aşa-zis „anormale”.

Când este vorba de OZN-uri, mass-media porneşte de la ipoteza că ceva trebuie să fie în neregulă.
Dar asta numai la prezentarea ştirii. Dacă scopul este distractiv, atunci vor apărea şi senzaţiile tari...
Deşi suntem atât de rezervaţi să ne deschidem mintea la noţiuni ca transfer de suflet, rătăcitori\ vizitatori sau evoluţie a conştiinţei, se pare că nu avem nici o jenă să petrecem ore întregi transportaţi, aproape hipnotizaţi (mai degrabă paralizaţi) în faţa aparatului nostru SF pământean: cutia aceea micuţă, care primeşte semnale pe care nu le vedem şi pe care le asamblează, pentru ca apoi să ni le prezinte sub formă de imagini.
Cunoscut sub numele de televizor... venerata icoană a culturii noastre.
Dintr-un motiv oarecare, ni se pare aproape firesc ca atunci când apăsăm butonul potrivit la timpul potrivit să vedem - în culori şi în direct - oameni păşind pe Lună sau deplasându-se în spaţiu, imagini ale altor planete sau ultima misiune spaţială, cu cosmonauţi care ne fac cu mâna în timp ce plutesc în imponderabilitate.
Din nefericire, aproape tot ceea ce se ştie în societatea normală despre extraterestri vine de la mass-media. Nu din studii şi anchete serioase, nici prin investigaţii, nici măcar dintr-o interogare interioară profundă. Ca să vorbim pe şleau, aproape totul provine de la un produs sau altul al industriei spectacolului. Şi tot din nefericire, fuga după profit a alterat puternic prezentarea problemei ET.
Să ne uităm la calculele făcute de Vicky - femeia care era atât de împăcată şi de entuziasmată cu identitatea ET proprie. Ea a estimat că într-un an (1993) posturile de televiziune din Statele Unite au emis cam 400 de emisiuni despre extraterestri, asta fară a mai număra reclamele care

folosesc ideea ET. Vicky crede că unele dintre aceste emisiuni fac parte din campania de dezinformare a guvernului şi testează reacţia umană la fenomenul ET.
In acest capitol mă voi ocupa, totuşi, despre felul în care receptează cei ce cred în mod serios că sunt cu adevărat de Altundeva această explozie informativă, această viziune mass-media asupra experienţei rătăcitorilor şi a vizitatorilor.
Oamenii care au nişte idei caraghioase
Ceea ce urmează este povestea unei femei care a lucrat în mass-media şi a părăsit această carieră după iluminare. Literalmente.
Belinda este o femeie atrăgătoare, bine îmbrăcată, sub 50 de ani, care a avut întotdeauna slujbe respectabile şi care se mişcă foarte nonşalant în societate, ştie să accepte autoritatea, o persoană solid ancorată în societatea obişnuită, în nici un caz aflată „în echilibristică”.
Cu o excepţie: Belinda este rătăcitor.
In cea mai mare parte a ultimului deceniu, a avut o foarte apreciată carieră de hipnoterapist şi de „medium”. Dar, înainte de prezenta carieră, ea a fost regizor artistic şi designer liber-profesionist la cele mai importante firme de reclamă, o carieră de care era la fel de mulţumită... cel puţin în aparenţă.
In iunie 1978, în timp ce locuia în California, Belinda a trecut prin ceea ce ea numeşte „nişte probleme emoţionale personale”. Intr-o zi de la mijlocul săptămânii, pe înserate, şedea şi privea la TV, când a simţit că pereţii începuseră să se strângă şi a hotărât să nu mai stea în casă.

A urcat în maşină şi s-a dus la un om pe care îl considera un bun prieten, căruia i-a explicat că pur şi simplu nu mai vrea să fie singură.
-	îmi pare sincer rău de ceea ce ţi se întâmplă, a spus el. Pot să fac ceva pentru tine?
-	Doar ţine-mă strâns, i-a spus Belinda. Şi spune-mi că totul o să fie bine.
Prietenul şi-a pus braţele în jurul ei. In acel moment, Belinda a simţit dintr-o dată cum o încearcă o serie de senzaţii atât de stranii, încât i-au depăşit capacitatea de exprimare, ceva ce ar putea să descrie doar ca pe o experienţă spirituală şi pe care şi-o aminteşte ca pe „o lumină albă strălucitoare şi sentimentul timpului de altădată”. Asta a fost tot.
Cutremurată, s-a întors la ea acasă câteva ore mai târziu, dar pe drumul spre casă s-a hotărât să facă faţă situaţiei, să aibă încredere în ceea ce tocmai trăise.
A decis aproape imediat un lucru: în sinea ei, este o persoană înclinată spre spiritual, pe care nu îl poate găsi în lumea reclamelor.
A acţionat în consecinţă. Belinda a început să urmeze cursuri în tot felul de discipline spirituale şi s-a simţit îndemnată, spune ea, „să învăţ ceva pe care să pot pune mâna”.
înainte de acea noapte a misterioasei întâmplări de natură spirituală, Belinda avea doar un interes redus pentru astrologie, aceasta fiind întreaga ei experienţă în domeniul ştiinţelor oculte. După aceea, a început să citească cu pasiune despre ET, reîncarnare, vise şi experienţe extracorporale, având mereu impresia, cum mi- a spus, că „da, trebuia să-mi amintesc toate astea!”

„Am avut nişte vise, dacă or fi fost vise, în care eram la bordid unei nave spaţiale. Foarte realiste. Iar senzaţia continua şi în stare de veghe. De asemenea, am avut experienţa scrisului automat şi am citit Ruth Montgomery şi Fdgar Oayce.”
Am găsit interesant faptul că Belinda a considerat că multe lucruri trebuia să şi le amintească şi i-am pus nişte întrebări pe această temă. Mi-a spus că, într-adevăr, în calitatea ei de rătăcitor, săpa în straturile personalităţii ei pământene, pentru a da de ceva mai adânc, ceva care fusese dintotdeauna acolo. Am găsit deosebit de interesantă una dintre relatările ei...
„Când aveam patru ani, părinţii m-au dus în vacanţă în Michigan. Eram la ţară, pescuiam, ne plimbam prin pădure. Intr-o noapte, târziu, m-am sculat şi m-am strecurat afară singură-singurică, pentru a face un tur al lacului de lângă cabana noastră. Lumina lunii era minunată, reflectată în apă. Dintr-o dată, pe malul lacului a apărut un om înalt, care mi s-a părut că devine şi mai înalt, pentru că emana numai blândeţe şi iubire.
El mi-a spus: Poţi să păşeşti pe lumina Lunii?
I-am răspuns: Nu, pentru că mi-e frică să nu cad in apă.
Mi-a spus: Dacă mă iei de mână, vom păşi împreună.
Aşa am făcut. In câteva secunde eram într-o navă spaţială. Acolo am vorbit cu un alt bărbat şi cu o femeie care m-au lăsat să mă joc cu jucării, ca cele de pe Pământ; erau împrăştiate pe podea. îmi amintesc asta. Mi-au făcut un examen fizic sumar şi mi-au spus: O să creşti mare şi puternică şi ţi se va

întâmpla ceva deosebit. Să nu-ţi fie frică.
Belinda crede acum că una dintre cele două persoane de la bordul navei era ea însăşi. O „ea însăşi” din viitor, poate dintr-un viitor îndepărtat. Se întorsese în acest prezent pentru a ajuta copilul Belinda să crească.
Treptat, de-a lungul multor ani, Belinda a ajuns să înţeleagă - pentru mine a fost aproape natural - că „personalitatea ei era formată din mai multe părţi diferite şi că acestea nu intrau cu toatele intr-o definiţie simplă”. Era acolo nu numai Belinda cea umană, ci încă altceva sau altcineva, o altă parte a ei, care era foarte dificil de definit.
Concluzia la care a ajuns, în cele din urmă, a fost că ea era cu adevărat un suflet extraterestru.
Belinda a continuat să lucreze în publicitate până când a obţinut o diplomă in ştiinţe metafizice, după care a fost investită ca maestru spiritual. Cu încă puţin studiu, a devenit hipnoterapeut, specializându-se în El' şi vieţi anterioare.
Curajul proaspăt căpătat a dus-o la o întrunire publică a Asociaţiei pentru Terapia şi Cercetarea Vieţilor Anterioare, iar acolo Belinda şi-a anunţat pentru prima dată în public identitatea ET.
Am întrebat-o:
-	După ce ai trecut prin toate acestea şi după ce
ai lucrat şi în mass-media, ce părere ţi-ai făcut?
Belinda a luat o mină serioasă.
A spus că este ceva „stereotip”. A făcut afirmaţia fără urmă de mânie sau resentiment, dar a descris imaginea din mass-media a extraterestrilor ca restrânsă la domeniul desenelor animate: înfricoşători, ridicoli, uneori „sim

patici”. Dar identitatea ET, spune ea, nu este niciodată considerată un subiect care să necesite să fie luat în serios.
De fapt, a continuat ea, este uşor de ghicit care dintre sceptici şi denigratori vor apărea în următoarea emisiune.
„II vor aduce (editorii lui Skeptics UFO Newslettef) pe Philip Klass, sau pe unul asemenea”, spune ea. „Sunt mereu previzibili. De obicei urmăresc să mistifice faptele sau să facă lumea să chicotească.” Asta pentru că lumea se simte foarte bine dacă „experţii” îi permit să râdă de ceva...
Motivul? In parte este politic, crede Belinda, rezultând din posibila ascundere a probelor de către guvern.
Dar, mai important şi mai apropiat de domeniul ei de interes şi de pregătire este aspectul psihologic. Portretizarea din mass-media, spune Belinda, îşi are rădăcina în frica de necunoscut. In particular, credinţa că „necunoscutul, fără excepţie, este înfricoşător” este foarte înrădăcinată şi foarte persistentă.
Acest lucru este, de obicei, întărit de mass-media, care strânge „lesa” privitorilor, împiedicându-i să se deschidă la alte tipuri de experienţe. De asemenea, îi împiedică să-şi aprofundeze propriul lor dialog interior.
„Oamenii au nişte idei caraghioase despre schimbare”, mi-a spus ea. „Anume că aceasta este malefică, sau de-a dreptul înspăimântătoare. Dar, în fapt, schimbarea are loc tot timpul.”
Ea continuă: „Dacă mass-media şi publicul în general ar îmbrăţişa adevărurile despre ET şi despre contacte OZN, anume că aceste lucruri chiar au loc, atunci acestea ar trebui să-şi schimbe radical modul de a percepe realitatea. Asta nu va mai putea fi descrisă ca un alfabet şi nici în alb-negru.”

O parte din frică este justificată
La această întrebare De ce, un răspuns vine de la Lucia, învăţătorul holistic din California de Nord, care a încercat, in premieră, o varietate de idei pentru metodele alternative ale dezvoltării personale ce are loc după o vizită.
Privitor la portretizarea ET în mass-media, Lucia spune că aceasta provine de la oameni înfricoşaţi, care sunt îngroziţi de ideea de a face faţă unei schimbări, „dar o parte din frica lor este justificată”.
„Din câte am învăţat”, spune Lucia, sigură pe sine, „chiar există extraterestri care ar trebui să ne îngrijoreze. Aceştia sunt cei neevoluaţi, şi produc distrugeri.”
Dar, chiar luând în consideraţie acest avertisment, Lucia crede că imaginii negative a celor de Altundeva i se acordă mult prea mare pondere. A te baza doar pe imaginea pe care ţi-o oferă mass-media înseamnă să te bazezi pe ceva foarte părtinitor şi tendenţios.
„Am senzaţia”, spune ea, „că este nevoie de o mai mare acceptare a laturii pozitive a problemei. ET buni chiar exista...
Atunci când i-am spus că sunt de acord cu ea, Lucia a continuat şi a subliniat repede că mass-media ar trebui să se concentreze, înainte de îngrijorarea ridicată de imaginile pozitive sau negative, asupra acceptării publice a faptului că experienţa ET este reală, că ei există. In carne şi oase. Aici şi acum.
După aceasta, spune ea, „trebuie să se discearnă mai bine cine sunt cei dăunători şi să existe o mai mare

deschidere faţă de cei care pot fi de ajutor”. Ea spune că nu poţi generaliza motivaţia extraterestrilor.
Mai există un domeniu în care Lucia sfătuieşte la prudenţă şi vigilenţă, în care, de asemenea, oamenii nu prea arată discernământ: scepticii înşişi.
Dar Lucia insinuează că scepticii sunt aduşi cu prea mare uşurinţă în atenţia publicului. Un anume scepticism ar trebui să fie rezervat numai scepticilor înşişi.
„Totul se bazează pe experienţă subiectivă”, spune ea, „iar experienţa subiectivă este problema principală. Nimeni nu o poate dovedi. Dar nimeni nu poate dovedi nici existenţa lui Dumnezeu, şi nici a sufletului. Nu este ! un obiect fizic.” De fapt, nimeni nu poate dovedi nici măcar că „cel ce s-a trezit în dimineaţa asta” este echivalent cu „cel care a intrat în pat aseară”.
La TV, denigratorul este în general tipul cel serios; scepticul este cel care are parte de un respect nedeclarat, poate chiar inconştient. Dar aceşti oameni, care îşi petrec viaţa demontând modul ezoteric de a trăi, spune Lucia, dau dovadă de o certitudine care, în realitate, este imposibil de atins. Automulţumirea lor este complet lipsită de temei, nepotrivită şi nejustificată. Şi nici ei nu rezolvă problema dovezilor.
Lucia observă că, în general, există o acceptare crescândă a experienţei ET, o credinţă tot mai larg împărtăşită că a fi de Altundeva este ceva mai mult decât SF.
Lucia spune, în final: „Cred că va veni un timp când acestea vor deveni de netăgăduit.”
Mulţi spun că acel timp se apropie cu repeziciune...

Politica ET: Le e frică să facă pace
Majoritatea celor care au participat la studiul meu sunt de acord cu Belinda şi Lucia: ceea ce alimentează de obicei percepţia comună asupra existenţei ET este frica. Dar, foarte adesea, lucrurile despre care se vorbeşte, care ies la iveală, nu ne mai îngrozesc. Ceea ce intr-adevărne face să pălim este ceea ce stă îngropat undeva şi rămâne nevăzut. Negarea este o unealtă umană foarte puternică şi eficientă.
Barrie a pus problema astfel: Cum ar putea lumea să continue acest curs al istoriei, cu războaie, foamete, injustiţie socială şi inegalitate, teamă, suspiciune şi ură, dacă s-ar şti că printre noi se află fiinţe care au ajuns la o înţelepciune înaintată şi, mai important, la o mare capacitate de a iubi? Supunerea noastră în faţa autorităţii ar suferi o deteriorare ireversibilă.
Există un corolar interesant al acestui punct de vedere. Acesta se leagă de cercetarea neoficială a lui Brad Steiger, din 1986 (descrisă în Star Born, Berkeley Books, 1992), în care autorul identifică 17 ipoteze care se folosesc în mod obişnuit pentru a explica fenomenul OZN. Una dintre ele, pe care a numit-o Ipoteza conspiraţiei guvernamentale, sună cam aşa: Washingtonul păstrează secretul asupra unui plan de dobândire a tehnologiei extraterestre avansate în schimbul autorizării unui anumit număr de răpiri OZN pe Pământ, astfel încât extraterestrii răi să poată face experienţe medicale. (De fapt, acesta este un subiect des întâlnit pe agenda Conferinţelor OZN care se ţin în multe ţări.)

Interesant este că punctul de vedere al lui Barrie despre această conspiraţie - punct de vedere al unui ET - este că acoperirea faptelor este mult mai întinsă şi are drept scop ascunderea părţii bune a celor care sunt de Altundeva. Ca şi cum guvernul s-ar teme cu adevărat de adevărata b i mă ta te! S i m p 1 a frică de o putere binevoitoare. Şi respingerea unei bunătăţi puternice...
„Le este frică să aibă pace peste tot în lume”, spune Barrie, adăugând: credinţa ei cea mai intimă este că pacea internaţională va fi rezultatul acceptării oficiale a celor care sunt de Altundeva. Mulţi rătăcitori consideră că aceasta este un lucru inevitabil.
Dar Barrie este convinsă că pacea este o ameninţare îngrozitoare la adresa status c/z/o-ului: pacea va face ca armatele să lase armele, poliţia să se restrângă, întregul sistem economic va trebui să-şi găsească alte baze decât războiul şi, în sfârşit, temeliile marilor guverne s-ar distruge. Pentru cei la putere, pacea este de-a dreptul periculoasă. O idee stranie? Există activişti sociali „cu picioarele pe pământ” care spun acelaşi lucru.
Ce se va întâmpla atunci când ideea realităţii ET îşi va face loc?
Atunci, spune Barrie, conducătorii guvernelor vor fi nevoiţi să recunoască un adevăr stânjenitor:
Nu ştim nimic despre Univers. Guvernul nu ştie nimic, în timp ce Fiinţele acestea Ştiu!
Pământul - şcoală
„Este o noţiune atât de des întâlnită la toată lumea, că te apucă frica”, declară Inid. „Dar, fie că mass-media arată

ceva ca fiind pozitiv, sau negativ, totul este până la urmă un lucru care te ghidează către New Age, o perioadă care urmează să vină. Aşa că totul este perfect!”
Viguroasă şi sănătoasă, Inid este o femeie foarte mobilă, cu păr castaniu deschis, care vorbeşte foarte des despre aspectul senzual al vieţii de pe Pământ. Ea este acea vizitatoare care, la un moment dat, venise cu ideea discutabilă că ea ar fi singurul reprezentant de pe Pământ al unei confederaţii ET. Chiar dacă am rezerve faţă de această idee, interesul meu pentru celelalte observaţii ale ei nu a scăzut.
Deşi trage o linie de demarcaţie netă între bine şi rău, Inid crede totuşi că cei doi poli se află într-un soi de relaţie yin-yang, rotindu-se unul în jurul celuilalt, o polaritate afectând întotdeauna pe cealaltă. In ultimă instanţă, pare ea să spună, toate acestea sunt în slujba aceluiaşi proces. Şi totul se axează pe învăţare. A noastră.
Vorbind despre câteva reprezentări binecunoscute ale ET - filmele Fire in the Sky, Communion, ET - Inid a spus că unele dintre acestea sunt folositoare, pe când celelalte se bazează pe frică, dar că toate sunt, probabil, „necesare ca parte a unui întreg”. Ele ar fi o parte a unui proces unic de învăţare, pe măsură ce umanitatea-şi explorează propriile idei.
Inid mi-a spus că până şi un film care are o viziune în general negativă, „ceva cum ar fi Communion, care pare a se baza mai mult pe frică... chiar şi acesta este informativ, interesant, deosebit. Deci şi el are un aspect pozitiv. Face şi el parte din acele indicaţii care ne fac mai conştienţi, astfel încât oamenii să nu mai fie înfricoşaţi. Şi se pare că există o din ce în ce mai mare acceptare a existenţei mai multor dimensiuni şi a mai multor realităţi.”

Ea spune că, pozitiv sau negativ, totul face parte dintr-un dialog despre ceva ce este real, despre ceva ce este important pentru planeta noastră. Toată această dezbatere face parte din programa „Pământului-Şcoală”.
Un principiu călăuzitor foarte util atunci când priveşti portrete de ET la TV este cel dat de Inid: amintiţi-vă că ei se ocupă întotdeauna de punerea unor etichete. Etichetele fac mult mai uşoară producerea unui program TV, dar noi putem şi pe această cale să ajungem la o înţelegere mai profundă şi mai adâncă a vieţii noastre dacă dăm deoparte, pentru un timp, aceste etichete. Adevărul este întotdeauna complex şi cu multe straturi, iar etichetele se pun întotdeauna la suprafaţă...
Dar cum rămâne cu acei „impostori şi caraghioşi, nişte oameni care se află şi ei în treabă”, despre care vorbea Barrie, nişte băgători de seamă care intră în faţă ca să fie luaţi în seamă?
Inid şi-a păstrat expresia şi mi-a spus că „totul este propria sa experienţă de învăţare şi toată lumea are ceva de învăţat. Din cauză că există atât de multă informaţie şi atât de multe dimesiuni, oamenii devin dezorientaţi şi sunt cuprinşi de vanitate, atraşi de acest proces. Dar de asta ne aflăm aici, ca să învăţăm”. Acesta este punctul ei de vedere: scopul prezenţei pe Pământ este învăţarea.
De la cei care se înşală... la cei care doar cred... la cei pentru care lucrurile acestea reprezintă o iluminare... la scepticii furioşi, spune ea, nu există nici un motiv pentru a da verdicte, pentru animozitate, sau pentru critici aspre. Ea spune că nu se simte frustrată sau furioasă, pentru că toate părerile noastre sunt nişte trepte pe calea dobândirii cunoştinţelor. Iar din cunoştinţa acumulată izvorăşte înţelepciunea.

„Oamenii care nu cred şi cei care fac afirmaţiile... totul face parte din dansul învăţării”. Guru din India numesc asta jocul universal al liki, iar din această perspectivă totul este O.K., pentru că totul este dansul cosmic.
„A accepta că există alte dimensiuni, a accepta că există alte lucruri care se întâmplă, că poate noi suntem puşi în mişcare, sau în legătură cu ceva mai presus de înţelegerea noastră... toate astea pot să-i supere pe oameni, pentru că le ameninţă autocontrolul”. Furia produce adesea o frică galopantă şi difuză.
Mi-a plăcut să o aud spunând aceste cuvinte. Mi-ar fi plăcut ca, la vremea aceea, să fi avut asupra mea articolul din New York limes cu care am început acest capitol, în care se descria felul în care oamenii de ştiinţă au tras concluzia că printre cei ce au văzut OZN-uri nu s-au găsit anomalii. Mi-ar fi plăcut să i-1 arăt lui Inid.

MISIUNEA
Scenariul 1:
O Fiinţă stranie, din spaţiul extraterestru, iese dintr-o farfurie zburătoare de o formă neobişnuită şi apare într-un orăşel american tipic, în anii ’60.
Localnicii sunt atât de înspăimântaţi de Fiinţa extraterestră, încât trimit grupe de cercetare cu puşti şi furci, o vânează şi (alternativă la „bine aţi venit”), o omoară.
Cu mare grijă, îi întorc cadavrul şi găsesc un fel de tăbliţă de scris pe care Fiinţa începuse să mâzgălească ceva secrete spaţiale, care ar fi dus imediat la pacea mondială, la vindecarea tuturor bolilor şi la rezolvarea tuturor problemelor umane nerezolvate. Avem de-a face cu o tragedie, ca să nu spunem mai mult.

Scenariul 2:
O Fiinţă stranie, din spaţiul extraterestru, iese dintr-o farfurie zburătoare de o formă neobişnuită şi apare intr-un orăşel american tipic, în anii ’60.
Curând, ea reuşeşte să-i convingă pe localnici că a venit într-o misiune paşnică şi le arată o carte numită „Servirea omului”.
Fericiţi, zeci de bărbaţi, femei, copii se grăbesc să urce la bordul navei spaţiale venite de pe altă lume, în speranţa unui pelerinaj pe planeta binefăcătorului lor extraterestru. Dar, în timp ce ei stau la coadă, zâmbitori şi fericiţi, un localnic dintre cei sceptici vine în fugă, cu faţa îngrozită, şi strigă: „Servirea omului este o carte de reţete!”
Cunoscătorul SF-ului va sesiza imediat în aceste „scenarii” nişte episoade clasice ale veşnic tinerei Zone crepusculare, probabil una dintre sursele principale de „informaţii” despre extraterestri pentru americanii ultimelor generaţii.
Acestea sunt o ilustrare pertinentă a celor două tendinţe principale de percepere a vizitelor extraterestrilor: pe scurt, Am venit aici ca să vă ajutăm, sau, dacă nu, atunci... Am venit aici să vă luăm. In ambele cazuri, atât ajutorul, cât şi răul făcut, vor fi imense. Dar, chiar şi aşa, cu valoarea lor distractivă ridicată şi cu cea informaţională redusă, aceste segmente ale Zonei crepusculare indică existenţa unei întrebări importante legate de prezenţa extraterestrilor pe Pământ.
129
De ce?
Nu DE CE? din punctul de vedere al celor din afară, nu din punctul de vedere al scepticilor sau al denigratorilor, care folosesc întrebarea De ce?pentru a discredita. Haideţi să căutăm răspunsurile celor care au ales să-şi trăiască viaţa pretinzând că au origine nepământeană, ale extraterestrilor întrupaţi - despre care putem presupune că au mai multă experienţă în a hălădui cu OZN-urile prin alte dimensiuni. De ce s-au hotărât aceste fiinţe din lumi atât de îndepărtate să ne viziteze?
Şi mai este ceva. Pe când cele mai multe discuţii asupra identităţii proprii, fie filozofice, fie psihologice sau metafizice, ne duc la întrebarea de ce mă aflu eu aici?, identitatea ET aruncă lumină şi asupra unui alt subiect. Atât rătăcitorii, cât şi vizitatorii, când vine vorba de esenţa identităţii lor, într-o discuţie serioasă, vor arăta că ei şi-au pus nu numai întrebarea de ce sunt eu aici, ci şi întrebarea, iscată pe loc, de ce suntem noi aici? Este problema misiunii colective.
Ce le determină pe aceste Fiinţe de pe altă planetă, din altă lume, galaxie, zonă, reţea temporală, „felie de realitate”, să facă o vizită Pământului, mai ales că ei par să fi ajuns aici cam pe neanunţate? De ce îşi riscă viaţa şi integritatea ca să ajungă aici - literalmente - pe nepusă masă? Ce rost are pentru cei care se pretind extraterestri să trăiască aici, pe Pământ? Să lăsăm deoparte OZN-urile. Pentru ce vrea cineva din altă lume să treacă voluntar printr-un transfer de suflet, o vizită, sau o naştere de rătăcitor, astfel încât să poată trăi aici, printre pământeni
-	ca să se certe, să se bată, să polueze, să se înghesuie sau

să încerce în disperare să descifreze etichetele alimentare? Pământul, totuşi, nu este cel mai ospitalier loc de agrement din cosmos...
După ani de cercetări, autorii Brad şi Sherry Hansen Steiger au sintetizat 17 ipoteze sau „motive” plauzibile pentru vizitele ET sau OZN. Aceste idei se bazează pe propriile interviuri şi chestionare şi sunt o tentativă de a acoperi toate motivele cunoscute pentru care extraterestrii ar vrea să trăiasă printre noi.
/V
In cartea lor Star Born, cei doi Steiger oferă o vedere de ansamblu asupra răspunsurilor posibile la întrebarea DE CE?:
Bunăvoinţa ET, ura ET, indiferenţa ET faţă de Pământ şi de văicărelile pământenilor, ET ca personal militar american prost identificat, ET ca parte a unui guvern american rău sau a unei Conspiraţii pentru o Nouă Ordine Mondială, ET-călători în timp, foşti locuitori ai Atlantidei, evadaţi din centrul Pământului, ET ca arhetipuri Jung, elfi, îngeri, demoni, mesageri ai Domnului, cei care schimbă lumea, sau beneficiarii unei legi a fizicii încă necunoscute. Destule explicaţii posibile pentru a da de lucru denigratorilor pentru următoarele două sute de ani.
Să ne aminitim de foarte simpaticul ET al lui Spiel- berg, sau de mai puţini minunaţii ET ai lui Whitley Strieber din Communion, sau ai lui Budd Hopkins, din The Intruders sau Fire in tlieSky. Am întâlnit de curând un ofiţer pensionar, care mi-a spus că, deşi el personal nu este un ET, este sigur că Fiinţe din spaţiu au venit pe Pământ şi că este convins că se află aici cu scopuri ostile şi nu prieteneşti. Acest fost militar a insistat în ideea că
131
avea „informaţii” că ET folosesc Pământul ca pe o uriaşă grădină sau fermă de animale, cultivând oamenii ca pe un fel de hrană! Mai mult nu a vrut să discute. Din fericire, nici unul dintre cei cărora le-am luat interviuri nu era interesat de acest tip de grădinărit.
Ceea ce a reieşit din conversaţiile mele cu extraterestrii încarnaţi - vizitatorii ş i rătăcitorii conştienţi - a fost că în ceea ce priveşte intenţiile faţă de Pământ, toţi cei care pretind că ar avea legături cosmice au păreri unanime.
Aproape toţi au senzaţia că au venit aici, pe Pământ cu unul şi acelaşi scop. Toţi fac parte din aceeaşi misiune colectivă, care trebuie îndeplinită de fiecare într-o manieră personală. Modul în care se îndeplineşte misiunea trebuie să fie unic, aşa cum sunt viaţa, întâmplările şi credinţele fiecărui rătăci tor sau vizitator. Raţiunea din spatele acestor vizite sună uneori ca un episod din Zona crepusculară, dar ET care au vorbit cu mine erau calmi, precişi şi serioşi atunci când îmi relatau despre misiunea lor. Aveau tăria convingerilor lor.
Şi se înhămaseră la o muncă grea.
Am venit aici ca să ajut
Iată o selecţie a acestor puncte de vedere, culese de Ia câţiva dintre cei pe care am putut să-i abordez:
•	„(Sufletele ET) se află aici pentru propria evoluţie personală, pentru a servi şi a învăţa umanitatea, pentru a servi întregul sistem solar, ca reprezentanţi ai speciei lor şi ai Confederaţiei (o organizaţie galactică de grupuri ET).” {Belinda}

•	„Influxul spiritual (al sufletelor ET) este pentru ajutorarea bătrânilor, fără afişarea superiorităţii, (aducând) lumină în întuneric, pentru a-1 transforma, îngemănând spiritul cu materia pentru a o aduce la viaţă (motivul mesianic fundamental).” /Pauline}
•	„Vor fi tot mai multe treziri, tot mai dese şi mai rapide, barierele genetice vor dispărea, iar vălurile se vor ridica - toţi rătăcitorii se vor trezi de la sine, pentru a atinge vibraţiile înalte.” {Julie}
•	„Forma umană este necesară pentru a aduce la lumină şi a transmuta energiile (umane negative); este necesar să iei atât forma (sufletului) individual, cât şi a întregii specii, incluzând aici şi legătura directă cu ordinul îngerilor, care ajută evoluţia împărăţiilor lor, atât a oamenilor, cât şi a îngerilor. Fiinţele angelice (care se încarnează acum) au ajuns la locul unde Pământul şi omenirea vor ajunge, de asemenea: iubire, pace, fericire.” {Lina}
Sau, cum mi-a spus Vicky, „Am venit aici ca să ajut”. Rezumând multe dintre punctele de vedere pe care le-am auzit în cursul cercetărilor mele, iată un comentariu al lui Soren, care se simte ca fiind „echipa care vine la locul accidentului”. El spune că se simte adesea ca un medic de la Urgenţă şi că îi place acest tip de „muncă în situaţie de criză de pe Pământ”. Să ne amintim, el a lucrat în domeniul psihiatriei timp de mulţi ani, iar umorul ironic legat de simbolistica meseriei nu l-a părăsit.
Soren a făcut o declaraţie pe care aveam s-o aud frecvent de la alţii, în diferite forme.
„Toţi suntem de Altundeva. Iar propoziţia Ne adunăm, pe care am auzit-o în timpul experienţei mele extracorporale înseamnă că rătăcitorii şi

vizitatorii se află aici pentru a servi Pământul în calitate de Fiinţe care răspund în cel mai înalt grad de schimbările Pământului şi de activitatea planetei.
In trecut, rătăcitorii au fost un fel de centri de fermentare, care au condus Pământul pe calea conştiinţei generale a vieţii şi a iubirii universale împărtăşite, pentru a permite o viaţă trăită în armonie.”
Deci, noi toţi ne aflăm pe Pământ cu un singur scop - învăţarea şi îmbogăţirea în iubire şi înţelepciune. La cele mai înalte niveluri ale gândirii, toate sufletele sunt nişte Călători Universali, care nu se opresc niciodată din Călătoria Infinită prin timp şi spaţiu - aceasta fiind şi „Marea Misiune” despre care vorbesc misticii occidentali.
Fă-ţi treaba ta
Personalitatea umană nu este separată de Eul Universal. Este doar o chestiune de armonizare cu această Fiinţă superioară, de receptivitate mai mare faţă de ea şi de o contopire cu conştiinţa ei cosmică. Acesta este elementul care deosebeşte sufletele ET de cele umane. ET se simt foarte bine cu această sensibilitate spirituală, chiar până la punctul de a simţi contopirea universală. Ei doar au ridicat „vălul uitării”, care însoţeşte viaţa de pe Pământ.
Sufletul ET pe care îl numesc Matthew mi-a oferit unul dintre cele câteva răspunsuri care deviază de la explicaţia normală, care spune că vizitele pe Pământ se fac pentru a oferi ajutor.

Gând l-am întrebat pe Matthew de ce vin ET pe Pământ, acesta m-a derutat puţin, spunând: „Nu ştiu”, iar apoi mi-a spus că întrebarea este de departe prea complicată pentru un răspuns simplu.
„Nu pot să vorbesc în numele nimănui, ţine de fiecare individ. Ştiţi, unii ET s-ar putea să nu fie tocmai buni. Poate că nu sunt răi activ, dar există ET care întotdeauna-şi bagă coada. Nu cred că ideile noastre simpliste despre cine e sus acolo şi despre scopurile ţirmărite de el sunt valabile în toate cazurile.”
A spus că el personal se străduia să înlăture „geocen- trismul” prin scrierea unei cărţi (în cţirs de apariţie) despre legăturile dintre OZN şi ultimele cercetări marţiene. El voia să ajute societatea să înţeleagă că organizarea nostră nu este ultimul cuvânt al vieţii sociale în univers... se pare că este o lecţie greu de înţeles.
Matthew a văzut în copilărie, în New Jersey, câteva OZN-uri, a avut experienţa a tot felul de vise şi viziuni şi şi-a pus tot felul de probleme de ordin filozofic. De asemenea, lucru foarte des întâlnit printre cei cu care am discutat, în copilărie era încredinţat că oamenii din jurul lui „nu arată cum trebuie”. El credea că aceştia ar fi trebuit să aibă feţe prelungite, frunţi foarte înalte, corpuri extrem de netede şi de simple şi picioare perfect simetrice!
Dar Matthew nu a luat acest lucru prea în serios până pe la 25 de ani.
In acel moment, spune el, a plesnit ceva. A fost ca o privire interioară bruscă, care a venit din spate şi l-a lovit în creştetul capului. Matthew mi-a spus că a fost copleşit brusc de ideea că „viaţa nu este ceea ce pare. Nu este

atât de circumscrisă pe cât am putea să credem. Ea se întinde mult dincolo de ceea ce ne este nouă familiar”.
Matthew a început să fie mai cu luare-aminte la visele sale, deoarece timp de ani de zile tânjise dureros de intens după nişte peisaje frumoase şi după nişte oraşe care i se arătau în noapte. Aceste lucruri se aflau, în mod evident, pe alte planete, cu copaci plantaţi în modele stranii, cu vârfuri care se terminau ca nişte pagode, totul fiind scufundat într-un fel de lumină nepământească. Iar dimineaţa se trezea plângând, cu un dor cumplit de casă.
După ce a început să fie mai atent la vise, a început să aibă amintiri ciudate chiar în starea de veghe; îşi amintea scene despre care bunul simţ îi spunea că nu avea unde să le fi văzut înainte.
„Odată mă aflam în Harrisburg, Pennsylvania, în centru”, mi-a spus Matthew, „şi mă uitam la un grup de clădiri administrative. Pur şi simplu căscam ochii la ele. Apoi, dintr-o dată, m-a cuprins senzaţia că acestea îmi amintesc de un alt loc şi de un alt timp şi mi-am amintit de un alt oraş, cu creaturi care semănau cu oamenii, dar care categoric nu se afla pe Pământ şi categoric nu era în timpul nostru.” Era o „hemoragie” a unei vieţi ET trecute. Sunt sigur că mulţi copii au asemenea experienţe, dar nu îndrăznesc să le povestească, de teama criticii unor părinţi înguşti la minte.
Cu cuvintele lui Matthew: „A fost o cunoaştere spontană. Mă cucerise cu totul şi părea perfect adevărat”. O izbucnire a cunoaşterii interioare...
După cum am mai spus, Matthew şi-a acceptat identitatea ET cu o uşurinţă calmă şi fară urmă de incident care să-l împingă sau care să-i schimbe viaţa, spunând: „Experienţa mea a fost mai mult o reamintire decât o

revelaţie”. Aceasta este povestea unui rătăcitor care a străpuns gradat vălul uitării, pentru a se întoarce la vechea conştiinţă dinainte... de reîncarnarea pe Pământ. Ca toţi rătăcitorii, Matthew acceptase pierderea memoriei ca parte a contractului. Aceasta se face pentru a proteja liberul arbitru al oamenilor obişnuiţi de pe Pământ, al acelora care nu sunt pregătiţi să accepte realitatea ET şi a altor lumi.
Matthew a început să se „înveţe” pe sine să-şi deschidă mintea la posibilităţi pe care, în trecut, nici nu le visase. Se trezea, de pildă, dimineaţa, înţelegând că aici timpul se măsoară după etalonul vieţii omeneşti, iar apoi lăsa această constatare să prindă rădăcini şi să evolueze în conştiinţa lui.
„Măsurarea timpului (pe Pământ) este pură convenţie”, crede Matthew. „Spun asta pentru că într-o dimineaţă m-am trezit şi am avut senzaţia că am trăit totul. Din acel moment, am considerat că este uşor să te simţi ca şi cum ai fi trăit totul' într-o eternitate care nu este ciobită de nici un fel de curgere a timpului.” Se antrena pe sine ca pe o Fiinţă atemporală.
Matthew a terminat cu această idee despre lucrul pe care au venit să ni-1 ofere ET: o lecţie despre evitarea anchilozării şi a fixării.
„Orice domeniu este o distorsiune”, spune el. „Poţi să intri în joc şi să navighezi printre diferitele niveluri ale distorsiunii, sau, cum preferă unii, să o tai direct prin toate acestea şi să ajungi la identitatea ta cea mai profundă... care nu are limite.” Nu te crampona de ideea că eşti „pământean băştinaş” sau „suflet ET”, spune el, mai bine înţelege-ţi Natura Infinită.
MOARTEA
Se pare că moartea este misterul uman fără sfârşit.
Ea captivează - dîntotdeauna a captivat - imaginaţia omenească şi marchează graniţa dincolo de care o hartă este la fel de bună cu oricare alta... sau dincolo de care nici o hartă nu mai este bună. Sau, ca în ades repetatul citat din „Hamlet” de Shakespeare, în care moartea este văzută ca „cea neaflată ţară, meleag de unde călătorul nu se-ntoarce...”
Aşa că subiectul ne oferă numai întrebări. Este un sfârşit sau începutul unei eternităţi? O viaţă sau mai multe? O linie dreaptă de la un început unic către un capăt finit, sau un curs ciclic de dus şi întors? Sau nimic din toate acestea?
Unul dintre subiectele cele mai întâlnite în arte, problema morţii şi a „vieţii de după” - sau a lipsei acesteia
-	îşi face şi acum simţită prezenţa în presa de toate zilele.

Pe 13 noiembrie 1994, The New York Daily News a reluat un articol publicat cu 75 de ani mai devreme. Era povestea unei femei de pe East 33rd Street, numită E 11a Smith Lawson care, în 1919, fascinase întregul oraş cu povestea despre moartea sa, când „intrase în a patra dimensiune”. Se pare că Miss Lawson era sigură că într-o zi cineva va învăţa să facă la fel şi că oamenii vor putea să călătorească în mod obişnuit între dimensiuni, „aşa cum aeroplanele au început să traverseze oceanul”.
Dar ce legătură are cu subiectul nostru? Ei bine, în lucrarea de faţă ne-am ocupat de problema identităţii ET, care nu lasă lumea aşa cum fusese înainte. Am discutat despre o abordare complet diferită a realităţii. Prezenţa extraterestrilor pe Pământ ar putea să ne determine să începem să privim viaţa - şi moartea - cu alţi ochi şi să începem să regândim secole de filosofie în Occident. Poate că va fi posibil, atunci când ne gândim la moarte, să o înţelegem nu în termenii romantici cu care suntem obişnuiţi, oricât de mult ne-ar plăcea versurile, ci, mai degrabă, să o considerăm mai apropiată de ceea ce ni s-a transmis pe cale spiritistă, de către o civilizaţie ET, cum ar fi RA.
Aceasta spune că „fiinţarea nu are sfârşit”. Dacă aceste cuvinte ne par cam dificil de înţeles, avem vizitatorii şi rătăcitorii noştri, care ne pot ajuta...
Distracţie, anonimat şi somn
„Moartea este o problemă-cheie”, spune Soren, „mai ales pentru rătăcitori. Dar este pentru toată lumea. La

nivel individual, social şi planetar. Sexul şi Moartea. Unirea şi Despărţirea.”
Soren spune că, la nivel individual, trebuie să abordezi problema morţii pentru că „este un lucru de care trebuie să se lovească toţi cei care se cred oameni”.
La nivel social, pentru că „toată lumea o vede ca pe o sperietoare”.
Iar la nivel planetar: pentru că a aborda cu adevărat problema morţii poate însemna adâncirea armoniei între
naţiuni.	j..-,	,		
Intr-adevăr, o privire atentă asupra experienţei proprii a separării şi a pierderii poate să schimbe conştiinţa fiecăruia dintre noi.
Pentru Soren, care este un practicant de surfing experimentat pe valurile oceanului şi supravieţuitor a trei tentative de sinucidere, această „abordare a morţii” a survenit după o serie de întâmplări care îl aduseseră la
marginea condiţiei sale de om. întâmplările dramatice prin care a trecut nu sunt neapărat necesare pentru cineva care vrea să „abordeze moartea”, dar dintre toate sufletele ET pe care le-am intervievat, Soren a fost unul dintre puţinii care suferiseră atât experienţe extracorporale, cât şi experienţe de moarte clinică. După cum puteţi să vă închipuiţi, acestea i-au marcat profund concepţiile, transformându-le în ceva foarte apropiat de aserţiunile unui grup ET despre Pământ: un loc caracterizat de „distracţie, anonimat şi somn”.
Din cauza experienţelor sale din copilărie, Soren a cunoscut de la o vârstă fragedă - fară însă a înţelege pe deplin - faptul că mai exista un fel de a fi şi că această planetă nu este singura. Deja ştia că ceea ce pentru majoritatea dintre noi este unica realitate posibilă este

doar o stare relativă, o unică frecvenţă printre cele ale unei scale radio infinite.	”...	j“	,
El mi-a povestit despre una dintre experienţele lui timpurii într-o stare de conştiinţă modificată. Avea şase sau şapte ani. S-a urcat pe o cutie de lemn, ca să se caţere intr-un pom de lângă casă, iar în timp ce se juca printre crengi a trâit o „transformare de conştiinţă” - deşi aceasta a venit/mtr-un mod nu foarte recomandabil. Ca în coşmarul oricărui părinte, tânărul Soren şi-a pierdut echilibrul. A căzut din copac şi apoi pe pământ, în capul oaselor şi cu baza craniului pe muchia cutiei.
Este posibil să nu fi fost o întâmplare, spune Soren; ar fi putut fi „aranjată” de o forţă sau de o entitate, pentru că asta indica acea cădere. Soren o descrie: „îmi amintesc că a fost ca şi cum aş fi căzut in timpul mersului."
„Am putut să mă ridic imediat, într-un mod foarte straniu, pe care nu am să-l uit niciodată”, spune el. „Era ca şi cum coloana mea vertebrală ar fi fost întinsă la maximum. Atunci a venit momentul acela - ca un kundalini, o transformare energetică. Ga o experienţă de meditaţie.”
Nu a uitat niciodată.
Cum ar fi putut? Ca şi cum ar fi avut nevoie de o reamintire, peste zece ani a mai avut un „accident” care a părut să fie însoţit iarăşi de acel sentiment de energie eliberată. De data aceasta, Soren avea 16 ani, facea surfing pe coasta californiană, pe o mare destul de agitată, când, deodată, totul s-a năruit în jurul lui.
... Valurile îl loveau de sus, ţinându-1 sub nivelul apei. în timp ce marea se învolbura, facea spume în jurul lui şi îl întorcea pe toate părţile, Soren se lupta să se elibereze, să respire, dar, oricât de tare s-ar fi zbătut, oricât de puternic ar fi fost, nu a reuşit. Scufundându-se, a început

să aibă senzaţia aceea de visare, caracteristică a lipsei de oxigen.
„Nu m-a m»i interesat să încerc să ies la suprafaţă”, mi-a spus. „Nu voiam să mă sinucid, pur şi simplu nu mai conta deloc.”
Aflat sub surf, a simţit cum începe să-şi schimbe forma.
„Am devenit o minge sferică de lumină, o sferă de lumină şi de iradiere. Puteam să văd în toate direcţiile, mai mult decât acea amintire a întâmplărilor vieţii, puteam să văd orice, inclusiv viaţa mea.” Soren a remarcat un fapt cu adevărat ciudat, anume că în timpul adolescenţei se afla intr-o perioadă de energie
A
pozitivă. încă nu încercase să-şi ia viaţa, nu lua încă droguri şi simţea că „totul mergea foarte bine”. Dar experienţa a continuat să se deruleze şi a revăzut acea transformare a conştiinţei, acea cădere de tip kundalini din copac, ca şi câteva experienţe extracorporale anterioare. Acestea fuseseră nişte întâmplări din copilărie, în timpul cărora simţise cum iese plutind din corpul său şi poate să se uite în jos la trupul său fizic. A mai revăzut şi „călătoriile” pe care le avusese, copil fiind, împreună cu marţienii. Toate aceste senzaţii de plutire şi de irealitate nu-i mai erau străine.
Iar în timp ce efectele „accidentului” de surfing lucrau asupra sa, conştiinţa şi concepţia lui despre viaţă şi moarte au început să fie remodelate.
„Starea aceea (de irealitate) era pentru mine mai reală decât orice altceva, spune Soren. In comparaţie cu ea, starea de veghe îmi părea un fel de vis.” în starea de veghe „normală”, a descoperit el, „lipseşte realul, înlocuit fiind de o gamă redusă de simţuri”. I se făcuse o demonstraţie

vie despre ceea ce înseamnă depăşirea graniţelor trupului fizic şi ale conştiinţei obişnuite.
Conform lui Kenneth Ring, autorul cărţii Life at Death (Cowen, McMann and Geohegan, 1980), cei care au experienţe la limita vieţii trec prin acelaşi şir de stadii, uşor de identificat. Mai întâi este dispariţia fricii, ca şi conştiinţa morţii, apoi acceptarea terminării vieţii umane. Aceasta implică pierderea senzaţiilor fizice, fiind deci un proces lipsit de durere. împreună cu pierderea fizicului vine şi o linişte profundă, deşi unele studii amintesc auzirea a ceva ca un vânt sau un bâzâit ciudat, înainte de separarea de trup - urmate de senzaţia de plutire şi de vederea de sus a propriului corp. linii dintre cei care au avut asemenea experienţe au spus că au auzit personalul medical de la Urgenţă declarându-i morţi.
După aceea urmează etapa atât de des popularizată: trecerea pe un alt tărâm al realităţii. Aceasta este o călătorie extraordinară printr-un tunel întunecat, într-o incredibilă linişte, până când se face simţită o „prezenţă”. O dată cu această întâlnire, începe o trecere in revistă a întregii vieţi. Aceasta are loc fără obişnuita stare de frică, fără judecată şi fără condamnare, iar la terminarea ei persoana este întrebată dacă vrea sau nu să continue sau să reintre în trup. Evident, cei care au putut să ne relateze despre trăirile lor au ales întoarcerea pe Pământ... moment în care persoana se trezeşte adesea la viaţă în durerile provocate de răni sau de activitatea medicilor.
Elementul comun, scrie Ring, este convingerea lor că experienţa a fost reală şi că a fost lucrul cel mai profund care li s-a întâmplat vreodată. De asemenea, relatările cele mai previzibile sunt acelea care susţin că este imposibil să surprinzi în cuvinte intensitatea acestei experienţe.

Aşadar, Soren a învăţat despre moarte printr-o experienţă la limita vieţii. In tinereţe, acest rătăcitor a trecut printr-o perioadă de ameţeli şi de frică de înălţimi, iar uneori ameţeala îl încerca atunci când se afla pe poduri sau pe clădiri înalte. Aceasta se poate asocia linei frici timpurii de moarte, dar Soren spune că toate acestea au dispărut atunci când a început să mediteze. în afara acestor episoade cu ameţeală, nu a avut niciodată o frică profundă de moarte.
Soren afirmă: „Este uşor să spui că moartea nu există... dar asta este doar o parte din adevăr. Cealaltă este să spui: nu are de-a face cu mine. Eu nu mor. După mine, realitatea este că oamenii nu pot să moară. Eu abia o aştept, aşa cum alţii vor să scape de o salopetă incomodă la capătul zilei de lucru”.
Descrierea lui Soren seamănă cu dorinţa de libertate a unui copil neastâmpărat, obligat să stea cuminte în biserică. El spune că viaţa este ca şi cum ai fi obligat să stai liniştit, să porţi un costum incomod, să fii atent la slujbă, tot timpul acesta visând la plăcerea de a ajunge, în sfârşit, acasă şi de a scoate odată îmbrăcămintea care te strânge.
Dar după moarte? Soren crede că sufletele ET se întorc în locul de provenienţă, influenţate, totuşi, întrucâtva de experinţa de pe Pământ. Vor fi, de asemenea, afectate de schimbările care au avut loc in „absenţa” lor. Sufletele ET care vin de pe planete pline de iubire se vor întoarce pe aceste planete, fiind în măsură să-şi ajute mai eficient căminul de bază.
Se pare că moartea este o poartă către o altă realitate, dar o realitate care va veni In timpul potrivit. în cazul lui

Soren, tentativele de sinucidere din tinereţe pot fi privite nu ca încercări de autodistrugere, ci mai mult ca o metodă nefericită, singura pe care o cunoştea, de a retrăi starea conştiinţei înalte, a unei realităţi cu totul diferite.
Fiindcă a rămas în viaţă, a putut să înceapă să mediteze, să înveţe să-şi iniţieze, să adâncească şi să-şi integreze starea conştiinţei înalte. Din acel moment, el nu a mai avut nevoie de o evadare din forma fizică actuală - aceasta nu-1 mai constrângea.
Soren ar putea să spună: „Preocuparea faţă de moarte este o poartă care te duce înapoi, la o stare de înaltă conştientizare, o stare de care sufletul ET a fost lipsit şi pe care el sau ea doreşte să o recapete, pentru a putea să trăiască aici o viaţă plină”.
Pentru un ET, moartea poate să însemne şi o oglindă simbolică, în care se reflectă vieţile pe care le trăiesc acum şi aici, pe Pământ, rătăcitorii şi vizitatorii. Moartea poate reprezenta moartea vechiului eu, o moarte a ceea ce este aparent real, a vieţii din tărâmul trupului. Dacă începi să dai piept conştient cu limitările şi suferinţele vieţii, este un fel de a muri. Suferinţa noastră este rezumată de moarte, pentru că aceasta este ultimul proces de schimbare din această lume şi marele exemplu care arată că pentru tot ceea ce a fost creat vine, în cele din urmă, un timp al despărţirii. Totuşi, acest lucru nu se întâmplă cu sufletele ET pe planetele lor de origine. Realităţile terestre se ciocnesc cu vagi amintiri, iar această întâlnire este dureroasă.
Soren spune: „Suferi cu tot ceea ce simţi din trupul tău, cu emoţiile, cu toate gândurile tale”.
Dar, desigur, dacă nu te mai identifici cu acele „elemente de personalitate” eşti mai liber să iei legătura

cu şinele tău interior. Este acel aer de detaşare pe care l-am văzut adesea la ET, o atitudine pe care o cunoşteam deja bine din propriile cercetări şi din experienţa personală în religiile orientale, în metafizică şi psihologie. Este vorba de atingerea unui echilibru foarte delicat, acela care presupune să priveşti moartea ca pe o simplă întoarcere acasă, şi, în acelaşi timp, înţelegerea faptului că ai mult prea mult de muncă aici, pe Pământ, pentru a-ţi grăbi întoarcerea.
întoarcerea acasă
Moartea ca o „întoarcere acasă” este familiară şi Luciei, femeia a cărei trezire a început sub duş, cu vestea interioară: Astăzi vei aven o vizită. Ea este de acord că, în cazul vizitatorilor; e ca şi cum ai face faţă unui fel de „moarte a identităţii” şi că adesea experienţa vizitei vine
-	vă amintiţi, poate - în momente în care persoana spune: „Nu mai pot să continuu aşa, vreau să mor”.
Lucia spune: „Este importantă depăşirea iluziei că se moare. Pentru că nimic nu moare. Conştiinţa care însufleţeşte trupul rămâne. Nu ai de ce te teme. Doar ne lepădăm de trup. Trupul nu este decât un instrument.”
Ca majoritatea extraterestrilor pe care i-am intervievat, şi Lucia şi-a exprimat credinţa că „pentru a înţelege natura ta spirituală şi semnificaţia vieţii, trebuie să te intereseze moartea”.
Sfătuitorul spiritual, profesorul de metafizică şi vizitatorul ]mt\riiar\ are senzaţia că, dintre cele două „tipuri” de ET identificate, rătăcitorii au cele mai mari probleme cu dorul de casă. Vizitatorii sunt nişte suflete noi şi, într-un

fel, s-au oferit voluntar pentru o operaţie de schimbare a sufletului, deci ei au, pe undeva, conştiinţa misiunii; este o experienţă mai recentă.
Justinian susţine că nu o experienţă de moarte clinică l-a făcut să scape, în cele din urmă, de frica de moarte, ci câteva dintre multele experienţe extracorporale pe care le-a avut. De fapt, mi-a spus el, la data vizitei sale, deja „făcuse pace cu moartea” şi se obişnuise cu „conceptul de moarte”, aceasta însemnând inevitabila pierdere a legăturilor dragi din timpul vieţii. Probabil că aceasta a făcut mai uşoară acceptarea unui nou suflet ET. Deja ştia ce înseamnă să te predai.
In cartea lor, The Star People (Berkeley, 1981), Brad şi Francie Steiger au adunat foarte multe informaţii privitoare la „transcenderea trupului fizic”, trăită de cei care pretind că au o identitate ET, ca şi de cei care nu o predind.
Dr. Dale Ironson, asistent la catedra de psihologie a Colegiului Franklin Pierce din Rindge, New Hampshire, a afirmat că cel puţin 30% din „populaţia normală şi sănătoasă” a avut, cel puţin o dată în viaţă, o experienţă extracorporală.
Intr-un studiu coordonat de dr. Charles Tart, de la Universitatea statului California, 44% din cei 150 de studenţi intervievaţi au afirmat că au avut această experienţă.
Intr-un studiu similar, condus de regretatul dr. Hornell I lart, de la Duke University, cei care au avut asemenea experienţe au reprezentat 27%.
Dr. Stanley Krippner, psiholog şi fost director la Maimonides Dream Laboratory din New York,

susţine că cele două studii citate de dr. Ironson, ca şi un al treilea, condus de dr. John Palmer de la Universitatea din Virginia, indică faptul că trei oameni din zece au avut experienţe extracorporale. Această pondere arată că probabil peste şaizeci de milioane de americani au trăit experienţe de acest gen.
Toate experienţele extracorporale i-au dat lui Justinian totuşi posibilitatea de a „vedea” - a devenit conştient de el însuşi plutind deasupra învelişului său fizic, privindu-şi cu atenţie propriul său trup, eul corporal. In timp ce se află în această stare suspendată, spune Justinian, nu numai că îşi aminteşte vieţile anterioare, dar merge mult dincolo de acesta şi „meditez la tot drumul meu prin timp, amintindu-mi diverse existenţe de-a lungul evoluţiei”.
Cu fiecare repetare a experienţei, teama de moarte i se topea tot mai mult.
Lecţia meditaţiei sale, spune el cu o simplitate firească, poate fi exprimată în modul următor: „Eu nu sunt acest provizoriu vehicul fizic. Acest corp este ceva ce am luat şi pe care îl folosesc.”
înţelegând acest lucru, spune Justinian, a fost capabil să se elibereze total de frica de moarte care îl umplea de groază şi îl zăpăcea atâta încă din copilărie. El subliniază că de acest lucru este parţial responsabilă practica spirituală; de exemplu, aceasta l-a dus la înţelegerea faptului că, urmărindu-şi drumul pe scara evoluţiei, a ajuns departe în trecut, mult dincolo de momentul în care viaţa a apărut pe planeta Pământ.
Pentru cei care vin de Altundeva, există şi problema complexă de a merge Undeva, atunci când toată treaba

care este de făcut pe Pământ se va fi terminat. O neobişnuită concentrare de experienţe extracorporale i-a permis iui Justinian să scape de frica de moarte, dar i-a oferit şi o concepţie foarte detaliată cu privire la ceea ce se întâmplă după moarte. El mi-a prezentat-o ca pe un progres spiritual.
Justinian spune că, în esenţă, există trei morţi: Moartea corpului fizic, care lasă persoana in corpul său astral...
O moarte astrală, în care moare corpul astral (sau emoţional); aceasta lasă persoana numai cu corpul său mental, ca un ultim „refugiu al personalităţii”.
Apoi urmează moartea corpului mental, care înseamnă că persoana este complet absorbită în Suflet. Această absorbţie, spune Justinian, nu este o pierdere a conştiinţei de sine, ci, dimpotrivă, o creştere. Persoana îşi recapătă dreptul spiritual de la naştere, lucru posibil, de obicei, după moarte.
O imagine asemănătoare găsim în Bardo Thodol, („Cartea tibetană a morţilor”). Şi acolo se întâlnesc trei niveluri diferite ale existenţei, descrise ca: tărâmul fizic, pământean, apoi tărâmul formei pure şi, la urmă, tărâmul care este dincolo de limbaje sau simboluri. Putem spune că acolo se află doar spirit sau energie pură. Acesta este tărâmul cel mai înălţător şi este, în general, descris ca tărâmul luminii.
Dar, spune Justinian, pentru ET
„există o unică configuraţie energetică. La moarte, elementele umane, cu care el se identificase, sau de care fusese puternic influenţat în forma de încarnare umană, sunt îndepărtate, iar ET devine mult mai puternic conştient de adevărata sa

identitate extraterestră, nemaifiind înfăşurat în caracteristicile sale umane.”
De asemenea, când un ET „moare”, nu toate caracteristicile sale umane dispar. El' ia cu el cele mai importante calităţi umane sau elemente pe care le-a descoperit în timp ce purta o formă umană şi avea o conştiinţă umană. Acestea sunt distilate şi reţinute, ca o parte a experienţei sale universale.
Aceasta înseamnă că, într-o anume măsură, în formă umană, un suflec ET nu va putea vreodată să-şi recapete întreaga conştiinţă a identităţii sale originare, pentru că, pe tot timpul vieţii sale umane, există un număr de condiţii restrictive. De asemenea, există şi „vălurile” pe care le-au acceptat ca parte a privilegiului de a servi Pământul sub formă umană. Naşterea, copilăria şi alte experienţe pământene îşi lasă în mod pregnant urmele. Deci, gradul de recăpătare a conştiinţei de către un rătăcitor sau vizitator este limitat.
Justinian notează: „Intr-o anumită măsură, ET sunt limitaţi”; şi a fost de acord cu mine că numai printr-o susţinută practică spirituală se poate căpăta aici, pe Pământ, conştiinţa originară. Este ca şi cum ai spune: dacă eşti capabil să devii un Buddha, atunci oricum vei ajunge acolo! Dar, curioasă situaţie, am descoperit că foarte puţini dintre vizitatori ş\ rătăcitori fac efortul de a se lansa serios într-o asemenea practică. Este posibil ca ei să se simtă foarte bine acceptându-şi limitele vieţii actuale; s-ar putea, de asemenea, ca ei să fie foarte mulţumiţi cu ideea că au o oarecare contribuţie socială pozitivă.
Dar, după cum spune Justinian: „Da, dacă o persoană poate atinge starea profundă de samahdi, să facă total

abstracţie de personalitate, atunci capătă o conştiinţă mult mai puternică a identităţii sale”. Din nou, totul depinde de eforturile spirituale pe care le faci aici, pe Pământ.
Samahdi, termen greu de tradus în vreo limbă, poate fi imaginat ca o stare deosebită şi profundă a minţii, în care conştiinţa este absolut tăcută şi liniştită, liberă de toate constrângerile, inclusiv de cele ale timpului şi spaţiului. Este o stare care se poate obţine de obicei numai prin practica meditaţiei.
Deci, după moarte, sufletul ET capătă o conştiinţă mai puternică şi o mai mare înţelegere a ceea ce a fost cu adevărat călătoria sa pe Pământ.
O ieşire simplă
Poate că este nimerit să încheiem discuţia despre vederile extraterestrilor privitoare la moarte cu opinia filozofului rus P.D. Uspensky. Sper că aceasta ne va oferi o perspectivă mai largă.
In cartea sa Tercium Organ tim(Knopf, 1981), Uspensky scrie despre marea atracţie pe care moartea o exercită asupra imaginaţiei, mai ales în acele zone pe care le putem numi mistice sau religioase. Pe de altă parte, problema iubirii este, de obicei, aceptată de filozofi ca un dat pur şi simplu, lucru straniu, spune el, pentru că iubirea este un mister tot atât de mare a fiinţelor umane. El nu vorbeşte despre starea psihologică sau emoţională de iubire, ci mai degrabă despre „acel contact cu infinitul pe care aceasta îl conferă omului”. In opinia sa, iubirea este o poartă către tărâmurile atemporale ale Spiritului şi Adevăratului Eu.

Uspensky scrie că, dacă in gândirea noastră dăm prea multă importanţă morţii, nu vom percepe adevăratele legături universale.
„In realitate, iubirea este un fenomen cosmic, în care oamenii nimeresc întâmplător; un fenomen cosmic care se leagă atât de puţin de viaţa sau de
sufletul omului, pe cât este soarele de preocupat să strălucească, astfel încât, la lumina lui, oamenii să-şi vadă de meschinele lor treburi şi să-şi atingă scopurile finale. Dacă oamenii ar înţelege aceasta, fie şi numai cu o parte a conştiinţei lor, în faţa lor s-ar deschide porţile unei lumi noi, iar vechile puncte de vedere asupra vieţii li se vor părea foarte stranii.
Ei ar înţelege că iubirea este ceva cu totul diferit şi de un cu totul alt ordin decât micile evenimente ale vieţii pământene.”
Uspensky susţine că iubirea ar trebui să se scrie ca „Iubire” - un eveniment cosmic, o calitate magică, o stare fundamentală a Fiinţei, a cărei explorare ne poate aduce o extraordinară înţelegere. De asemenea, rătăcitorii şi vizitatorii pe care i-am întâlnit spun că moartea ar trebui reprezentată ca „Moartea” - o poartă către renaşterea lor spirituală şi către planetele lor de baştină, de mult uitate, o reunire cu Eul Superior şi străpungerea Vălului sub care s-au aflat atâta timp. Dar ei susţin că Moartea este şi „o mare aventură” şi ne îndeamnă să lăsăm deoparte teama de moarte şi să încetăm să căutăm semnificaţia vieţii noastre - aici şi acum - în lumina acestei „Mari Porţi” care se află în faţa noastră.
VIZIUNE
încheiem cartea noastră cu un început.
Deşi suntem pe cale să terminăm această examinare a vieţii extraterestre pe Pământ, călătoria care ne-a fost relevată de către vizitatori şi rătăcitori este, de fapt, abia la începutul său.
Dacă aţi mers cu mine până aici, pe drum trebuie să vă fi pus nu puţine întrebări ridicate de straniile afirmaţii ale extraterestrilor - întrebări despre starea Pământului, despre specia umană, despre drumul pe care pare să fi apucat Pământul. Şi, dacă ei spun că au venit să ajute, care este planul lor exact pentru ajutorarea noastră? Şi ce viitor văd ei pentru noi?
Vă ofer încă un citat, din Ilans Holtzer, din cartea sa The UFO-nautsr.
„Aici ne lovim de nişte probleme fundamentale, care sunt legate nu de aspectele marginale, simple,

ale vieţii noastre, ci de conceptele de bază legate de însăşi esenţa existenţei şi a viitorului nostru. Subiectul extraterestrilor nu poate, prin urinare, fi tratat cu uşurinţă, şi nici lăsat în seama ocultiştilor şi a visătorilor iraţionali, ci trebuie salvat din mâinile partizanilor interesaţi şi plasat pe o platformă raţională, astfel incât marele public să-l poată privi lipsit de patimi şi să-şi poată face singur o idee. în acelaşi timp, problemele foarte complicate ale relaţiilor extraterestre nu trebuie să fie lăsate pe seama unor facţiuni ştiinţifice ostile, sau pe seama agenţiilor guvernamentale, în ideea greşită că asemenea informaţii vor strica echilibrul emoţional al populaţiei.”
Bărbaţii şi femeile ale căror poveşti compun studiul meu ar fi pe deplin de acord. Pentru ei, problema extraterestrilor este dintre cele mai serioase, şi totuşi cea care se pretează cel mai bine dezbaterilor. Pentru cei care şi- au integrat pe deplin identitatea ET, înţelegerea lumii noastre nu se poate opri la barierele pe care opinia generală le crede normale.
înainte de toate, a fost o covârşitoare acceptare a ideii că există un proces planetar ascuns, cel puţin majorităţii oamenilor, acoperit de văluri pentru cei care nu au dorinţa de a căuta. Despre acest proces ascuns se spune că afectează toate aspectele umanităţii şi ale civilizaţiei. Majoritatea extraterestrilor recunosc că posedă doar o cunoaştere parţială a acestei lucrări, dar spun că există destul „semne” indicând direcţia către „planul ascuns”, la îndemâna oricui doreşte şi este destul de dotat pentru căutarea lor.

Această concepţie poate fi întâlnită şi altundeva, în metafizica asociată de obicei cu literatura New Age, în unele religii orientale, în teosofie, în studiile OZN, ca şi în diverse forme de milenarism. Să nu uităm că aceşti vizitatori şi rătăcitori nu pretind că ar avea, în virtutea originii lor nepământene, acces la informaţii speciale. Deosebirea dintre ceea ce cred ei şi scepticismul altora constă în faptul că ET au încredere în autovalidarea proprie, în „Cunoaşterea Subiectivă”. Ei susţin existenţa unei dinamici globale şi istorice, dinamică intim legată de subiecte cum ar fi identitatea, natura eului şi viaţa extraterestră.
Pentru început, cred că este potrivit să prezentăm izolat câteva dintre remarcile generale, pentru că aceasta arată cum cei care se pretind a veni din toate colţurile universului împărtăşesc aceleaşi viziuni:
•	„Pământul se află într-o tranziţie importantă...” (Vicky)
•	„o transformare energetică globală” (Belinda)
•	o „îmbunătăţire a conştiinţei planetare” (Barbara)
•	o „viitoare schimbare în spiritualitatea globală” (Barrie)
•	şi... „conştiinţa Pământului evoluează rapid” (Pauline)
Dar nu este destul să spunem pur şi simplu „ET au senzaţia că Pământul se află in toiul unor schimbări” ca să intrăm pe dată în New Age. Desigur, am auzit această afirmaţie simplistă în două sau trei dintre interviuri, dar majoritatea celor cu origine extraterestră au exprimat idei mult mai complexe.
Cumulate şi combinate, mărturiile lor desenează un tablou viu al Pământului in viitorul imediat - un viitor al unor schimbări tară precedent, drastice şi ameţitoare.

Sau, cu cuvintele lui Tomas, care crede despre sine că ! ar fi una cu Elohimul Păcii: „Experimentul Pământului s-a împlinit; acesta se va întoarce la Esenţă - în (viitoarea) deplasare dimensională, vechea dimensiune (şi vechiul mod de existenţă) vor înceta să mai funcţioneze, iar lumea va fi mult diferită de cum a fost până atunci”.
Să facem o trecere în revistă a acestor alte evenimente posibile, care vor interveni, conform rătăcitorilor ş\ vizitatorilor
Observaţiile, contactele, discuţiile publice despre OZN-uri vor cunoaşte o dezvoltare dramatică, ducând la dezvăluiri publice guvernamentale şi/sau ale ONU, privind dovada unei „autentice interacţiuni extraterestre”. Acestea s-ar putea folosi drept pretext pentru a institui un „stat poliţienesc global”, dar ar putea să constituie baza începerii unei cooperări constructive între grupuri ET binevoitoare şi nou trezita umanitate...
In următorii 20 de ani, populaţia totală a Pământului se va reduce mult, ca rezultat al dezastrelor naturale şi al conflictelor umane. Până în anul 2010, la sfârşitul a ceea ce ET consideră actualul ciclu al civilizaţiei, populaţia ar putea fi redusă cu 50%, sau chiar mai mult.
Puţini dintre ET au fost capabili să-şi exprime clar această viziune. Dar ceea ce au văzut ei în raportul lor despre viitor este un Pământ total schimbat, care a trecut prin modificări care cu greu ar putea fi imaginate. Câţiva au oferit imagini apocaliptice, vorbind despre un dezastru ecologic iminent. Dar, spun ei, aici este un paradox: acest dezastru va pregăti terenul pentru o evoluţie individuală fără precedent. Aceste puncte de vedere, repetate îndelung de rătăcitori şi vizitatori’ îşi găsesc ecoul, în mare parte, în literatura care poate fi găsită în librăriile New

Age, cu excepţia faptului că ei nu îşi centrează ideile pe planeta Pământ. Ei se văd pe sine ca pe nişte vizitatori preocupaţi de schimbare, nu ca pe nişte băştinaşi, pur şi simplu (cuvintele lui Matthew) „o parte a proiectului global de salvare şi asistenţă”.
Cine este Autorul unui asemenea proiect? Forţă centrală este considerată dintotdeauna Creatorul Infinit, mai precis „Universul-aşa-cum-este-el”.
Lumină şi întuneric personale
Toate acestea sunt, totuşi, numai bazele. Aceste idei sunt cărămizile cu care se construiesc ideile personale, mai avansate, legate de direcţia în care merge Pământul.
Intr-adevăr, majoritatea ET pe care i-am intervievat predau aceste idei în cursuri sau le folosesc în sfaturile particulare pe care le dau. De exemplu, Christin a recunoscut ceea ce el a numit:
„o renaştere globală şi venirea Spiritului pe Pământ în aceste momente, cu o deplasare gravita-, ţională în codurile ADN şi în energii, care va cauza o oprire a timpului şi o nouă viaţă în trupuri, pregătind nemurirea. Această evoluţie se întâmplă atât cu Pământul, cât şi cu specia umană.”
Ca martor al acestui proces, el a împărtăşit studenţilor săi modificările energetice pe care le-a trăit în propriul trup, ca un exemplu viu al procesului colectiv de moarte, renaştere şi înviere.
Un alt ET care foloseşte aceeaşi imagistică este Betty, care a văzut „un curs limpede al evoluţiei pentru Pământ şi umanitate, care necesită tranziţia spre Ascensiune, o

stare superioară a existenţei (care înseamnă) o iniţiere planetară”.
Altfel spus, ceea ce se întâmpla global, în prezent, oglindeşte propriile lor preocupări spirituale. Ceea ce se întâmplă global cu Pământul este exact ceea ce trăiesc ei. Ba şi rătăcitorii, care îşi dezvăluie treptat adevărata identitate spirituală, şi Pământul însuşi se trezesc la puritatea şi iubirea primordiale. De asemenea, Pământul trece printr-o moarte a vechilor sale drumuri şi printr-o renaştere la o intensitate mai înaltă a luminii, precum lin vizitator trăieşte dramaticul influx de putere divină.
Julie, care lucrează la ajutorarea celor care se află în mijlocul transformării psihospirituale, dezvoltă unele dintre aceste idei. Ea spune: „Transformarea omenirii nu a avut niciodată loc pe Pământ... aceasta se va ilumina mult mai mult în decursul transformării planetare, iar întunericul va dispărea, [şi] multe cicluri se vor încheia acum”.
Vechile mecanisme care nu mai funcţionează vor fi scoase din uz, spune ea, iar Pământul va îmbrăţişa lumina iubirii şi a compasiunii. New Age înseamnă exact o mai mare intensitate a luminii.
Lumină şi întuneric. Am auzit aceşti termeni descriptivi în mod repetat. Acest simbolism poate fi datat cu mult timp în urmă, în vechea Mesopotamie. Ele presupun, conform studiilor savantului J.E. Cirlot, o credinţă în reunirea finală a Unicului, o unire a „contrariilor”, uneori echivalată cu Spiritul. Poate că pe această lumină se bazează speranţa noastră de a vedea „capătul tunelului”.
Atunci, întunericul nu este neapărat identificat cu răul, ci mai degrabă cu ignoranţa şi cu iluzia separării.

întunericul şi lumina se învăluie permanent, iar noi trebuie să alegem încontinuu, pentru a ne găsi calea către „lumina cea mare”.
lina îşi exprimă viziunea în termeni care sună mândru, părinteşte: „Am mari emoţii cu Pământul, e pe cale să ajungă o planetă [mare], iar extraterestrii vin aici ca să ajute la această dezvoltare...” Evident, nu vorbea despre acei extraterestri care sunt bine cunoscuţi prin răpirile, mutilările de animale şi alte contacte înspăimântătoare.
Aşa cum am spus in treacăt, aceşti ET ostili există şi ei. Apariţia lor pe Pământ are un motiv şi cred că ar fi foarte bine să încercăm să îl explicăm, pe măsură ce ne adâncim în viziunile rătăcitorilor şi vizitatorilor.
In tradiţia budistă chineză se foloseşte o frază plină de înţelepciune pentru a descrie amalgamul de călugări care trăiesc împreună într-un templu: „Dragonii şi şerpii se adună împreună”. Amesteci pe cel bun cu cel rău, sincerul cu perfidul. în cultura chineză, dragonul este simbolul puterii şi măreţiei binevoitoare, în timp ce şarpele este considerat un animal cu motivaţie ascunsă, înşelător şi egoist. Deci, tineri călugări, fiţi atenţi: aveţi grijă să nu porniţi de la ideea că tovarăşii voştri sunt bine intenţionaţi.
Acest lucru este valabil, desigur, pentru orice comunitate umană... şi, după spusele ET, acest lucru este valabil şi pentru extraterestrii înşişi. Motivul? Pământul este o şcoală pentru multe specii din întregul Univers cure nu au învăţat încă iubirea. Aceasta determină o ostilitate cronică, iar, în timp ce mulţi ET şi pământeni practică iubirea şi compasiunea, o minoritate mică dar puternică încearcă conştient să-şi asigure dominarea cu orice preţ.
Aşa spun mulţi rătăcitori şi vizitatori. Ei mi-au spus că, prin amestecul său de „specii” galactice, Pământul este o

planetă foarte neobişnuită şi că planeta noastră este un creuzet în care s-au stabilit multe grupuri, venite din toate galaxiile. Aceasta asigură o diversitate stelară uimitoare, dar asta înseamnă şi că noi nu suntem „un popor” decât la nivelul de bază, la care toate fiinţele sunt linul. Din această cauză ET îndeamnă la iubire şi la respectarea specificităţii, la capacitatea de a învăţa de la alţii şi la plăcerile unei minţi deschise.
ET cu care am vorbit cred că această diversitate deschide posibilităţi nemărginite pentru noi, toţi pământenii, indiferent de originea noastră. Ca mulţi ET', Una consideră că aceasta este o perioadă fără seamăn în istoria Pământului, dar recunoaşte că despre acest lucru pot vorbi mai în amănunt numai câţiva.
Acest optimism prudent este caracteristic şi altor ET. Există, desigur, unii vizi tutori şi rătăcitori care au o atitudine mult mai rezervată, mai ales când este vorba de fragila ecologie a planetei Pământ.
Adio, California
Putem pătrunde mai adânc în subiectul schimbării spirituale individuale şi în cel al transformării planetei. Mulţi ETspun, că dacă actualul curs al lucrurilor continuă, urmează un dezastru iminent.
De exemplu, soarta ecologiei planetei este o înşiruire de lucruri care merg rău înainte de a merge bine. După Matthew (care vorbeşte, şi el, în termeni de întuneric şi lumină), „planeta a luat-o la vale şi, înainte de a fi uşor, o să fie foarte greu - este foarte probabil un dezastru ecologic”.

Barrie mi-a spus că şi ea prevede „cutremure, cu foarte mulţi oameni morţi”, clar că nu crede că va exista vreo „inversare a polilor” catastrofală, cu schimbarea polilor magnetici, anticipată de unii.
Iar Pauline are senzaţia că „Pământul va supravieţui intact - dar nu neapărat toţi oamenii. Pământul se schimbă, iar dezastrele vor curăţa planeta”.
O vor curăţa de ce? Am întrebat-o şi mi-a răspuns: curăţată de negativisme, de ură, lăcomie şi agresiune, care s-au acumulat în decursul mileniilor.
Majoritatea acestor profeţii mi-au fost, totuşi, prezentate cu o atitudine şi un ton lipsit de patimă şi detaşat. Există şi excepţii. De pildă, Bob, care mi-a spus cu o voce de înmormântare:
„Omul distruge Pământul, iar dacă omenirea nu se schimbă, va avea loc o purificare. Cred că vor avea loc schimbări catastrofale între 1991 şi 2003, California se va scufunda în mare, vor fi mari pierderi de vieţi omeneşti şi populaţia omenească se va micşora. Va fi o explozie. Am vise şi presentimente [în această privinţă]”.
Una este de acord: „Ştiu că oamenii, în loc să aibă grijă [de Pământ], l-au rănit.”
Iar Linda vede „o serie de întâmplări care vor alerta oamenii asupra schimbărilor catastrofale şi distructive care vor afecta Pământul... Omenirii i se tolerează foarte multe, de pildă plasarea vieţii şi planurilor oamenilor pe primul plan, respingând lanţul evoluţiei spirituale a vieţii... Pământul se află într-o mare criză”.
în ceea ce o priveşte pe Lisanne, aceasta are comentariul următor: „Potenţialul schimbării Pământului nu este definit, el depinde de ideile şi de spiritul omenesc”.

Acesta este un element important al metafizicii ET. Cataclismul nu este inevitabil - este văzut ca produsul comportamentului uman, iar oamenii au şansa de a-i îmblânzi furia, sau chiar de a-i schimba cursul.
Aşa ajungem la închiderea cercului. Schimbările ce vor veni curând asupra planetei sunt legate de posibilele dezastre ecologice... care sunt aruncate pe umerii responsabilităţii omenirii... iar aceasta duce la un apel urgent la trezire, la transformarea noastră înşine, la vindecarea traumelor noastre colective ascunse. Pământul trebuie să supravieţuiască. Ca de obicei, supremă este voinţa proprie. Calitatea transformării Pământului depinde de conştiinţa umană.
Iar ET sprijină cu toţii, fie aflaţi în aerul rarefiat al planetelor lor natale, fie în navele OZN de pe orbită, fie „aici jos”, această creştere a conştiinţei, din ce în ce mai plină de iubire şi înţelepciune...
Energie înaltă, posibilităţi mari
Ne putem gândi la acest proces ca la o „buclă de feedback organică”, având ca termeni omenirea şi căminul ei planetar. Ciclurile cosmice continuă să se deruleze, iar unele planete trebuie să treacă pe alte frecvenţe. In ce priveşte Pământul, situaţia lipsită de armonie a omenirii ar putea să ducă la catastrofa - dacă nu cumva indivizii vor profita de energiile înalte care le sunt accesibile.
Dacă, totuşi, dorim să folosim noi înşine aceste „energii înalte”, schimbarea va fi mult mai lină. Atunci se vor trezi la adevărata lor natură spirituală tot mai mulţi oameni, adică vor face exact lucrul pe care îl face planeta însăşi.

Am face bine să ne amintim că, în timp ce transformarea globală poate să fie regizată la nivel cosmic şi să aibă un orar care să nu aibă nimic de-a face cu motivaţiile umane, conştiinţa umană şi comportamentul nostru vor exercita o influenţă puternică - iar noi vom putea să micşorăm sau să mărim amploarea şocului fizic al schimbării Pământului.
Exact acest „apel la conştiinţă” ni-1 fac ET din studiul meu, pentru a ne determina să luăm aminte la rolul lor de „purtători de cuvânt care ajută tranziţia”. Ceea ce rezultă în final este următorul lucru: susţinând atât conştiinţa individuală, cât şi pe cea colectivă, putem ajuta la îndulcirea a ceea ce ameninţă să fie un cataclism major.
După cum mi-a spus Pauline, este „necesar ca fiinţe ale frecvenţelor înalte să ajute la Schimbările de pe Pământ”. Nu este o exagerare să spunem că aproape toţi oamenii cu care am vorbit cred că asupra noastră planează un fel de apocalipsă planetară în timpul vieţii lor, dacă nu cumva chiar în următorii 20 de ani.
Dar ei nu se arată deprimaţi sau nefericiţi, chiar dacă alţii - lipsiţi de ajutorul metafizicii - vor intra într-o depresiune şi într-o disperare de nevindecat, în aceleaşi condiţii. Trecerea pe o frecvenţă mai înaltă, deschiderea la conştiinţa iubirii, urmărirea înţelepciunii, toate acestea sunt posibile, în viziunea extraterestrilor. l-am auzit spunând, în mod repetat, că in anii următori vom avea nişte „ocazii colosale”, atât individual, cât şi ca omenire.
De exemplu, Linda a spus că ea crede că în următoarele decenii vor apărea nişte posibilităţi uriaşe „pentru creşterea conştiinţei umanităţii... pentru că acum vor fi disponibile energii speciale, [venind] din influenţele astrale şi radiative şi din ciclurile de tranziţie...”

Sunt mulţi cei care definesc ocaziile ca pe „un timp al deşteptării” - o altă descriere pe care am auzit-o foarte des. Acest termen este folosit în diferite moduri şi nu întotdeauna cu precizie, dar tema comună care pare să îl folosească este dezvoltarea iubirii necondiţionate, a autoînţelegerii, a înţelepciunii şi a simţului unităţii. Soren, cred eu, a dat o definiţie foarte bună: „Transformarea aceasta este o parte a trezirii Pământului la identitatea sa spirituală şi este scopul Vieţii în totalitatea sa”.
Privite din acest punct, posibilele catastrofe terestre, schimbările care vor mătura tot şi chiar fenomene OZN fară precedent ar putea fi considerate ca un efort de a ajuta oamenii să se „trezească”. Iată cum explică Matthew aceasta:
„OZN-urile sunt nişte catalizatori care ajută oamenii să aibă o nouă viziune asupra lumii şi a universului.”
Timpul recoltei
Deci, există o ţesătură intrinsecă între necesităţile Pământului, dorinţele oamenilor şi ocaziile pe care o instanţă superioară ni le oferă. Iată explicaţia Luciei: „Există multe mijloace noi pentru posibilul avans al Pământului, dar ele sunt eliberate [doar] atunci când colectivitatea are nevoie de o perspectivă şi de nişte unelte universale [pentru creştere]. Tranziţia este o Nouă Ordine Mondială spirituală, învăţarea coexistenţei creative...” Dacă omenirea doreşte să se dezvolte, spun ET, va trebui să i se ofere mijloace pentru a o face. Lucia extinde această afirmaţie până la a spune că ea „nu are sentimente

deosebite pentru sufletele ET” şi că este trezit „oricine a trecut prin înţelegerea sufletului propriu, şi l-a integrat in personalitate şi a găsit calea către Eul Superior”. „Acum, spune Lucia, suntem la primele încercări, dar avem in faţă nişte schimbări majore. Eu sunt de acord cu toate profeţiile care spun că lucrurile vor fi radical diferite.”
Aşa ajungem la alt aspect al acestei viziuni. Rătăcitorii şi vizitatorii cred că au sosit pe planetă nu numai ca să împărtăşească înţelepciunea, dar şi pentru a răspunde unei chemări în masă a oamenilor, unei necesităţi subconştiente a schimbării şi a unei conştiinţe mai înalte. Acei ce îşi afirmă identitatea ETcred că ci sunt chemaţi anume de planeta însăşi, ca şi de o omenire aproape adormită. Omenirea a transmis o cerere de ajutor.
Sau, cu cuvintele lor...
„ET sosesc în diferite lumi întotdeauna când este nevoie de ei.” (Barrie)
„Pământul a cerut rătăcitori, aşa că era cazul să fim aici.” (Soren)
„Toţi rătăcitorii şi vizitatorii vin aici pentru a ajuta Pământul în dezvoltarea şi schimbarea sa.” (Una) „Există aici nenumărate fiinţe din spaţiile multidimensionale, având scopul de a evita distrugerea Pământului şi a sectorului adiacent, mulţi pe planetă şi mulţi în spaţiu. Fenomenul vizitei este datorat transformărilor Pământului. ” (Paul ine) „Pentru omenire este important să înţeleagă ierarhia fiinţelor spirituale venite să servească Pământul şi evoluţia omului, pentru avansarea civilizaţiei pământene... Astfel, grupurile ET şi rătăcitorii se află aici în calitate de moaşe." (Lucia)

In cele din urmă, care este miza? I-am pus această întrebare lui Christin, iar el mi-a răspuns bazându-se pe simbolurile creştine, rezumându-şi viziunea asupra schimbărilor care vor urma prin următoarea profeţie: „Văd o sărbătoare de Rusalii planetară în 2012, o iluminare individuală exprimată colectiv.”
Această dată, sau aproximarea ei destul de bună, aveam să o aud în repetate rânduri, mulţi ET spunând că aceasta este data la care numai cei suficient de puri şi cu o conştiinţă spiritualizată vor rămâne pe Pământ.
Aceasta coincide cu sfârşitul calendarului maya şi apare şi în Materialul RA, unde profeţia se referă la anul 2010. Acest an este văzut ca „timpul recoltei”, când Pământul va intra complet in „densitatea iubirii şi a înţelegerii” şi va începe următoarea epocă, a armoniei globale. Aproape toţi ET cu care am vorbit sunt de acord cu această viziune şi se consideră pe ei înşişi ca îndeplinindu-şi partea lor de ajutorare a planetei în tranziţia către inevitabilele schimbări în civilizaţie şi conştiinţă.
Având toate acestea riguros statuate, ne găsim de fapt în însăşi esenţa gândirii New Age. Este un punct de vedere împărtăşit de mulţi dintre cei care nu îşi afirmă o identitate ET, dar, spre deosebire de rătăcitori şi vizitatori’ aceştia nu pot să susţină că ar fi reprezentanţii direcţi ai filosofiei metafizice, galactice asociate îndeobşte cu gândirea New Age. Mai simplu spus: ET consideră că ei sunt de partea cealaltă, din tărâmurile în care conştiinţa a ajuns la înălţimile pe care le ţinteşte acum Pământul. Ei sunt, astfel, „mesageri ai Destinului nostru.”
Nu numai că sunt de acord cu dovezile actuale ale milenarismului, dar prin realizarea identităţii ET şi prin

scopul vieţii lor, ei chiar urmăresc să aducă mărturie în sprijinul acestor afirmaţii [milenariste]; ei caută să devină nişte exemple vii ale unei viziuni lărgite a viitorului.
Dar cum rămâne cu aceia dintre noi care au sentimentul că sunt în acest proces tot în calitate de extraterestri? Sau cu cei care bănuiesc că adevărata noastră identitate este ascunsă şi că ne numărăm printre milioanele de rătăcitori adormiţii
Câteva gânduri din partea unui El' numit Za. Iată sfatul lui pentru cei care se simt ET, dar nu sunt încă siguri, sau care au fost făcuţi să se simtă stingheriţi de propria lor identitate:
„Să urmeze în mod fervent calea spirituală a îngemănării cu Eul Superior. Să înveţe să nu se identifice cu nivelurile fizic, emoţional şi mental şi să devină propriul Suflet. Să descopere scopul venirii aici. Să îndeplinească acest scop cu fervoare.”
Efectul acestui sfat, speră el, va consta în oameni mai deschişi la acceptarea propriilor caracteristici şi capabili de a le trata cu umilinţă şi astfel de a se elibera de ele.
„Este o adevărată provocare”, spune Za. „Să nu fii în război cu propriul eu.”
Dar să nu fii nici un separatist ET, spune el, pentru că şi asta este o capcană a ego-ului. Mai important este să „înveţi să te identifici cu acea viaţă care suntem noi toţi”.
Apoi a râs şi a mai dat un sfat: „La lucru!”, după care a reamintit oricărui El' potenţial că „se află aici pentru a sluji”.

Istorie şi lumea de departe
Pentru cei care pretind că ar avea origini extraplanetare, problema extratereştilor care se ivesc pe planetă este un dar. Este credinţa că între cei de pe Pământ şi cei de Altundeva au loc, de o bucată de vreme, contacte... dacă nu cumva dintotdeauna. Este un proces în curs de desfăşurare, de care trebuie să se ţină cont ori de câte ori vom căuta să înţelegem istoria Pământului:
„Văd o intensă activitate ET, nu toată binevoitoare; există iluzia că ET echivalează cu bunătate... dar multe contacte ET au decepţionat, fiind făcute cu entităţi negative.” (Luciu)
„Există un mare număr de ET, veniţi în cadrul planului de a ajuta Pământul - [aşa cum a fost] în trecut, în prezent şi în viitor.” (Joan)
„Pământul a primit sămânţa şi a crescut datorită fiinţelor care au venit aici... Pământul nu ar fi supravieţuit fără un permanent ajutor din partea ET.” (Inid)
Dar, indiferent de străinii care se luptă pentru el, aproape toţi cei cu care am vorbit aveau încredere in victoria finală a iubirii şi a înţelepciunii: Pământul va fi salvat, indiferent câte lucruri rele se vor întâmpla in următorii câţiva ani. Nu are importanţă câţi oameni vor muri în dezastrele ecologice sau geologice, sau câţi vor rata trezirea şi vor alege nepăsarea materialistă, sau scepticismul intelectual, sau mlaştina drogului... ei prevăd că, în cele din urmă, compasiunea va triumfa.
Chiar dacă se potrivesc sau nu în detalii, această viziune nu se deosebeşte prea mult de cele raportate de John

Mack, doctor în medicină, după şedinţele sale cu cei despre care crede că au fost răpiţi de OZN-uri. Cât despre pământenii care au avut întâlniri apropiate, Mack scrie foarte elocvent in cartea sa Abduction:
„("are este viziunea asupra viitorului posibil al omului pe care cei răpiţi o aduc cu ei din călătorie?
Eu cred că răpirile OZN au legătură cu evoluţia conştiinţei şi cu prăbuşirea unei concepţii asupra lumii care a plasat omenirea într-un soi de epicentru al inteligenţei, într-un Cosmos văzut ca lipsit de viaţă şi lipsit de sens. Dacă, la fel cu persoanele răpite, ne vom permite să renunţăm la iluzia controlului şi a stăpânirii lumii noastre, am putea descoperi locul nostru de specie printre multe altele, ale căror daruri deosebite includ capacităţi neobişnuite de a se îngriji, gândire raţională şi conştiinţă de sine. Dacă renunţăm la concepţia noastră că am fi nişte inteligenţe eminente, vom putea să ne deschidem în faţa unui univers plin de forme de viaţă diferite de noi şi de care am putea fi legaţi prin conexiuni pe care încă nu le înţelegem.”

ANEXA 1
SCURT CHESTIONAR PENTRU RĂTĂCITORII ADORMITI
Acesta nu este un test riguros şi nu a fost verificat statistic (cum ar putea fi?), el se bazează pe experienţa personală, pe interviuri şi pe şedinţe de analiză, ca şi pe studii şi discuţii cu alţi învăţători şi sfătuitori spirituali ai mişcării New Age. Dar el v-ar putea ajuta să înţelegeţi mai bine cine sunteţi şi în ce relaţie sunteţi cu cea mai radicală dintre identităţi...

Eşti probabil un rătăcitor dacă...
1.	Simţi o cumplită înstrăinare şi ai senzaţia că nimic nu ţi se potriveşte - poate că vrei să fii ca ceilalţi, dar tu te simţi pur şi simplu diferit şi te-ai simţit „dintotdeauna”; simţi că nu îţi vei „găsi vreodată un loc în lumea asta”. [Acesta este profilul clasic al rătăcitorului.]
2.	Ai simţit întotdeauna că părinţii nu sunt adevărata ta familie, că adevărata ta familie a fost mereu ascunsă şi depărtată. De asemenea, lucrurile din jurul tău le-ai văzut întrucâtva „altfel decât ar trebui să fie”, sau îţi amintesc de o viaţă undeva „foarte departe”. Aceste impresii îţi cauzează foarte multă suferinţă şi durere.
3.	Ai avut una sau mai multe experienţe OZN foarte vii (în vis sau fizic), care ţi-au schimbat în mod radical viaţa: ţi-au risipit îndoielile, ţi-au conferit încredere şi speranţă şi te-au ajutat să-ţi găseşti un rost şi un scop în viaţă. Din acel moment, ai devenit „o altă persoană”.
4.	Eşti în esenţă o persoană blândă, paşnică, bună şi lipsită de agresivitate (nu chiar mereu, dar aproape totdeauna), şi „pur şi simplu nu poţi înţelege” cruzimea umană. Comportamentul violent şi treburile războiului ţi se par foarte stranii (să le spunem de pe altă lume?).
5.	îţi este silă şi groază de relele şi dezastrele pe care le vezi în jurul tău, pe Pământ, nu le înţelegi şi te întrebi de ce au loc - asta când tu ştii, în

străfundul tău, că ele nu ar trebui să se petreacă. Iţi aminteşti vag că ai cunoaşte o lume fără astfel de catastrofe.
6.	Ţi-ai dedicat viaţa urmăririi idealurilor tale şi deseori eşti luat peste picior pentru naivitatea ta (probabil chiar eşti!) şi pentru că încerci să schimbi lumea. S-ar putea să ai multe dezamăgiri şi frustrări, văzând că speranţele şi visurile tale nu se materializează.
7.	Eşti apropiat de gândirea ştiinţifică, abordându-ţi viaţa într-un mod analitic, rece, logic, iar uneori nu înţelegi emotivitatea mare a celorlalţi. Sentimentele şi pasiunea intensă îţi sunt oarecum străine.
8.	Adesea te pierzi în fantezii SF sau vizionare şi preferi să trăieşti în lumea imaginară a viselor despre trecut şi viitor într-o lume perfectă (sau mult mai interesantă) - îţi găseşti viaţa de pe Pământ oarecum plicticoasă şi fără sens. De asemenea, nu ştii nici de ce aşa stau lucrurile.
9.	Ai un interes nestăpânit pentru OZN-uri, ca şi pentru alte lumi sau civilizaţii terestre anterioare, cum ar fi Atlantida sau Lemuria. (Aceasta este cu adevărat o piatră de încercare, pentru că numai rătăcitorii şi vizitatorii au o curiozitate neobosită asupra „lumilor de dincolo” - şi ştiu ei de ce!)
10.	Te interesează mult spiritualitatea mistică şi ai sentimentul profund că ai avut „puteri mai mari”, pe care le-ai pierdut cumva - că actualele tale experienţe spirituale sunt, de fapt, o „reînvăţare” a ceea ce ştii de fapt şi ai uitat într-un fel sau altul.

11.	Ai devenit un canal de comunicare pentru ET sau alt tip de inteligenţă nepământeană şi ai înţeles că scopul vieţii tale este să îi ajuţi pe alţii să se dezvolte şi să evolueze. [In acest caz, nu mai eşti un rătăcitor adormit.]
12.	Adesea te pierdeai, în copilărie, în vise cu ochii deschişi depre ET, nave OZN, alte lumi, călătorii spaţiale şi o societate utopică. Familia te considera „un pic ciudat”, fără să ştie totuşi de ce.
Desigur, chestionarul nu este exhaustiv, iar răspunsul DA la întrebările lui nu înseamnă neapărat că aţi fi de Altundeva.
Cea mai sigură probă, după părerea mea, ar fi răspunsul Dfl la întrebările 1,3,9 şi 11, nişte indicii clare, cred eu, ale rădăcinilor nepământene. In actuala situaţie, in care societatea dictează la întâmplare ce este normal şi ce nu, doar tu poţi fi arbitrul binelui şi al răului; iar eu nu vreau să fiu încă un expert căruia să i se delege puterile. Puterea ta este a ta, iar tu poţi hotârî ce este adevărat pentru tine. Nu lăsa scepticii şi criticii să-ţi copleşească mintea, întotdeauna am considerat că trebuie să dai glas fiecărei idei, iar apoi să o prezinţi „esenţei minţii tale”, pentru ca mai târziu să reiasă ce crezi tu cu adevărat. Dacă te vei relaxa cu adevărat (iar în această privinţă poţi alege o formă a practicii meditaţiei), atunci tot ceea ce este fals va dispărea, iar ceea ce este real va rămâne. Ai încredere în Eul tău - acesta este, cu adevărat, Vocea Universului, dacă reuşeşti să fii destul de mult timp liniştit pentru a-1 asculta cu adevărat...
ANEXA 2
MATERIALUL RA
Materialul RA este cea mai importantă sursă de învăţătură transmisă in scris pe care am întâlnit-o vreodată.
Spunând aceasta, îmi vine greu să mă concentrez asupra unui subiect a cărui influenţă particulară a fost imensă, o experienţă revoluţionară şi definitorie. Cred că pentru oricare dintre cei interesaţi de perspectiva extraterestră sau care o privesc cu simpatie va fi greu să intre în contact cu RA fără să resimtă un impact profund în sentimentele şi in gândurile proprii. Cred că această întâlnire ar schimba cu adevărat concepţia despre Univers a oricui. Poate că cel mai important dar pe care ni l-a oferit este efectul său de ajutorare a autorecunoaşterii, care în cazul meu a dus direct la înţelegerea faptului că sunt un rătăcitor ajuns pe Pământ.
De când am început să citesc şi să asimilez aceste învăţături, totul s-a schimbat - ar trebui să spun mai degrabă că „totul a devenit limpede".

Materialul RA şi cele trei volume care îi urmează, Legea Unicului, sunt produsul a douăzeci de ani de „experimente” ale lui Don Elkins, un fost pilot de avioane de pasageri şi profesor de fizică la Universitatea din Louisville. Acesta încerca să comunice cu inteligentţe extraterestre; mai târziu a început să colaboreze cu Caria Rueckert, care a devenit „instrumentul”, mediumul pentru contactul cu grupul RA.
Ei au început studiul în 1961, împreună cu un grup de studenţi şi de oameni de ştiinţă pasionaţi; le-au trebuit mulţi ani ca să înţeleagă, din încercări şi greşeli, ce trebuie să cunoască pentru a recepţiona cu precizie şi pentru a analiza materialul telepatic. După ce în Kentucky a sosit şi Jim McCarty, pentru a-i ajuta în studiile spirituale care surveneau, ei au fost contactaţi de o sursă care se numea pe sine „RA”, iar calitatea informaţiei pe care o primeau s-a schimbat spectaculos. Claritatea şi calitatea materialului au suferit un considerabil salt înainte.
Din 1981 şi până în 1984, cei trei au format nucleul unui grup dedicat comunicării spiritiste non-stop, doar cu RA - un grup (o societate unificată) care pretinde că ar fi furnizat învăţăturile misterelor vechilor egipteni (de aici şi numele de Ra, care la egipteni era numele Zeului- Soare). In aceste şedinţe, care au fost mai mult de 100 şi care au avut loc de câteva ori pe săptămână, Don era cel care punea întrebările, Caria era receptorul (canalul vocal), iar Jim era „scribul” care transcria cele spuse şi care „încheia cercul” celor trei.
Ei au recepţionat o cantitate imensă de informaţie, despre o gamă largă de subiecte, incluzând rătăcitorii\ căile răului şi binelui, trecutul recent şi viitorul apropiat al Pământului şi esenţa evoluţiei omului, evoluţia

conştiinţei, plecând de la individualitate şi ajungând până la uniunea cu Creatorul, care este Infinitul, întregul. De la început, RA s-a definit ca „un umil mesager al Legii Unicului” - aceasta fiind esenţa naturii tuturor, dincolo de greşita noastră concepţie dualistă - care caută să „atenueze distorsiunile” generate de încercările lor anterioare de a ajuta Pământul. In timpurile trecute, acestea fuseseră ulterior pervertite în scopuri elitiste şi preluate de o ierarhie preoţească coruptă.
Grupul RA nu alimentează orgoliul nimănui. In repetate rânduri, ei i-au certat pe cei trei, atunci când întrebările acestora au alunecat spre probleme de „importanţă limitată” (cum ar fi, cine şi ce a fost în vieţile trecute, ce număr de planete se găsesc la nivelul de conştientizare al Pământului etc.). RA a subliniat mereu primatul căutării de către noi a Adevărului suprem şi a dezvoltării Sinelui. Chiar şi limbajul folosit a fost cu grijă ales (uneori mult dincolo de vocabularul înţeles de oricine în încăpere), astfel încât să se păstreze conştiinţa unităţii lor. Acest contact este orice, numai un loc comun nu, după cum cititorul îşi va da imediat seama. De fapt, cunosc multe persoane care au avut greutăţi mari atunci când au încercat să „intre”, din cauză că ideile prezentate sunt mult avansate faţă de modul nostru obişnuit de gândire. Complexitatea documentului depăşeşte cu mult, cred eu, majoritatea scrierilor obişnuite New Age, de tipul „simte-te bine, alimentează-ţi curiozitatea”.
Din perspectiva organizaţiei RA - după spusele lor, grupul lor este cu două miliarde de ani mai vechi decât omenirea - multele conflicte pe care le vedem atât în jurul nostru, cât şi în noi, sunt doar superficiale, pentru că, la nivelul lor de înţelegere, „nu există lipsă de armonie, nu

există imperfecţiune: totul este complet, întreg şi perfect” (vol.l, pag. 86). Acesta este mesajul de bază al Legii Unicului, care se găseşte cu siguranţă şi la nivelurile spirituale înalte ale filosofiei orientale, concretizate în budism, hinduism, taoism şi sufism. Categoric, această afirmaţie nu înseamnă că toată cruzimea omenească, inechitatea şi suferinţa ar fi „bune”, ci mai degrabă că există o viziune mai unitară, care rezolvă toate aparentele polarizări.
Pentru RA, există o singură direcţie - pe orice planetă, la orice nivel al conştiinţei din Creaţia infinită - iar ei ne învaţă că „dorinţa originară este ca toate entităţile să caute să devină una” (voi. 1, pag. 188). Această „dorinţă originară” este impulsul primordial al Creatorului, raţiunea de a fi a oricărui fel de existenţă şi, în mod sigur, „sensul vieţii”. Toate celelalte scopuri divergente pot să ne ducă sau nu la înţelegerea acestei unităţi - totul depinde de modul în care folosim experienţa şi învăţăm din aceasta, ca şi de dorinţele noastre personale. Legea Unicului este considerată natura fundamentală a Universului şi nu este tocmai o „lege”, ci mai degrabă „modul în care se petrec lucrurile” - iar linia de demarcaţie între oameni apare doar pentru că unii dintre noi înţeleg că Viaţa înseamnă învăţare şi desfăşurarea personalităţii, în timp ce majoritatea nu înţeleg.
Dacă vorbeşti cu o persoană care se consideră pe sine un suflet ET, aceasta îţi va spune că experienţa umană este un simplu catalizator către o învăţare superioară: aceasta înseamnă înţelegerea Eului şi exprimarea gradată a perfecţiunii noastre intrinseci. Toţi învăţătorii spirituali ne-sectari vor spune că scopul rătăcitorilor şi al vizitatorilor

conştienţi este aceeaşi desfăşurare, urmată de atenta ei aplicare în slujba celorlalţi.
Pe lângă faptul că mi-a deschis ochii (aş putea spune că mi i-a „redeschis”) asupra unei viziuni mai înalte despre Univers, şedinţele RA vorbesc pe larg şi despre actuala stare de lucruri de pe Pământ, comparativ cu viaţa la alte niveluri de conştiinţă din cuprinsul Universului. Conflictele sociale şi individuale, care joacă permanent un rol important în istoria noastră - şi care sunt o sursă de mare nelinişte pentru mulţi rătăcitori- sunt în foarte mare parte produsul conştiinţei de sine crescute a omenirii. Ele sunt întrucâtva „normale” la acest nivel de civilizaţie, dar lipsesc complet în alte culturi planetare, mai vechi. Ce este considerat „normal” aici, este anormal Altundeva - lucru care pentru mine a constituit o alinare atunci când m-am întâlnit prima dată cu el. Oricum ar fi, ne aflăm aici şi, orice ar însemna pentru noi acest lucru, integrarea productivă în societate este la fel de importantă pentu un ET ca pentru oricine altcineva.
Nu-mi stă în intenţie să pun în lumină multele învăţături Ra - cele patru volume vorbesc de la sine. Vreau doar să spun că, înţelegând un pic din ideea fundamentală a acestor cărţi am reuşit să găsesc un punct de sprijin în dezvoltarea mea intelectuală şi spirituală. Dacă vă interesează, le veţi putea găsi probabil la librăria locală orientată pe probleme spirituale sau New Age, sau scriind direct grupului de la Louisville:
L/L Research P.O. Box 5195 Louisville, KV, 40255-0195 Vreau să închei această anexă cu un citat din RA, care rezumă mesajul lor de bază: acela că fiinţele umane sunt

nişte creaturi ale Divinităţii mult mai demne, mult mai nobile decât putem să ne închipuim şi că mulţi posedă categoric un potenţial mult mai mare decât ceea ce ne spun liderii noştri pământeni. Atunci când începi munca de meditaţie şi autocultivare şi aspiri la aprofundarea vieţii tale clipă de clipă prin iubire şi înţelepciune interioară, aceste cuvinte iţi sună ca un cântec fără sfârşit.
„Partea care înfloreşte si moare a oricărei entitati
i i
este doar superficiala. în adâncul ei, fiinţarea nu are sfârşit”.
(voi 1, pag. 255)



LISTĂ CU DESCRIEREA COLABORATORILOR
•	Barbara - administrator al unui stabiliment de îngrijire a sănătăţii, în jur de 45 de ani, pretinde că avut trei experienţe de vizite, pe o perioadă de câţiva ani. De asemenea, a scris despre fenomenul vizitelor. Vizitator.
•	Barrie-lector, medium şi animator de grup, 40 de
ani, locuieşte pe Coasta de Est, are ca subiecte predilecte de predare Oamenii Stelelor şi procesul de trezire. Rătăcitor.
•	Belinda - soră medicală, 35 de ani, şi-a anunţat
identitatea extraterestră pentru prima dată înaintea unei conferinţe publice a Asociaţiei pentru terapia şi cercetarea vieţilor trecute. Rătăcitor.
•	Betty - născută şi crescută în Anglia, fostă infirmieră şi cântăreaţă profesionistă, actulmente învăţător spiritual. Trecută de 60 de ani, a călătorit prin toată lumea pentru a ţine prelegeri. Vizitator.
•	Bob - 35 de ani, actualmente şomer, fost dependent de droguri (timp de peste 20 de ani). Folosirea narcoticelor a încetat brusc după transformarea spirituală a vizitei' cu efecte de inversare a trăsăturilor negative ale personalităţii sale. Vizitator.

•	Christin - profesor, consilier, principal animator
al unei organizaţii mondiale pentru pace, sub 40 de ani. Simptome iniţiale de SIDA, anterioare experienţei vizitei. Mari progrese in vindecarea corporală după aceea. Vizitator.
•	Erika - specialist legal in domeniul ecopoliticii, 35 de ani. încă nesigură de identitatea sa KT, deşi a avut o serie de contacte ORE (extracorporale) foarte intense. Rătăcitor.
•	Inid - în curs de schimbare a profesiei, divorţată,
cu copii, 45 de ani. Şi-a aflat identitatea prin regresie hipnotică, susţine că ar fi singurul reprezentant al confederaţiei sale de specii extraterestre, a scris un lung eseu despre dinamica schimbului de suflet. Vizitator.
•	Joan - 45 de ani, şomeră, preocupată de o sănătate
care se deteriorează. Şi-a amintit de o copilărie cu Vizite în cursul unei regresii hipnotice; spitalizată forţat pe la 20 de ani, în urma unor conflicte cu administraţia colegiului şi a folosirii fără discernământ a numeroaselor sale puteri psihice. Vizitator.
•	Julie — 45 de ani, divorţată, cu copii. Administrator/
consilier la centrul holistic de vindecare spirituală. Pretinde că ar avea o legătură directă permanentă cu lisus Sananda (Hristos) şi cu comanda (Ashtar) a unei confederaţii ET. Rătăcitor.
•	Justinian - profesor de metafizică, consilier,
inventator al unor tehnici subtile de vindecare şi dezvoltare spirituală, sub 40 de ani. Pregătire solidă în sistemele oculte şi teosofie, consideră că majoritatea vizitelor sunt „schimburi
181
fragmentare” - infuzii ale unei forme mai spiritualizate a Sinelui. Vizitator.
•	Linda - lector internaţional, consilier, scriitor, lider
al comunităţii spirituale din Oklahoma, înjur de 45 de ani. Angajată activ în dialogul public despre rolul vizitatorilor \n New Age, despre nevoia de comuniune şi despre colective sociale. Vizitator.
•	Lisanne - autor, profesor, consilier, director al Centrului holistic de vindecare spirituală, în jur de 50 de ani. A lucrat cu mulţi indivizi, cărora le-a facilitat înţelegerea identităţii şi „încrengăturilor încarnărilor multiple”. Rătăcitor.
•	Lucia - profesor de holistică, scriitor, terapeut, organizator de seminarii New Age, sub 40 de ani. A condus grupuri de ajutorare a vizitatorilor. Pionier în diverse practici de dezvoltare personală, inclusiv paternalismul spiritual şi vindecarea energetică. Vizitator.
•	Matthew - actualmente scrie o carte despre arheologia marţiană şi posibile civilizaţii străvechi. 45 de ani. Copilărie cu multiple experienţe extraterestre şi viziuni. A îmbrăţişat un punct de vedere filozofic asupra identităţii nepă- mântene care ar transcende definiţiile spaţiu - timpului. Rătăcitor.
•	Pauline - în jur de 50 de ani, câţiva ani de expe
rienţe de tip Vizită, culminând cu nou descoperitele talente de predare şi de vindecare psihologică individuală. Actualmente duce o viaţă seminomadă, mergând acolo unde simte că ar fi nevoie de ea pentu a-i ajuta pe alţii. Vizitator.

•	Peter - arhitect profesionist, 35 de ani. Serie de
intruziuni paranormale (mai târziu recunoscute ca o forma de transfer de suflet, tip vizita), asociate cu o dezorientare socială şi cognitivă extremă, care s-a transformat în dezvoltarea unui sistem filozofic privitor la structura conştiinţei. Vizitator.
•	Soren - tehnician la un spital de psihiatrie, 35 de
ani. A suferit o alienare socială extremă. Trei tentative de sinucidere, care au dus la semi- internarea temporară. Studii serioase ale sistemelor New Age, în special MaterialulRA, şi în procesul de trezire. Rătăcitor.
•	Tomas - din Europa de Est. Trăieşte în S.U.A.
Sub 30 de ani. A ales un stil de viaţă extrem de închis, cu puţine contacte sociale, şi pretinde că are o comunicare directă cu Iisus Hristos (Sananda) şi cu Maitreya (Mântuitorul Lumii), şi că ar avea o misiune planetară specială. Rătăcitor.
•	Una - artist (arte vizuale), puţin peste 50 de ani,
văduvă, mamă a doi copii. Pretinde a fi o încarnare din tărâmul îngerilor, trăieşte o viaţă retrasă şi simte o mare afinitate cu plantele şi animalele. Colaboratoare cu Justinian şi Lucia la proiecte de tehnici angelice. Vizitator.
•	Vicky - terapeut, bodyworker. Pretinde a avea
relaţii permanente cu o confederaţie ET (comanda Ashtar) şi afişează o mare încredere de sine în recunoaşterea identităţii şi a rolului pe Pământ. Rătăcitor.

•	Vikram - zugrav, scenarist, puţin peste 30 de ani; pretinde relaţii permanente cu o confederaţie ET şi consideră că proiectele sale literare actuale sunt determinate contractual de către asocierea cu comanda Ashtar. Rătăcitor.


În colecţia UFO
^ au apărut:
1.	Erich von Dăniken - „Ipoteza extraterestră - Dovezile mele”
2.	Jean Sider - „OZN - Dosar secret”
3.	Michael Lindemann - „OZN şi prezenţa extraterestră”
4.	Charles Berlitz- „Triunghiul Bermudelor 2”
5.	Erich von Dăniken - „Provocarea zeilor”
6.	Călin N. Turcu - „OZN - Cenzura cosmică”
vor apărea:
Jean Sider ROSWELL—
CONTACTE SUPRATERESTRE
Roswell este, în memoria oamenilor, primul contact extraterestru dovedit în mod material!
Jean Sider reuşeşte să aducă argumente convingătoare pentru a demonstra credibilitatea ipotezei sale, conform căreia o inteligenţă necunoscută, dispunând de mijloace tehnologice sofisticate, supuse legilor unei alte realităţi fizice, evoluează în spaţiul nostru planetar.
Roswell - Contacte supraterestre I este o carte care părăseşte definitiv cărările bătătorite şi deschide perspective fascinante viitorului omenirii.
ura

U FD
Shi Bo
OZN - DOSARELE C.IJ.R.O.
u FQ
Dosarele secrete ale tainicei organizaţii C.U.R.O (China UFO Organization), aduse la cunoştinţa publicului de Shi Bo, unul dintre cei mai importanţi cercetători ai fenomenului OZN din China, constituie o dovadă categorică a vechimii, universalităţii şi autenticităţii prezenţei pe planeta noastră a unei inteligenţe superioare, care manipulează societatea omenească din negura timpului.
O carte unică, o premieră absolută pentru România, din care aflăm, în sfârşit, că marele imperiu chinez a fost şi este în continuare tulburat de prezenţa extraterestră.
Jean Sider
ILUZIA COSMICĂ — CONTACTE SUPRATERESTRE
Cartea este urmarea firească a lucrărilor OZN- Dosar secret şi Roswell - Contacte supraterestre I.
Jean Sider îşi continuă demonstraţia, susţinând că trebuie să luăm în seamă toate tipurile de contact avute cu o inteligenţă străină societăţii noastre. Toate sistemele noastre de credinţă, toate ideologiile, filozofiile, religiile şi superstiţiile noastre sunt folosite de o inteligenţă superioară nouă, într-un scop pe care abia începem să-l intuim, dar care justifică neapărat mijloacele. Oare concepţiile noastre nu sunt modelate de acel „factor X”, care ne sfidează imaginaţia? De aceea Jean Sider insistă să nu ne încredem în aparenţe: manipulatorii sunt mascaţi şi ne înşeala sistematic.
Această carte îi va uimi şi îi va încânta pe toţi amatorii de mistere neexplicate, prin precizia faptelor citate şi îndrazneala lucida a raţionamentelor. Dar, mai mult decât orice, ea deschide orizonturi fantastice asupra destinului ciudat al rasei umane.

în curând colecţia
PSI
(Paranormal)

Erich von Dăniken
FAŢA ASCUNSA A MIRACOLELOR
“Zece ani de zile am purtat în sufletul meu aceasta carte, în timp ce căutam pe toate continentele urmele zeilor astronauţi, nu am omis să vizitez toate locurile accesibile în care au avut loc apariţii. Şi astfel mi-a devenit din ce în ce mai limpede că aceste fenomene ne privesc pe noi toţi.
în timp ce materialul de documentare creştea în grămezi uriaşe, în timp ce călătoream în locul apariţiilor şi răscoleam în marile biblioteci ale lumii, m-a năpădit o mare de întrebări. Şi cum nu sunt croit să cred în maniera simpa dobândită prin educaţie, m-am apucat de lucru. Ca unul căruia Dumenzeu îi este o autoritate mult prea măreaţă pentru ca el să vrea să-l folosească mereu ca ajutor în argumentare.
După ani de studiu, pot să spun că nu a existat până acum un compendiu ca acesta.
Mai sunt încă întrebări fără răspuns, dar trebuia să se pornească odată la explorarea cauzei şi efectului acestui complex uriaş de apariţii şi miracole, pentru a putea clarifica în mod deschis, cu sinceritate, falsele închipuri care circula. Nimic nu trebuie să rămână ascuns oamenilor!”
Erich von Diiniken

F»S I

P.M.H. Atwater AMINTIRI DIN VIITOR
P.M.H. Atwater a fost dintotdeauna cu un pas înaintea vremurilor ei. Cu ani înainte ca fenomenul morţii iminente să devină un subiect de larg interes, ea scrisese deja două cărţi pe această temă. Acum Atwater îşi îndreaptă atenţia asupra unei noi descoperiri, şi anume capacitatea de a „pre- trâi” viitorul, de „rememorare” a unor evenimente care abia după câţiva ani ajung să se manifeste în lumea fizică.
Atwater a studiat mii de cazuri de moarte iminentă şi a constatat câ multe din persoanele implicate au aceeaşi capacitate extraordinara. Unii o dobândesc ca rezultat al experienţelor trăite, alţii prin dezvoltare spirituala.
Toţi au avut parte de amintiri din viitor.
Autoarea demonstrează că această nouă aptitudine - prin care capacităţile mentale ajung să cuprindă şi stările superioare ale conştiinţei - poate fi învăţată de oricare dintre noi şi ne oferă un adevărat ghid pentru recuperarea amintirilor din viitor.

F»S I

F»S I
Helene Renard OMUL IMPOSIBIL
Omul poate radia lumină, se poate ridica deasupra solului, poate să meargă pe cărbuni încinşi şi să se întindă pe scânduri pline de cuie, poate să emită o căldură intensă, să trăiască fără să mănânce, să se vindece de boli incurabile, să călătorească în afara propriului său corp şi, odată mort, să rămână intact în mormântul lui ...
Corpul omenesc - ale cărui legi sunt cunoscute în mare parte - ar fi deci capabil, în anumite împrejurări, să prezinte fenomene atât de neobişnuite, atât de inexplicabile încât pot fi considerate adevărate miracole.
Autoarea a inventariat fapte, a examinat mărturii, a consultat oamenii de ştiinţă pentru a stabili un bilanţ al „omului imposibil”. O ancheta pe cât de completă, pe atât de stupefianta, scrisă cu conciziune şi rigoare, şi care grupează toate cunoştiinţele noastre despre subiect.

J.H. Brenann
MANUALUL REÎNCARNĂRII
(Curs complet pentru rememorarea vieţilor
anterioare)
Ce se întâmplă cu noi după moarte? Suntem într-adevâr meniţi să ajungem în rai sau în iad, aşa cum preferă să creadă atâţia occidentali? Putrezim în mormânt, aşteptând o înviere îndepărtată, aşa cum predică preoţii ortodocşi?... Sau e posibil ca ideile orientale să fie mai aproape de adevăr şi reîncarnarea să fie o realitate a vieţii?
Acest ghid complet pentru cei care doresc să întreprindă singuri cercetări în privinţa reîncarnării, nu numai că oferă cititorului elementele fundamentale ale regresiei şi rememorării vieţilor trecute, dar chiar demonstrează cum cunoştinţele privind vieţile anterioare pot fi aplicate imediat şi chiar cu foloase practice.
J. H. Brennan prezintă, într-o manieră fascinantă şi complet documentată, istoria unor cazuri de reîncarnare evidentă şi exerciţii cu ajutorul cărora puteţi rememora detalii precise ale propriilor dumneavoastră vieţi anterioare.


ARH IVA
Kenneth Arnold Urmarea Roswell Prima victimă Primele fotografii J. Allen Hynek Gazul Gorman Proiectul Grudge Proiectul Twinkle Donald E. Keyhoe Robert B. McLaughlin Fotografiile lui Trent „O poveste incitantă” Din nou, Proiectul Grudge Un nou proiect Donald H. Menzel Câteva concluzii Escadrila extraterestră Furia radarelor Grupul Robertson
Kenneth Arnold
La 24 iunie 1947, Kenneth Arnold, treizeci şi doi de ani, om de afaceri din Boise, Idaho, zbura cu avionul său pe deasupra munţilor Cascade din Washington, la circa 2800 de metri altitudine. Era o după- amiază senină şi însorită iar Arnold tocmai admira minunata panoramă când, deodată, un fulger de lumină alb-albăstrie i-a întrerupt reveria. „Explozie!” şi-a zis el fără să stea pe gânduri. Părea destul de apropiată. Ceasul de pe tabloul de bord arăta ora trei fără câteva minute.
Inima începu să-i bată cu putere in timp ce aştepta zgomotul şi unda de şoc a detonaţiei. După câteva secunde în care nu se întâmplă nimic, Arnold începu să cerceteze orizontul în toate direcţiile. „Singurul avion adevărat pe care l-am văzut - avea să-şi amintească el mai târziu - a fost un DC 1-4 aflat în dreapta mea şi destul de departe, care cred că efectua cursa San Francisco-Seattle.” Abia începu să se calmeze când un alt fulger alb-albăstriu i-a luminat carlinga.
De data asta a observă că lumina venea dinspre nord, în faţa avionului său, şi desluşi în depărtare o formaţiune de obiecte misterioase care survolau înălţimile muntoase cu o viteză incredibilă. Arnold conchise că era o escadrilă formată din avioane de vânătoare intrate de curând în dotarea forţelor aeriene americane. Deşi distanţa era dificil de apreciat, Kenneth socoti că acestea se aflau la circa douăzeci de mile depărtare, nouă dintre ele zburând în formaţie strânsă. La intervale de câteva secunde, două sau trei asemenea aparate se înclinau lateral sau perpendicular pe direcţia de zbor, lumina soarelui reflectându-se pe suprafaţa lor lucioasă. Arnold aprecie anvergura obiectelor la doisprezece-cincisprezeee metri şi decise să le determine viteza. Când primul obiect zburător trecu peste muntele Rainier, ceasul lui arăta exact ora trei fără un minut. Ultimul trecu peste creasta muntelui Adams exact după un interval de un minut şi patruzeci şi două de secunde. Arnold îşi verifică harta şi constată că distanţa dintre vârfurile muntoase era de patruzeci şi şapte de mile. Efectuând calculele, Arnold obţinu o viteză de 1656 mile pe oră, de aproape trei ori mai mare decât viteza celui mai rapid avion existent la acea dată.
ARHIVA U.F.D.
Arnold a aterizat la Yakima în jurul orei 16:00 şi s-a grăbit să-i povestească prietenului său Al Baxter, manager la Central Aircraft. Acesta i-a chemat pe câţiva dintre piloţii săi să asculte această relatare uluitoare. Unul dintre piloţi a sugerat că obiectele ar fi putut să fie o salvă de rachete teleghidate lansată de pe un poligon de încercări din apropiere. Dar manevrele de înclinare din timpul zborului nu se potriveau cu posibilităţile rachetelor cunoscute de ei.
Ceva mai târziu, Amold a decolat cu destinaţia Pendleton, Oregon. Vestea păţaniei sale i-a luat-o înainte, aşa că la sosire se pomeni înconjurat de o armată de reporteri. După ce şi-a relatat întâmplarea, el a fost asaltat de întrebări, unele dintre ele fiind sarcastice şi neîncrezătoare. Dar el îşi susţinu cu încăpăţânare punctul de vedere şi, până la urmă, chiar şi cei mai sceptici au rămas impresionaţi. Amold era un cetăţean dintre cei mai respectabili, ocupându-se cu succes de comerţul cu echipament de protecţie contra incendiilor, fiind totodată un experimentat pilot de cercetare şi salvare. Avea peste patru mii de ore de pilotaj şi zburase de multe ori pe deasupra munţilor Cascade.
Când i s-a cerut să descrie obiectele misterioase, el şi-a găsit cu greu cuvintele potrivite. I se părea că arătau ca nişte şalupe rapide în ape agitate sau precum coada unui zmeu chinezesc. „Zburau ca nişte farfurii aruncate pe deasupra unei ape”, a declarat el.
Unii reporteri au insistat asupra calculelor lui Arnold, întrebându- se cât de exacte erau acestea. Nu se folosise nici de cronometru, nici de vreun dispozitiv de reperare, toate aprecierile fiind făcute vizual. Chiar şi aşa, estimarea cea mai scăzută pentru viteză nu cobora sub 1350 mile pe oră. Aşadar, obiectele nu puteau fi avioane şi nici nu zburau ca nişte rachete militare. Mulţi dintre cei care l-au ascultat pe Kenneth Arnold în acea zi au fost convinşi că el văzuse ceva cu totul şi cu totul neobişnuit, care probabil că nu provenea de pe această planetă. Ideea era stranie şi uşor alarmantă.
„Incidentul Cascades” a provocat comentarii şi controverse considerabile printre oamenii de ştiinţă. Arnold însuşi era un personaj mult prea credibil pentru a fi etichetat drept un aiurit şi nici nu se comporta ca un ins pus pe şotii sau unul care caută să-şi facă publicitate. Criticii s-au concentrat pe probabilitatea unei erori sau a unei iluzii. Un savant a remarcat că ochiul omenesc nu are puterea de rezoluţie necesară pentru a distinge obiecte cu diametrul de doisprezece-cincisprezece metri la o depărtare de douăzeci de mile. De bună seamă că Arnold se lăsase înşelat de distanţă şi obiectele pe

care le văzuse trebuie să se fi aflat mult mai aproape. Probabil că erau nişte avioane de pasageri sau militare, zburând la viteze subsonice, care, văzute de la mică distanţă, ar fi creat impresia că se mişcă fantastic de repede. Un altul a afirmat că, întrucât Arnold stabilise distanţa folosindu-se de cei doi munţi ca puncte de referinţă fixe, acesta se înşelase in privinţa dimensiunilor: obiectele fuseseră mult mai mari decât apreciase el. Cel mai probabil fuseseră nişte bombardiere. Forţele aeriene nici nu au confirmat, nici nu au infirmat că la momentul respectiv ar fi avut trimis în zbor vreun avion deasupra munţilor Cascades. Oficialităţile militare s-au mulţumit să eticheteze evenimentul drept iluzie optică, un miraj în care vârfurile munţilor ar fi părut că plutesc deasupra pământului ca o consecinţă a unui strat de aer cald.
Indiferent de ceea ce a văzut sau nu a văzut Kenneth Arnold, relatarea lui a marcat începutul erei moderne a farfuriilor zburătoare. In doar câteva zile după data de 24 iunie 1947, cel puţin douăzeci de oameni din zone extrem de disparate ale Statelor Unite au declarat că au văzut obiecte similare pe cer.
Un istoric al acelei perioade scria: „Se deschiseseră zăgazurile pentru potopul de rapoarte care avea să urmeze în curând. Dar pentru asta fusese nevoie de un om cu caracterul şi convingerile ferme ale lui Arnold.”
Ceea ce a urmat a constituit un fenomen în sine. In următorii circa cinci ani, se vor înregistra mii şi mii de rapoarte privind reperări de obiecte zburătoare neidentificate în America de Nord. Rapoartele aveau să se succeadă în valuri, alternând perioadele de relativă linişte cu cele în care într-o singură lună se raportau mii de semnalări. Pe măsură ce OZN-urile invadau conştiinţa publică, milioane de cuvinte se scriau despre ele, iar oamenii de ştiinţă se angajau în controverse lungi şi uneori aprige. Era posibil ca OZN-urile să fie adevărate? Dacă erau, ce formă de inteligenţă se afla în spatele lor? Şi ce dorea acea inteligenţă? Era ostilă? Prietenoasă? Doar curioasă? De unde veneau obiectele astea? îşi aveau originea pe Pământ? Sau erau nişte maşini şi făpturi din cine ştie ce colţ îndepărtat al spaţiului?
„Partizanii” găseau semnificaţii în aproape fiecare raport, în vreme ce scepticii convinşi refuzau să dea crezare chiar şi propriilor lor ochi. Forţele Aeriene americane, paznic al cerului naţiunii, au avut de furcă ani în şir cu acest fenomen. în declaraţiile publice, OZN-urile erau desconsiderate, pentru ca în secret relatările referitoare la acestea să fie cercetate minuţios, în special cele aparţinând propriilor piloţi,
oameni cu o înaltă pregătire tehnică. Rând pe rând, anchetele au fost declanşate, întrerupte şi reluate, primind diferite clasificări din punctul de vedere al securităţii. Uneori forţele aeriene cooperau cu cercetătorii particulari; alteori refuzau să divulge orice informaţii despre OZN-uri. In spatele acestei atitudini contradictorii stăruia teama că unele din aceste obiecte inexplicabile ar putea fi arme secrete ale sovieticilor.
Urmarea
Cu trecerea timpului, oficialităţile de la Washington au ajuns se pare la concluzia că nebunia neîntreruptă provocată de OZN-uri era, în sine, un.pericol mai mare pentru liniştea şi siguranţa publică decât chiar OZN-urile. Tot mai mult, forţele aeriene, precum şi alte agenţii guvernamentale, au acţionat in sensul negării, ridiculizării şi, în general, al minimizării importanţei fenomenului OZN. Campania a fost marcată de confuzii, contradicţii şi, din când în când, de falsitate pur si simplu. Şi a eşuat jalnic în atingerea scopurilor sale. Misterioasele OZN-uri au continuat să stârnească interesul opiniei publice americane cu o succesiune de vizite şi mai fascinante şi mai tulburătoare.
Relatarea lui Kenneth Arnold a provocat o avalanşă de semnalări de OZN-uri, care în săptămâna lui 5 iulie a atins cota de 100 pe zi. Atât de mulţi oameni declarau că văzuseră atât de multe lucruri încât chiar şi ziarele amatoare de senzaţii s-au văzut depăşite de situaţie. O notă de ridicol a început să se strecoare în reportajele presei. N-a trecut mult şi presa a început să eticheteze automat fiecare astfel de declaraţie drept o mistificare sau opera vreunui şugubăţ. Această incredulitate dispreţuitoare a fost încurajată de declaraţiile forţelor aeriene, care taxau fără ezitări toate rapoartele drept nişte erori. Mai mult decât atât, la numai câteva săptămâni după semnalarea făcută de Arnold, Forţele Aeriene au anunţat că nu se mai ocupă de OZN- uri; un comunicat remis presei de la cartierul general din Washington susţinea că un studiu preliminar „nu produsese suficiente dovezi pentru a justifica continuarea investigaţiilor”. Numai că Forţele Aeriene nu erau nici pe departe atât de sigure pe cât ar fi dorit oamenii să creadă.

Această etalare a lipsei de preocupare nu era decât o mască pentru un proiect secret menit să stabilească adevărul în problema OZN. Exact în aceeaşi zi in care Washingtonul îşi afirma dezinteresul, Comandamentul pentru Echipamente Aeriene dc la Wright Field, Ohio, anunţa continuarea anchetei sale destinată să stabilească”dacă obiectele erau nişte fenomene meteorologice. După care un văl al discreţiei s-a aşternut peste acest proiect, din pricina temerii că OZN- urile ar putea fi opera ruşilor.
In următoarele şase luni, cercetătorii forţelor aeriene au răsfoit noianul de rapoarte şi au găsit că 156 dintre ele meritau să fie studiate în amănunţime. Atât de interesante au fost rezultatele încât investigatorii au solicitat un sondaj şi mai complet. La sfârşitul anului 1947, comandantul bazei de la Wright Field a trimis un mesaj către Pentagon in care declara fară înconjur că „fenomenul raportat este ceva real şi nicidecum rodul unor închipuiri sau al unor viziuni”. Washingtonul a fost îndeajuns de impresionat pentru a înfiinţa la Wright Field proiectul cu numele de cod Sign, care avea ca scop „colectarea şi evaluarea tuturor informaţiilor privind semnalările şi fenomenele atmosferice despre care se poate afirma că reprezintă un pericol pentru securitatea naţională”.
Roswell
Un eveniment surprinzător, care i-a convins pe cei din Forţele Aeriene să acţioneze, a avut loc in deşertul sud-vestic al Statelor Unite la câteva săptămâni după relatarea lui Arnold. A fost primul raport despre un OZN prăbuşit. Incidentul a fost marcat de confuzie şi relatări contradictorii, atât din partea presei cât şi a Forţelor Aeriene, ai căror ofiţeri au confirmat la început relatarea, pentru ca apoi să o nege.
In orice caz, toată lumea a căzut de acord că ceva ciudat s-a întâmplat pe 2 iulie la Roswell, New Mexico. A început cu descrieri ale unui obiect uriaş şi strălucitor care zbura cu viteză mare in jurul orei 21:50. Mai târziu, în cursul aceleiaşi nopţi, Mac Brazel, un fermier din nord-vestul localităţii Roswell, a auzit o explozie asurzitoare, mult mai puternică decât furtuna care străbătea in acel moment regiunea.
Dimineaţă, se pare că Brazel ar fi găsit fragmente dintr-un material foarte subţire şi maleabil, dar totodată extrem de rezistent, răspândite pe o arie de un sfert de milă. Conform unei alte relatări, Brazel a mai

găsit şi un obiect in formă de disc pe care l-a predat ofiţerului de contrainformaţii de la Roswell Armv Air Field. S-au făcut multe speculaţii până pe 8 iulie, când in ziarul Roswell Daily Racord a apărut declaraţia locotenentului Warren Haught, purtător de cuvânt al bazei: „Numeroasele zvonuri privind discul zburătoare au devenit realitate ieri, când oficiul de contraspionaj al Grupului 509 de Bombardiere din cadrul Fighth Air Force, Aerodromul Roswell, a avut norocul să intre in posesia unui disc cu ajutorul unui fermier localnic şi al biroului şerifului din Chaves County.”
Deşi nu s-au oferit alte detalii, simpla confirmare că un gen de OZN fusese recuperat a stârnit senzaţie. Timp de câteva zile, liniile telefonice ale bazei au fost luate cu asalt, dar forţele aeriene nu au mai declarat nimic în plus. Ciudatele fragmente de disc au fost transportate la Cartierul General al celei de-a 8-a Forţe Aeriene din Fort Worth, Texas, unde generalul de brigadă Roger Ramcy a declarat la postul de radio că totul nu fusese decât o eroare. Mac 13razei nu găsise altceva decât resturile unui dispozitiv meteorologic.
De fapt, aceasta fusese de la bun inccput şi opinia unor sceptici. Dar forţele aeriene nu au mers dincolo de ţinerea unei conferinţe de presă in cursul căreia fotoreporterii au primit permisiunea să fotografieze nişte fragmente contorsionate de navă. Când fotoreporterii s-au plâns că nu li se dăduse voie să se apropie iîndeajuns, s-a organizat o a doua conferinţă de presă. De data asta, cameramanii au afirmat că fragmentele fuseseră înlocuite cu altele. Aici povestea rămâne in suspensie, presa şi opinia publică intrcbându-sc ce s-o fi întâmplat. Ani de zile după aceea, ozeniştii entuziaşti au susţinut că forţele aeriene se pretau la o muşamalizare a adevărului, iar in 1987 au ieşit la iveală documente care demonstrau că astronava şi patru cadavre ale membrilor echipajului fuseseră de fapt recuperate şi ţinute ascunse.

Ofiţeri ai forţelor aeriene prezintă resturile obiectului zburător care s-a prăbuşit in 1947, la Roswell, New Mexico.
s
Primele fotografii
în urma „incidentului Roswell”, s-a produs un nou val de rap.oarte O/N. In aceeaşi săptămână au fost realizate câteva dintre primele fotografii ale unor OZN-uri in zbor. în Phoenix, statul Arizona. Fotograful era William A. Rhotles, care s-a prezentat drept consultant ştiinţific. In amurgul zilei de 7 iulie, acesta se afla in locuinţa sa când a auzit afară un zgomot puternic. Din cine ştie ce motiv, declară el, a crezut că ar putea fi o farfurie zburătoare şi a dat fuga afară cu aparatul de fotografiat tocmai la timp ca să facă două fotografii ale unui obiect care se îndrepta în zbor spre sud-vest. După spusele lui Rhotles, obiectul avea forma unui toc dc pantof bărbătesc, ceea ce corespundea îndeaproape cu descrierea făcută de Kenneth Arnold obiectelor de deasupra munţilor Cascades.
Fotografiile au fost publicate in numărul din 9 iulie al ziarului Rcpublic din Arizona. Rhodes a relatat mai târziu că, în săptămâna care a urmat, a fost vizitat de un agent FBI şi de un ofiţer de la contraspionajul forţelor aeriene, care l-au supus unui adevărat interogatoriu. Ei i-au cerut lui Rhodes să le împrumute negativele, iar acesta a acceptat. După vreo lună, Rhodes şi-a cerut negativele înapoi, dar i s-a răspuns printr-o scrisoare că acestea nu-i puteau fi returnate. La începutul anului 1948, doi ofiţeri de la Proiectul Sign au venit să-l chestioneze. De atunci, Rhodes n-a mai primit nici o veste de la forţele aeriene, dar nici n-a mai raportat vreun alt OZN. In dosarele Forţelor Aeriene, acest incident este etichetat drept o „posibilă mistificare”, deşi se pare că unii ofiţeri de contraspionaj considerau fotografiile autentice.
Prima victimă
Până atunci, se credea în general că OZN-urile sunt fascinante dar inofensive. Iată însă că intră in scenă un element sinistru: un tânăr pilot de vânătoare a fost ucis în timp ce urmărea un OZN. Până şi scepticii au admis că rapoartele nu mai puteau constitui un subiect de batjocură, ca altădată, iar „credincioşii” au găsit motive noi care să le alimenteze temerile. Straniile obiecte nu erau numai extraterestre, dar şi mortale.

Incidentul a început ca multe altele. Cam pe ia prânzul zilei de 7 ianuarie 1948, câţiva oameni din vestul statului Kentucky au anunţat că au zărit un obiect ciudat zburând pe cer cu viteză foarte mare. Era un obiect uriaş, cu un diametru între 75 şi 90 de metri şi semăna, după spusele unui martor, „cu un cornet de îngheţată având partea de sus roşie”. Mare parte dintre martori erau persoane demne de toată încrederea, printre ei numărându-se şi operatorii din turnul de control şi comandantul bazei Godman a Forţelor Aeriene, din apropiere de Fort Knox. Din întâmplare, patru avioane Mustang F- 51 ale Gărzii Naţionale Aeriene tocmai se pregăteau să aterizeze şi li s-a transmis prin radio să pornească imediat în urmărirea obiectului.
Unul dintre avioanele Mustang cu elice a aterizat totuşi fiindcă i se terminase combustibilul, dar celelalte trei, sub comanda căpitanului Thomas Mantell, au trecut la executarea noii misiuni. Unul dintre piloţi a spus că obiectul era metalic şi a confirmat că avea „dimensiuni uriaşe”. El a mai spus că era „rotund ca o picătură de apă şi uneori părea a fi fluid”. In acest moment, două dintre avioanele F-51 au întrerupt urmărirea, dar şeful escadrilei, Mantell, a transmis că va încerca să realizeze o examinare şi mai apropiată. Se făcuse 15:15 şi Mantell transmitea: „Am să urc până la 6000 de metri şi dacă nici atunci nu reuşesc să mă apropii, mă las păgubaş.” Acestea au fost ultimele sale cuvinte. Câteva ore mai târziu, cadavrul lui Mantell a fost descoperit printre resturile avionului său, prăbuşit în apropiere de Fort Knox.
O anchetă a Forţelor Aeriene a conchis că Mantell îşi pierduse cunoştinţa în jurul altitudinii de 6000 de metri din pricina lipsei de oxigen, fapt ce a dus la prăbuşirea avionului; nici unul dintre aparatele de vânătoare nu avea la bord oxigen în timpul misiunilor de antrenament, iar Mantell tăcuse greşeala prostească să zboare prea sus. Forţele Aeriene au sugerat că obiectul straniu care îl ademenise la o asemenea altitudine pe Mantell nu fusese altceva decât planeta Venus.
Unora, explicaţiile Forţelor Aeriene li s-au părut prea ciudate. S- au făcut calcule ale elevaţiei şi azimutului planetei în raport cu traiectoria avionului lui Mantell şi s-a constatat că acest lucru era imposibil. Incidentul a stârnit zvonul înspăimântător că Mantell fusese atacat din ceruri de o astronavă extraterestră. Mai târziu, anchetatorii au sugerat o altă explicaţie pe care forţele aeriene o scăpaseră din vedere la data respectivă. U.S. Navy desfăşurau un program de cercetare la mare altitudine sub denumirea Proiectul Skyhook. Se

poate ca Mantei! să fi urmărit unul clin baloanele stratosferice ale respectivului proiect.
J. Allen Hynek
în tot cazul, incidentul a convins Pentagonul că pentru evaluarea rapoartelor adunate de Proiectul Sign avea nevoie de un suport ştiinţific mai consistent. Savantul ales in acest scop a fost J. Allen Hynek, profesor de astronomie la Universitatea din Ohio, din apropiere de Wright Field. Mai târziu, Hynek a declarat că un rol important in alegerea sa l-a jucat scepticismul afişat de el la acea vreme în privinţa fenomenului OZN.
O dată sau de două ori pe lună, Hynek se ducea la Wright Field pentru a răsfoi teancul de rapoarte OZN adunate între timp şi spunea: „Ei bine, ăsta e evident un meteorit” sau „Nu e un meteorit, dar bag mâna-n foc că e un balon”. Hynek a mărturisit ulterior că întotdeauna pornea de la supoziţia că există o explicaţie naturală pentru orice. Atitudinea sa era destul de rezonabilă, dar problema era că dovezile disponibile nu sprijineau întotdeauna o asemenea explicaţie.
Un episod care a pus la grea încercare ipoteza lui Hynek s-a petrecut pe 23 iulie 1948. Pentru prima oară, doi observatori competenţi şi obiectivi au văzut de aproape un OZN şi, spre deosebite de căpitanul Mantell, s-au şi întors ca să relateze evenimentul. Aceştia erau căpitanul C.S. Chiles şi copilotul său J.I3. Whitted, care pilotau un avion DC-.3 al companiei Eastern Transport de la Houston la Boston. La ora 2:45 noaptea, ei se aflau la altitudinea de 1500 de metri, la câteva mile sud de Montgomery, Alabama, când Chiles a văzut pe cerul din faţa sa o lumină roşiatică întunecată, apropiindu- se dinspre dreapta lor. Fără să-şi facă griji, Chiles i-a spus colegului său că era vorba de un nou avion cu reacţie militar.
Noaptea era senină, cu câţiva nori răzleţi şi o lună strălucitoare. Amândoi piloţii vedeau obiectul apropiindu-se cu viteză de ei. Luminile de avertizare roşii şi verzi ale avionului DC-3 funcţionau perfect şi piloţii şi-au zis că celălalt aparat îi va repera şi ii va ocoli. Pe urmă, când au văzut că obiectul îşi continua deplasarea direct către ei, pe cei doi i-au trecut fiorii şi au început să transpire. în clipele de groază de dinaintea coliziunii, ei au făcut greoiul DC-3 să vireze brusc la stânga. în acel moment, obiectul şi-a modificat uşor traiectoria

pentru a trece la circa treizeci de metri de aripa dreaptă a avionului. Li s-a părut că zboară cu circa 700 mile pe oră şi, sub ochii lor, a trecut brusc la o traiectorie ascendentă, cu un jet de flacără portocalie in partea din spate, şi a dispărut in nori. Conform descrierii celor doi, aeronava nu avea aripi şi avea forma unui trabuc, cu şiruri de hublouri de-a lungul fuzelajului, care străluceau ca nişte flăcări de magneziu. Profesorul Hynek a interpretat incidentul ca fiind vorba de un meteorit. Un alt astronom a opinat că era vorba de rodul unor minţi înfierbântate. Numai că semnalarea Chiles-Whitting a avut un impact profund asupra Proiectului Sign, până acolo încât i-a determinat pe câţiva membri ai personalului să elaboreze împreună o estimare neoficială a situaţiei, spunând că cel puţin o parte din OZN-urile semnalate ar putea avea o origine extraterestră. Raportul a ajuns la generalul Hoyt S. Vandenberg, şeful de stat-major al Forţelor Aeriene, care l-a respins din lipsă de dovezi. In drumul său spre sferele superioare ale ierarhiei militare, raportul primise clasificarea „top secret” aşa încât după respingerea sa toate copiile sale au fost arse. Autorilor ipotezei extraterestre li s-a reproşat că prejiidiciaseră credibilitatea Proiectului Sign.
în pofida efectului denigrator pe care verdictul dat de Vanderberg l-a avut asupra cercetătorilor, numărul de raportări de OZN-uri cu care se confruntau Forţele Aeriene nu a scăzut nicidecum. Semnalările au continuat să sosească cu duiumul şi, in câteva luni, membrii Proiectului Sign au avut de analizat un alt incident uluitor.
Gazul Gorman
Şi de data asta, raportul provenea de la un profesionist bine pregătit şi, după toate probabilităţile, cu mintea limpede. Era vorba de un pilot de vânătoare care, în noaptea de 1 octombrie, a urmărit un OZN deasupra statului Dakota de Nord.
Locotenentul George Gorman tocmai se pregătea să aterizeze la Fargo după o patrulare de rutină cu avionul său F-51 Mustang. Tocmai se pregătea să înceapă manevra când a observat la vreo nouă sute de metri în faţa sa ceva care i s-a părut a fi lumina de poziţie a unui alt avion. Gorman i-a întrebat pe cei de la turnul de control şi i s-a răspuns că în apropierea sa nu era nici un alt avion în afară de un Piper Cub,

pc care-l putea vedea şi singur sub el. Corman şi-a dirijat Mustangul spre lumina aceea ciudată, ca s-o vadă mai de aproape. „Avea un diametru de cincisprezece-douăzeci de centimetri, va relata el, şi era clară, albă şi perfect rotundă, cu un soi de halo pe margini”. între timp, lumina a cotit brusc la stânga şi a pornit cu viteză spre sol. Deşi a urmat-o imediat, Corman nu a reuşit s-o ajungă şi a privit neputincios cum intrusul şi-a schimbat din nou cursul şi a început să urce cu repeziciune.
Nedezminţindu-şi calitatea de pilot de vânătoare, Corman a pornit in urmărirea obiectului. „Deodată, lumina a cotit brusc la dreapta şi a început să se îndrepte spre mine. Tocmai când era să ne ciocnim, cred că m-am speriat.” Corman şi-a dirijat Mustangul în picaj şi a văzut obiectul trecând pe la 150 de metri deasupra lui.
Urmărirea a continuat. încă o dată Corman a pornit pe o traiectorie ascendentă în urmărirea obiectului, care iarăşi a virat pentru a se îndrepta către el. De data asta, intrusul şi-a întrerupt parcursul cu puţin înainte de coliziune şi a început o ascensiune pe verticală. Corman l-a urmărit dar la 4200 de metri motoarele avionului s-au blocat. In acel moment, obiectul a dispărut din vedere în direcţia nord-nord-vest.
Intercepţia a durat douăzeci şi şapte de minute palpitante. Corman, care în timpul celui de-al doilea război mondial a funcţionat ca instructor de zbor, a ajuns mai târziu la concluzia că obiectul necunoscut era „controlat cu puterea minţii”. Manevrele executate de acesta fuseseră prea bruşte şi prea rapide pentru a putea fi explicate altfel.
Proiectul Grudge
La începutul anului 1949, forţele aeriene păreau să fi adoptat o altă atitudine faţă de OZN-uri. Securitatea Proiectului Sign fusese compromisă de numeroasele relatări din presă. Raportul final recomanda ca activitatea viitoare să se desfaşoare „la un nivel minim” şi că statutul de proiect special să fie anulat imediat ce devenea limpede că semnalările de OZN-uri nu reprezentau nici o ameninţare pentru securitatea Statelor Unite. Investigaţiile ulterioare urmau să se desfăşoare sub numele de cod Proiectul Grudge; era un nume de cod ciudat, fiindcă sensul dat de dicţionar este „resentiment profund sau rea voinţă”. Dar forţele aeriene au negat că ar avea vreo semnificaţie aparte. în orice caz, proiectul urma să se desfaşoare în secret.

încă o dată, forţele aeriene păreau să facă un joc dublu, minimalizând pe de o parte importanţa OZN-urilor şi refuzând, pe de altă parte, să dezvăluie orice informaţie privitoare la acestea. Criticii au opinat că forţele aeriene nu doreau ca prea multă lume să se ocupe îndeaproape de OZN-uri şi că voia să deţină controlul asupra oricăror cercetări care ar urma să se facă. Conferindu-se un caracter secret rapoartelor, in special celor aşa-numite „bune”, savanţii independenţi erau împiedicaţi să-şi desfăşoare studiile şi astfel se preîntâmpinau orice concluzii despre OZN-uri care n-ar fi fost pe placul forţelor aeriene. Criticii erau de părere că mandatul Proiectului Grudge era să nege sau să găsească explicaţii „nevinovate” tuturor semnalărilor. Ei au obiectat că proiectul cu pricina tansfera centrul de interes de la fenomene la oamenii care le raportau.
în primăvara aceea, cu sprijinul forţelor aeriene, scriitorul Sydney Shalett a atacat noţiunea de OZN în ansamblul ei, intr-un articol în două părţi apărut în Saturdav Evening Post. Shalett a respins toate rapoartele OZN, categorisindu-le drept greşeli, mistificări sau iluzii şi îi sfătuia pe cititori ca, dacă din întâmplare asistau la prăbuşirea unui OZN, „să adune totuşi fragmentele... dar numai dacă par inofensive.”
Puţini au fost cititorii care au gustat sarcasmul autorului. La puţin timp după apariţia articolului, numărul semnalărilor de OZN-uri a atins o cifră record. întrebându-se dacă nu cumva chiar articolul declanşase această avalanşă, oficialităţile forţelor aeriene s-au grăbit să dea un comunicat de presă prin care se declara că toate aceste semnalări erau rezultatul unui gen de isterie de masă şi al interpretării greşite a fenomenelor naturale.
Era evident că încercarea de a da lovitura de graţie OZN-urilor dăduse greş.
Proiectul Grudge a durat doar şase luni, după care a fost în mare măsură desfiinţat. Raportul final se ocupa de 224 de semnalări şi se străduia cu ardoare să le explice pe toate prin prisma unor fenomene naturale. Totuşi, cincizeci şi şase dintre acestea, adică un procentaj de 23%, nu au putut fi explicate pe baza unor astfel de considerente. Raportul conchidea, fară să ofere vreo dovadă, că aceste evenimente neexplicate se datorau unor aberaţii psihologice ale observatorilor. Raportul recomanda întreruperea studierii OZN-urilor, deoarece însăşi existenţa unor astfel de studii ar fi încurajat oamenii să creadă in existenţa respectivelor OZN-uri.

Proiectul Twinkle
Spre sfârşitul lui decembrie 1949, dosarele Proiectului Grudge au fost puse la păstrare şi cea mai mare parte a personalului a fost transferată în alte posturi. Au rămas doar câţiva cercetători care strângeau şi îndosariau rapoartele despre apariţii ale unor OZN-uri. Cu toate acestea, anumite rapoarte au întreţinut îndeajuns curiozitatea celor din forţele aeriene pentru a-i face să lanseze un nou studiu secret denumit Proiectul Twinkle.
Acest program urma să facă un studiu detaliat al sferelor de foc verzi pe care observatori demni de încredere le semnalaseră în nordul statului New Mexico între anii 1947 şi 1949. Obiectele cu pricina semănau cu nişte meteoriţi, exceptând culoarea lor verde intensă şi faptul că se deplasau încet pe o traiectorie dreaptă. Forţele aeriene au organizat un post de observaţie la 105 mile sud-est de poligonul de teste nucleare de la Los Alamos. In această zonă fuseseră observate in trecut numeroase sfere de foc. Cercetătorii erau înarmaţi cu camere de luat vederi, telescoape, teodolite şi alte aparate optice. Au aşteptat... şi au aşteptat. Timp de şase luni au stat acolo şi nu au văzut nimic.
Intre timp, un val de semnalări de sfere de foc s-a produs la Baza Holloman a Forţelor Aeriene, situată la 150 de mile spre sud. Echipa Twinkle şi-a luat echipamentul şi s-a mutat la Holloman, unde a aşteptat cu o frustrare crescândă alte şase luni fără să vadă nimic. Unora dintre membrii personalului li s-a părut semnificativ că sferele de foc îşi încetau apariţiile atunci când reprezentanţii forţelor aeriene porneau în căutarea lor. Până la urmă, forţele aeriene au decis să renunţe la sferele de foc şi să anuleze Proiectul Twinkle.
Donald E. Keyhoe
Inevitabil, relatări despre frustrarea, confuzia şi profunda îngrijorare a forţelor aeriene au ieşit la lumină, ceea ce n-a făcut decât să sporească convingerile celor care deja erau înclinaţi să creadă. I nul dintre partizanii proeminenţi ai OZN-urilor din perioada de început a fost Donald E. Keyhoe. Născut in 1897, Keyhoe absolvise Academia Navală a Statelor Unite şi se retrăsese din armată ca maior al Corpului

Donald E. Keyhoe a crcat senzaţie afirmând că guvernul ascuhdea dovezi privitoare la OZN-uri
de Marină. In timpul col 11 i dc-al doilea război mondial fusese pilot de aviaţie şi de dirijabile, după care a devenit jurnalist independent, dobândindu-şi o reputaţie de autor al unor lucrări despre aviaţie, având relaţii sus-puse în lumea cazonă.
Spre finele anului 1949, revista de mare tiraj True l-a însărcinat pe Keyhoe să scrie un articol cuprinzător, bazat pe cercetări independente, despre farfuriile zburătoare. Chiar dacă s-o fi numărat printre sceptici când a început să scrie articolul, cu siguranţă că la terminarea lui Keyhoe a trecut în tabăra adepţilor.
In ianuarie 1950, Truc publica sub semnătura lui Keyhoe un articol intitulat „Farfuriile zburătoare sunt reale". Articolul a făcut instantaneu senzaţie, devenind unul dintre cele mai citite şi controversate articole din istoria recentă a presei scrise. Keyhoe nu a oferit nici o dovadă concludentă că OZN-urile ar fi reale. In schimb, el şi-a clădit argumentaţia in jurul debandadei aparente in care se găseau forţele aeriene. Keyhoe a declarat că nici una dintre sursele lui sus-puse nu a acceptat să vorbească despre OZN-uri, ceea ce pentru el constituia o dovadă certă că relatările aveau un sâmbure de adevăr. A mai argumentat că forţele aeriene refuzau să vorbească deoarece ascundeau ceva de o importanţă colosală - şi ce putea fi

altceva decât că OZN-urilc erau reale şi veneau din spaţiul cosmic? Keyhoe era de părere că autorităţile ascundeau dovezi esenţiale deoarece se temeau de instalarea unei panici la nivel naţional. Iar din momentul in care a început să creadă în teoria sa, a luat fiecare negare sau explicaţie ca o dovadă suplimentară că publicul era ţinut in întuneric intr-o problemă de maximă importanţă naţională. In articol, Keyhoe a sugerat că ar dispune de nişte dovezi indubitabile in sprijinul teoriei sale, lăsând să se înţeleagă că anumite surse anonime ii confirmaseră existenţa OZN-urilor.
Robert B. McLaughlin
Două luni mai târziu, 7?//cpublica un alt articol pe linia „farfuriile zburătoare sunt adevărate”. Şi acesta a făcut furori. De data asta, autorul era comandorul Robert B. McLaughlin, ofiţer naval şi expert in rachetele teleghidate, încă activând la White Sands Proving Grounds din New Mexico. McLaughlin scria că la 24 aprilie 1949 el şi un grup de ingineri se pregăteau să lanseze un balon de cercetare la mare altitudine din cadrul Proiectului Skyhook. Printre măsurile preliminare, au lansat un mic balon meteorologic pentru a stabili configuraţia eoliană la mare înălţime. In momentul când operatorul de la teodolit şi-a reglat aparatul ca să poată urmări balonul, a remarcat un obiect straniu.
McLaughlin a raportat că obiectul era eliptic şi avea un diametru de treizeci şi doi de metri. Zbura la o altitudine foarte mare, de aproximativ nouăzeci de kilometri, şi se deplasa (conform calculelor inginerilor) cu o viteză de circa opt kilometri pe secundă, respectiv, douăzeci şi opt de mii de kilometri pe oră. La finele traiectoriei sale de-a latul orizontului, obiectul a urcat şi mai sus cu o viteză de paisprezece mii de kilometri pe oră şi apoi a dispărut din câmpul vizual. După spusele lui McLaughlin, obiectul a rămas vizibil timp de un minut, şi toţi martorii au căzut de acord că era alb imaculat. McLaughlin şi-a exprimat convingerea că obiectul era „o farfurie zburătoare şi, mai mult, că aceste discuri sunt astronave de pe o altă planetă”.
Această semnalare avea greutate. Era vorba de un ofiţer naval experimentat susţinut de o echipă de ingineri şi un tehnician cu

teodolit. Mai mult decât atât, McLaughlin a eliminat in mare măsură orice încercare de explicaţie gen „balon”, declarând că cincisprezece minute mai târziu au lansat un al doilea balon meteorologic. „Acesta s-a comportat cu totul diferit de obiectul neidentificat”, a susţinut el cu fermitate. Până şi cei mai severi dintre critici au fost nevoiţi să reflecteze asupra acestui raport. Iar importanţa semnalării a crescut atunci când s-a aflat că marina militară aprobase spre publicare articolul lui McLaughlin, deşi contrazicea constatările Proiectului Grudge.
Relatarea apariţiei nu a constituit singurul subiect al articolului. McLaughlin a fost printre primii care au remarcat un anumit stereotip al incidentelor OZN în jurul bazelor militare şi al instalaţiilor atomice din sud-vest. El a calculat că planeta Marte se aflase într-o poziţie excelentă pentru observarea activităţilor de pe Pământ pe 16 iulie 1945, ziua în care a explodat prima bombă atomică în New Mexico. Lumina a fost suficient de puternică pentru a fi observată de pe planeta roşie, determinându-i astfel pe marţienii curioşi să ne facă o vizită. Criticii au replicat că în apropierea instalaţiilor bine păzite ar trebui să se producă mai multe semnalări de OZN-uri, deoarece acolo sunt mai mulţi oameni de veghe. Intr-adevăr, aşa este, dar la fel de bine s-ar putea spune că, în cazul acestor semnalări, calitatea observatorilor a dat credibilitate rapoartelor.
Fotografiile lui Trent
Totuşi, până în acel moment lipsea o fotografie rezonabilă a unui OZN. Acest aspect s-a schimbat spectaculos pe 11 mai 1950 când Paul Trent, un fermier din McMinnville, Oregon, a realizat două fotografii clare a ceea ce semăna foarte mult cu o farfurie zburătoare.
Soţia lui Trent a ieşit seara, pe la ora şapte şi jumătate, ca să dea de mâncare la iepuri. Atunci a văzut un obiect metalic discoidal alunecând uşor undeva pe deasupra capului ei. L-a strigat pe soţul ei şi şi-a luat aparatul de fotografiat; Paul Trent a ieşit în grabă afară şi a reuşit să facă două fotografii înainte ca obiectul să dispară. Soţii Trent au arătat fotografiile unor prieteni şi, în cele din urmă, vestea a ajuns la ziarul local, care le-a publicat după o lună.
Aceste fotografii au fost analizate intens, atât de partizani, cât şi de sceptici, iar mai târziu de nişte anchetatori ai forţelor aeriene care

lucrau pentru aşa numitul Comitet Condon, un program de studii ozenistice finanţat de guvern şi lansat pe la mijlocul anilor şaizeci. Raportul comitetului, publicat în 1969, a categorisit toate celelalte presupuse fotografii de OZN-uri ca fiind ori mistificări, ori fenomene naturale, dar nu şi pe acestea.
Iată ce scrie în raport: „Toţi factorii investigaţi, geometrici, psihologici şi fizici, par să confirme aserţiunea că un extraordinar obiect zburător metalic, argintiu, discoidal, având zece metri în diametru şi de natură evident artificială, a zburat în văzul a doi martori.” Fără să excludă categoric posibilitatea unei mistificări, raportul observa că „anumiţi factori fizici, cum ar fi acurateţea unor măsurători fotometrice pe negativele originale, contrazic ipoteza contrafacerii.” Sau, traducând limbajul oficialităţilor, fotografiile păreau a fi veritabile.
„O poveste incitantă”
Dar, până la publicarea raportului acesta, aveau să mai treacă încă nouăsprezece ani. între timp, argumentele cele mai credibile în favoarea OZN-urilor urmau să fie aduse tot de către profesionişti, cel mai adesea de aviatori militari. Ţinând cont însă de atitudinea dominantă la Washington faţă de obiectele zburătoare neidentificate, mulţi ofiţeri se codeau să-şi facă publice semnalările, temându-se de ridicol sau de consecinţele asupra carierelor lor profesionale. Unii piloţi au vorbit despre întâmplările lor abia după mulţi ani. Un exemplu frapant în acest sens a apărut in numărul din iunie 1973 al revistei NavalAviacion News, o publicaţie militară oficială. Articolul se numea „Un obiect zburător neidentificat - O poveste incitantă”. Aparţinând unui pilot anonim care se semnase „B”, relatarea descria un eveniment care avusese loc cu mai bine de două decenii în urmă.
Pe 10 februarie 1951, B zbura cu un avion de marfa cvadrimotor spre vest, pe deasupra Atlanticului de Nord, îndreptându-se spre Newfoundland. Avionul trecuse de Islanda de trei ore şi jumătate, se afla la 3000 de metri altitudine şi se deplasa cu o viteză de 200 de noduri (370 km/h). O navă meteorologică din largul coastei groenlandeze a raportat condiţii atmosferice normale pentru ruta parcursă de avion.
Cu puţin înainte de ivirea zorilor, B a observat o lumină galbenă pe cerul vestic, cam la v reo cincizeci de kilometri depărtare. „Am

avut impresia că în faţa mea se afla un orăşel.” Atât B cât şi „K”, copilotul său, au crezut că se abătuseră de la traseu către Groenlanda. Dar navigatorul a verificat şi a raportat că se aflau exact pe cursul normal. Când avionul a ajuns la circa circa douăzeci şi cinci de kilometri de lumină, apariţia a început să semene cu un model circular de lumini. B s-a gândit că ar putea fi vorba de două nave ancorate în acelaşi loc. Când au ajuns la circa opt kilometri, luminile, care până atunci fuseseră de un alb strălucitor, s-au stins brusc. In locul unde se aflaseră, pe apă a apărut un halo galben; haloul a devenit portocaliu şi apoi de un roşu aprins. B a relatat că haloul „a pornit către noi cu o viteză fantastică. Am avut senzaţia că vom fi înghiţiţi.”
Disperat, B a manevrat aparatul pentru a evita obiectul, moment în care acesta a făcut un ocol şi a început să zboare alături de avion, la
o	distanţă de 60-90 metri în faţă şi la 30 de metri mai jos. „Părea să aibă un diametru cuprins între şaizeci şi nouăzeci de metri, era translucid sau metalic şi avea forma unei farfurii”, declară B. Pe urmă obiectul şi-a schimbat cursul şi s-a îndepărtat de avion cu o viteză apreciată de B ca fiind mai mare de 2400 kilometri pe oră.
Puternic tulburat, unul din membrii echipajului a luat legătura cu aerodromul din Gander, Newfoundland, pentru a raporta apariţia şi pentru a afla dacă obiectul apăruse pe radar. La aterizare, B şi echipajul său au fost interogaţi de către ofiţeri de contraspionaj şi li s-a cerut să facă un raport complet după ce ajungeau în Statele Unite. B încheie afirmând că după câtva timp a aflat că radarul din Gander depistase un obiect care se deplasa pe cer cu o viteză mai mare de 2900 kilometri la oră.
Din nou, Proiectul Grudge
Pentru forţele aeriene, problemele începeau să se precipite. Mai târziu, în acelaşi an, pe 10 septembrie, un pilot militar a observat deasupra localităţii Fort Monmouth, New Jersey, un obiect rotund, argintiu şi aplatizat, cu un diametru de 10-15 metri. Omul şi-a transmis prin radio raportul şi o staţie radar din apropiere a reuşit să repereze obiectul. In acel moment se scurseseră deja doi ani de când forţele aeriene trecuseră pe linie moartă Proiectul Grudge, iar fenomenul OZN nu avea deloc de gând să-şi înceteze existenţa. De fapt, numărul tot mai mare de dovezi adunate între timp sugera că este nevoie de un studiu aprofundat al problemei.

Spre sfârşitul lunii septembrie, la ordinul şefului de contraspionaj al forţelor aeriene, Proiectul Grudge a fost reactivat sub comanda căpitanului Edward J. Ruppelt. Fost pilot de bombardier in timpul celui de-al doilea război mondial, Ruppelt era omid potrivit pentru acest post. Era convins că OZN-urile meritau să fie investigate, dar totodată era hotărât să-şi păstreze intru totul obiectivitatea în această chestiune.
Ruppelt înţelegea de ce mulţi piloţi militari se abţineau să relateze apariţiile de OZN-uri la care fuseseră martori. A alcătuit nişte formulare standardizate, pe care le-a trimis la toate comandamentele şi a obţinut o directivă din partea Pentagonului care ordona tuturor unităţilor forţelor aeriene de oriunde din lume să raporteze imediat orice semnalare de OZN-uri. In plus, el l-a reţinut pe J. Allen Hynek în postul de consultant ştiinţific principal. în pofida tendinţei sale de a considera OZN-urile ca fiind naturale şi de origine terestră, Hynek rămânea un savant de primă mărime, posesor al unui fond inestimabil de cunoştinţe despre semnalările de OZN-uri anterioare. Mai mult decât atât, Ruppelt a iniţiat un nou sistem de cooperare cu presa, dând publicităţii in mod regulat comunicări despre semnalări şi investigaţii.
Un nou proiect
Se poate ca această deschidere să fi constituit un factor determinat, dar în orice caz 1952 a devenit un an-record pentru fenomenul OZN, înregistrându-se un număr incredibil de 1501 rapoarte. în primăvara aceea, când a devenit evident că lua naştere un val OZN, forţele aeriene au hotărât să transforme Proiectul Grudge intr-o organizaţie separată denumită Proiectul Blue Book. Pentru început, Ruppelt i-a informat pe ofiţerii din fruntea Comandamentului Apărării Aeriene cu privire la proiect şi şi-a asigurat ajutorul lor, obţinând permisiunea de a se folosi de radarscopul comandamentului pentru detectarea OZN-urilor.
O	serie de semnalări care au captat interesul lui Ruppelt au devenit cunoscute sub numele de „luminile de la Lubbock”. Pe parcursul a două săptămâni, in august şi septembrie 1951, sute de oameni au avut ocazia să vadă nişte obiecte nocturne stranii pe cerul de deasupra localităţii Lubbock, Texas.

In august 1951, vreme de două săptămâni, nişte lumini uşor albăstrii, au zburat pe deasupra localităţii Lubbock, Texas. Mulţi martori demni de toată încrederea au raportat apariţiile, iar unul dintre ci a reuşit să le surprindă in cele patru fotografii prezentate aici.

Secvenţa a început pe 25 august, la ora 9 seara, când un bărbat şi soţia sa au fost surprinşi de ceea ce părea a fi un OZN uriaş, in formă de aripă, cu lumini albastre pe latura din spate, trecând pe deasupra periferiei oraşului Albuquerque, New Mexico, la o altitudine de circa 300 de metri. După vreo douăzeci de minute, in Lubbock, trei profesori de colegiu care se relaxau pe o verandă au văzut o formaţiune semicirculară de lumini trecând pe sus cu mare viteză. Dar luminile se aprindeau şi se stingeau atât de rapid încât nici unul dintre ei nu a reuşit să le observe prea bine. Necăjiţi, profesorii s-au hotărât să fie mai vigilenţi in cazul când luminile reapăreau. La numai o oră după aceea, luminile au revenit, iar de data asta profesorii au determinat că era vorba de nişte obiecte slab-luminoase, de culoare albăstrie, care zburau in formaţiune liberă.
A doua zi, staţia radar din apropiere, aparţinând Comandamentului Apărării Aeriene, a raportat că echipamentul ei înregistrase o ţintă neidentificată la înălţimea de 4900 de metri. Se deplasa cu o viteză de 1450 de kilometri pe oră, cu 50% mai rapid decât orice avion cu reacţie cunoscut la vremea aceea. Zeci de oameni din Lubbock si

din împrejurimi au declarat că văzuseră luminile şi, de data asta, Cari Mart Jr., student in anul I al Colegiului Tehnic din Texas, a reuşit să facă cinci fotografii cu aparatul său Kodak de 35 milimetri. Fotografiile arătau o formaţiune de lumini aranjate în V. Imaginile nu coincideau cu ceea ce văzuseră cei trei profesori, care observaseră o configuraţie neregulată a luminilor. Specialiştii forţelor aeriene au analizat negativele şi nu au găsit nici o dovadă că acestea ar fi fost trucate.
Donald H. Menzel
Ceea ce nu concorda cu aprecierile unui savant eminent, Donald
I	I. Menzel, profesor de astrofizică la Universitatea I Iarvard, care s-a afirmat ca un critic de temut al OZN-urilor.

Donald H. Menzel arata cum, in anumite condiţii atmosferice,
luminile de la sol por crea imagini asemănătoare unor OZN-uri.
Menzel nu se încurca în cuvinte. FI a declarat cu sinceritate că nu credea nici măcar în posibilitatea ca OZN-urile să fie nişte vizitatori extraterestri; fie oferea o explicaţie ştiinţifică pentru fiecare semnalare, fie o taxa drept mistificare. Menzel se considera un apărător al bastionului ştiinţei împotriva forţelor ignoranţei... şi lăcomiei. Iată ce spunea un jurnalist care îl cunoştea: „Menzel era convins de propria sa infailibilitate şi-i considera pe toţi cei care se interesau de OZN-uri nişte şarlatani, spunând că altfel respectivele persoane nu ar mai fi fost interesate de acest subiect.”
Menzel a avut o atitudine dispreţuitoare faţă de luminile din Lubbock, afirmând că dacă acestea s-ar fi deplasat cu viteza estimată de cei trei profesori, atunci nimeni nu ar fi putut să le fotografieze cu un aparat relativ rudimentar cum era Kodakul lui Mart. Menzel a

decretat că luminile cu pricina nu erau decât reflexii ale iluminatului stradal, ale farurilor de automobil sau ale luminilor locuinţelor, proiectate pe un strat unduitor de ceaţă fină, „probabil chiar deasupra capetelor observatorilor”. Intr-un articol în două episoade publicat de revista Look'in iunie 1952, el a descris o semnalare istorică datând din 1893, care părea similară cu luminile din Lubbock. Menzel a mai publicat şi fotografia unei formaţiuni de OZN-uri, pe care o trucase în laboratorul lui. El dorea astfel să demonstreze că dacă fotografiile se putuseră truca, probabil că chiar fuseseră trucate. Nu se ştie ce părere au avut căpitanul Ruppelt şi cercetătorii din cadrul Proiectului Blue Book despre fotografiile trucate ale lui Menzel. In orice caz, ei au conchis că luminile de la Lubbock au fost un fenomen natural.
Câteva concluzii
In ciuda acestui fapt, aceste explicaţii li s-au părut multor oameni neconvingătoare şi, la începutul anului 1952, revista Life a însărcinat
o	echipă de scriitori şi de cercetători cu scrierea unui articol „definitiv” despre fenomenul OZN. Echipa de la Life s-a bucurat de cooperarea deplină a căpitanului Ruppelt, care le-a pus la dispoziţie dosarele şi rapoartele privind semnalările.
Publicarea articolului în luna aprilie a stârnit o agitaţie faţă de care reacţia la articolul din Truea\ lui Donald Keyhoe a părut palidă. Iată ce scria in revista Life: „Aceste obiecte nu pot fi explicate de către ştiinţa actuală ca fiind nişte fenomene naturale, ci numai ca nişte dispozitive artificiale operate de o inteligenţă superioară.” Articolul dădea detalii despre zece rapoarte inedite, despre care autorii susţineau că nu pot fi explicate prin referirile uzuale la baloane, miraje, inversiuni sau aberaţii mentale. Iar un savant renumit, Walter Reidel, fost director în timpul războiului al bazei de rachete germane de la Peenemiinde, declara că crede in originea extraterestră a OZN-urilor. Chestionaţi în privinţa articolului, reprezentanţii forţelor aeriene au răspuns: „Articolul se bazează pe fapte reale, dar concluziile aparţin numai revistei Life".
în urma publicării articolului, nivelul lunar al semnalărilor de OZN-uri a crescut de la o valoare normală de 10-20. până la 99 in aprilie şi 149 in iunie. Acestea soseau din toate colţurile ţării, iar numărul lor era in creştere. în iulie s-au înregistrat 536, de trei ori

valoarea lunii iunie. Numai pe 28 iulie au fost 50 de rapoarte. Valul a început să scadă in august, la 326, menţinându-se apoi la circa 50 pe lună până la finele anului.
Ruppelt şi subordonaţii săi erau copleşiţi. Abia mai aveau timp să citească, să selecteze şi să îndosarieze rapoartele. Nu era timp decât pentru investigarea câtorva dintre ele. Mai mult decât atât, New York Times semnala că agenţiile de informaţii ale guvernului erau asaltate dc atât de multe întrebări privind OZN-urile încât „era afectată activitatea de informaţii normală”.
Escadrila extraterestră
In timpul valului din 1952, căpitanul Ruppelt a contabilizat nu mai puţin de 16000 de articole de ziar despre OZN-uri într-o perioadă de şase luni. Una dintre semnalările cele mai fascinante ale anului s- a produs pe 14 iunie, la ora opt şi zece minute seara, în apropiere de Norfolk, Virginia. Seara era senină şi vizibilitatea nelimitată. Pilotul şi copilotul unui avion DC-4 al companiei Pan American, zburând la 2400 metri altitudine pe ruta New York-Miami, au văzut pe cer o lumină care curând s-au arătat a fi şase obiecte de culoare roşu-aprins, fiecare dintre ele având circa treizeci de metri în diametru. „Aveau conturul bine definit, fără fosforescenţe sau alte neclarităţi, iar forma lor era evident circulară”, a declarat căpitanul William B. Nash.
Sub privirile uluite ale lui Nash şi ale copilotului William Fortenberry, lângă cele şase discuri aflate in formaţie strânsă au apărut altele două, şi toate au zburat la o altitudine de circa 600 de metri deasupra apelor Golfului Chesapeake. Când au ajuns aproape sub avion, discurile s-au întunecat uşor şi s-au răsturnat pe muchie la unison. Marginile păreau să aibă o grosime de aproximativ patru metri şi jumătate, iar suprafeţele superioare păreau aplatizate. Nash şi Fortenberry şi-au transmis prin radi») raportul pentru a fi înaintat forţelor aeriene, iar a doua zi la ora şapte au fost chemaţi pentru investigaţii. După un interogatoriu de peste două ore, mai întâi separat, apoi comun, Nash şi Fortenberry au aflat că discurile mai fuseseră observate de alte şapte grupuri de oameni din zonă.
Cei de la Proiectul Blue Book au verificat poziţiile tuturor aeronavelor civile şi militare existente in apropiere in acel moment, dar nu au găsit nimic carc să jusitifice semnalarea, care a fost
25
înregistrată la capitolul „neexplicate”. Profesorul Menzel a purtat o corespondenţă îndelungată cu căpitanul Nash, la un moment dat sugerând că pilotul se lăsase păcălit de licuricii prinşi între panourile de sticlă duble de la fereastra carlingii. Mai târziu, in pofida buletinelor meteorologice care atestau contrariul, Menzel a conchis că apariţia a fost provocată de luminile de la sol distorsionate de ceaţă şi de inversiunile de temperatură.
Furia radarelor
între timp, agitaţia stârnită de OZN-uri în toată ţara, precum şi numeroasele întrebări fără răspuns ridicate de acestea au dus la înfiinţarea a două grupuri de cercetare independente, care aveau drept scop colectarea şi examinarea informaţiilor privind OZN-urile independent de forţele aeriene. Cel mai activ dintre ele, APRO (acronimul pentru Organizaţia de cercetare a fenomenelor aeriene) a
fost fondat de către Coral şi Jim Lorenzen, ufologi particulari din Sturgeon Bay, Wisconsin; APRO avea atât de multe de comunicat încât a publicat tin buletin informativ bilunar.
La numai patru zile după incidentul Nash-Fortenberry, o fantastică seric de semnalări a stârnit
l	hi operator rudar de pe un avion a! forţelor aeriene, care zbura in apropiere de Iiermuda in 1954, a detectat şapte obiecte neidentificate mişcându-se la unison pe ecranul aparatului său.
senzaţie. De data asta, drama a început la aeroportul National din Washington, la câţiva kilometri de Casa Albă. Primul eveniment s-a produs in noaptea de lc) iulie, la ora 23:40, când controlorii de trafic

aerian ai aeroportului au reperat şapte obiecte care se deplasau incet pe ecranele a două radare. După spusele şefului lor, I larry G. Barnes, radarul arăta că obiectele se aflau la circa douăzeci şi patru de kilometri de aeroport şi se mişcau cu o viteză cuprinsă intre 160 şi 200 de kilometri la oră.
Barnes a sunat la turnul aeroportului şi a aflat că operatorul radarului local sesizase aceleaşi imagini. La o distanţă de douăzeci şi patru de kilometri dincolo de râul Potomac, in Maryland, controlorii detrafic de la Baza Andrews a Forţelor Aeriene vedeau pe ecranale lor radar aceleaşi semnale luminoase. La ora trei dimineaţa, Barnes a informat oficial Comandamentul Apărării Aeriene. După o jumătate de oră, două avioane de luptă F-94, echipate cu radare şi echipament dc noapte, au apărut in zonă, au exccutat câteva treceri zgomotoase pe deasupra terenului, au scanat cerul din apropiere... şi nu au găsit nimic. Imediat după plecarea avioanelor, semnalele au reapărut ca prin minune pe ecranele radarelor şi au rămas acolo, mişcându-se încet până la ivirea zorilor. Forţele aeriene nu au spus nimic, dar vestea a ocupat primele pagini ale ziarelor dc dimineaţă. Reprezentanţii
forţelor aeriene au refuzat să recunoască faţă de reporterii gălăgioşi
I	că două avioane de vânătoare fuseseră lansate pentru interceptarea OZN- urilor.
Profesorul Menzel a declarat şi de data asta că incidentul fusese provocat dc o inversiune a temperaturilor. FI a remarcat corect că in astfel de situaţii impulsuri-fantomă mai apăruseră pe ecranele radarelor, un lucru pe care majoritatea oamenilor nu-l cunoştea. „Semnalele provocate de inversiuni Controlorul dc trufie sunt întotdeauna recunoscute de către

aerian Harrv (1. Har nes a
experţi, a declarat el. Suntem
detectat pe ecranul radarului familiarizaţi cu efectele pe care le pot unele din OZN-urile produce asupra radarelor condiţiile semnalate	deasupra	atmosferice, păsările aflate in zbor şi
Washingtonului in 1952. altele asemenea.” Profesorul Menzel Forţele aeriene au pus nu era dispus să dea inapoi nici măcar semnalările in seama unor cu un pas
inversiuni dc temperatură. OZN-urile . au revenit la

Washington o săptămână mai târziu, pe 26 iulie. în seara aceea, la ora 22:30, radarul pentru controlul traficului de la aeroportul National a început din nou să detecteze nişte semnale. Erau cinci sau şase obiecte care păreau să se mişte spre sud. Şi de data asta, Harry Barnes i-a sunat pe cei de la Baza Andrews şi a aflat că şi pe ecranele lor apăruseră nişte ţinte necunoscute. Iar piloţii avioanelor care decolau sau aterizau raportau nişte apariţii stranii în apropierea aeroportului.
La ora 23:00, Barnes a sunat la Pentagon, care a reacţionat cu aceeaşi încetineală ca şi in cazul precedent. La 23:25, două avioane F-94 au apărut vuind deasupra Washingtonului. încă o dată, OZN- urile au dispărut de pe ecrane. După zece minute de căutări infructuoase, avioanele de interceptare s-au întors acasă. OZN-urile au revenit! La 3:20 dimineaţa, cu OZN-urile prezente tot timpul pe ecrane, alte două avioane F-94 au fost trimise la faţa locului. De data asta, OZN-urile nu au mai dispărut de pe ecrane, iar unul dintre piloţi a raportat că văzuse patru lumini. La un moment dat, pilotul a raportat că luminile îi înconjuraseră avionul. Ce trebuia să facă? i-a întrebat el pe tehnicienii de la sol. înainte ca aceştia să-i răspundă, luminile s-au îndepărtat rapid.
A doua zi de dimineaţă, Pentagonul a fost asaltat de întrebări. Chiar şi preşedintele Truman l-a rugat pe unul dintre asistenţii săi să se intereseze ce se întâmpla. în sfârşit, pe 29 iulie, generalul-maior John A. Samford, director al contraspionajului forţelor aeriene, a ţinut o conferinţă de presă in cursul căreia şi-a exprimat convingerea că toate semnalările de deasupra Washingtonului din ultimele două săptămâni fuseseră provocate de inversiuni de temperatură. El a mai spus că vor fi solicitaţi şi alţi savanţi să examineze îndeaproape rapoartele, dar nu a existat nici o dovadă că o asemenea acţiune a fost vreodată organizată.
Grupul Robertson
în mare, presa a acceptat explicaţia oficială sau a taxat incidentele ca fiind rodul unui gen de halucinaţie colectivă. Dacă această ultimă variantă era valabilă, înseamnă că masele erau puternic susceptibile la halucinaţii fiindcă rapoartele OZN au continuat. La începutul anului 1953, oficialităţile CIA şi ale forţelor aeriene au început să se teamă că rapoartele s-ar putea dovedi periculoase pentru securitatea

naţională. CIA se temea că Uniunea Sovietică s-ar putea folosi de un val de rapoarte OZN ca de o acoperire pentru un atac aerian împotriva Statelor Unite, sau făcându-i pe americani să creadă că escadrilele de bombardiere nu erau altceva decât nişte noi apariţii ale omuleţilor caraghioşi de pe Marte. în cazul cel mai fericit, nebunia provocată de OZN-uri ar putea submina încrederea opiniei publice în forţele militare americane. în felul acesta, s-a stabilit ca scop al politicii la cele mai înalte niveluri convingerea populaţiei că OZN-urile pur şi simplu nu există.
Cu încuviinţarea forţelor aeriene, CIA a format un grup de cinci savanţi reputaţi care nu se implicaseră până atunci în controversele legate de OZN-uri. Condus de FI.P. Robertson, expert în fizică şi în armament la prestigiosul California Institute of Technology, grupul îi mai includea pe laureatul premiului Nobel Luiz Alvarez, care jucase un rol important în construirea bombei atomice, şi Sanniel Goudsmith, colaborator al lui Albert Einstein, creditat cu numeroase realizări în domeniul fizicii teoretice.
Grupul Robertson s-a constituit la Washington pe 14 ianuarie 1953. într-un interval de trei zile, a primit şaptezeci şi cinci de rapoarte OZN. Savanţii au studiat în detaliu opt dintre ele, au aruncat o privire generală la cincisprezece şi au vizionat două filme color care prezentau lumini ce efectuau nişte manevre pe cer. Una peste alta, grupul a petrecut douăsprezece ore cu analiza fenomenului OZN. Deşi unora nu li s-a părut un interval de timp foarte mare, totuşi pentru membrii grupului a fost suficient ca să conchidă ferm că OZN-urile nu reprezentau nici un risc fizic pentru securitatea naţională, dar că „continuarea luării in seamă a raportărilor unor astfel de fenomene este periculoasă”.
Savanţii au recomandat ca Proiectul Blue Book să se dedice mai mult potolirii neliniştii publice provocate de OZN-uri decât colectării şi evaluării informaţiilor. Ei au sugerat ca grupurile particulare de cercetare a OZN-uri lor să fie puse sub supraveghere deoarcce ar putea servi unor „scopuri subversive”. Totodată, grupul de savanţi a recomandat ca agenţiile naţionale de securitate să desfăşoare o campanie cu scopul de „a anula statutul special căpătat de fenomenul OZN şi de a înlătura aura de mister care-l înconjoară”, schiţând şi un program educativ la nivel naţional pentru „pregătire şi demistificare”.
Raportul Robertson a permis forţelor aeriene să afirme în următorii cincisprezece ani că un corp ştiinţific imparţial examinase informaţiile despre OZN-uri şi nu găsise absolut nici o dovadă despre existenţa a

ceva ciudat în amosferă. Apariţia acestui raport a marcat de fapt declanşarea celei mai înverşunate campanii împotriva OZN-urilor.
Forţele aeriene, care începuseră prin a investiga cu scepticism fenomenele şi oscilaseră între o atitudine deschisă şi una ascunsă faţă de public, treceau acum cu toată fermitatea de partea apărării secretului. începând cu august 1953, toate rapoartele şi informaţiile privitoare la OZN-uri au fost ţinute ascunse marelui public, oricând a fost posibil. Iar în decembrie, statul major interarme al Statelor Unite ale Americii a decretat că orice dezvăluire neautorizată de informaţii se consideră delict în virtutea legislaţiei privind spionajul, pasibil de pedeapsă cu amendă de 10000 de dolari sau cu închisoare de până la zece ani.
Cu toate acestea, in pofida recomandărilor grupului Robertson, Proiectul Blue Book nu a căpătat un rol educaţional ci, dimpotrivă, a fost retrogradat, practic, până la desfiinţare. Cooperantul căpitan Ruppelt a părăsit proiectul şi forţele aeriene în august. La acea dată, dintre cei zece membri ai personalului, 1111 mai rămăseseră decât el şi alţi doi asistenţi. Blue Book a rămas un simplu depozit de informaţii şi a fost încredinţat subofiţerului-pilot Max Futch.
Numai că decizia guvernului de a „dezumfla” cu forţa fenomenul OZN a avut doar un succes parţial. Deşi dictatul a avut efectul dorit asupra agenţiilor guvernamentale, el nu i-a putut împiedica pe oameni să vadă sau să scrie despre obiectele de pe cer. în anii care au trecut de la ciudata întâmplare a lui Kenneth Arnold, farfuriile zburătoare au devenit un element de neînlăturat a peisajului american, temut şi batjocorit în acelaşi timp. în octombrie 1953, Donald Keyhoe a publicat o carte care avea să devină bcst-seller, FlyingSnucers front Outer Space (Farfuriile zburătoare din spaţiul cosmic). Consecvent atitudinii sale de detractor, Donald Menzel a publicat lucrarea Flying Snucers, o dezminţire savantă publicată de I larvard University Press. Şi aşa mai departe.
în octombrie, revista Look a publicat extrase din cartea lui Keyhoe. Temându-se că articolul din Look va stârni un nou val de rapoarte OZN, forţele aeriene au cerut revistei să includă o dezminţire şi să îngăduie oamenilor de ştiinţă ai forţelor aeriene să-şi aducă propriile argumente. Dar cu cât forţele aeriene se străduiau mai mult să ofere explicaţii, cu atât mai aprig susţinea Keyhoe că acestea nu făceau decât să ascundă ceea ce echivala cu o invazie din spaţiul cosmic. El susţinea insistent că OZN-urile aveau o origine extraterestră. Pe de altă parte, nimic nu-l putea determina pe Menzel

să-şi schimbe opiniile, cărţile acestuia persiflând şi atacând pe oricine susţinea că văzuse un OZN, explicând totul prin prisma fenomenelor naturale, a iluziilor optice sau a mistificării.
Opinia publică americană a rămas împărţită între aceste două puncte de vedere diametral opuse. Este adevărat că multe din cele ce s-au spus despre OZN-uri nu pot fi crezute. Rămâne totuşi un element de incertitudine, de posiblitate. De-a lungul anilor, un număr de incidente misterioase au sfidat explicaţiile raţionale şi astfel de incidente vor continua să se producă. Iar unele din ele vor depăşi cu mult stadiul de simple apariţii sau de obiecte zburătoare ciudate.

- Calea Rahovei 147.

